text:
2007年10月29日月曜日
吉儀係喺舉行葬禮儀式嘅時候,亡者嘅家屬預備畀返嚟參加葬禮親友嘅回禮,因為一般嚟講去得弔唁嘅親友都會送花牌或者畀帛金作為對亡者嘅一點悼念心意,所以家屬方面會有哩個回禮嘅手續.
吉儀係一個白色嘅信封,中間通常都會有一條打直嘅紅色條,上面有藍色嘅「吉儀」兩個字,每封吉儀裏面會放一粒糖,一張紙巾(以前多數會用毛巾仔),同埋一個一蚊嘅銀仔.
吉儀裡面嘅紙巾係畀親戚朋友用嚟抹因為離別嘅傷痛而流嘅眼淚.吉儀封裏頭嘅糖,係希望食咗嘅親友可以減輕掛住死者嘅痛「苦」,有叫人折哀順變嘅意思.吉儀內嘅一蚊銀就用嚟表示謝意,亦有講法話係因為以前一蚊只係足夠搭一程車,攞個「唔會返轉頭」,「冇下次」嘅意思.
習俗上,封吉儀同埋入面嘅嘢係唔可以帶返屋企嘅,如果唔係就會將啲唔吉利同埋衰運帶返屋企咁話.糖可以食咗佢或者舐一啖先掉咗,嗰個一蚊就要快快趣駛咗佢或者捐出去,其他嘢就要全部掉哂佢先至可以返屋企.
2007年10月28日日曜日
2007年10月27日土曜日
澳洲,全名叫澳大利亞聯邦(Australia),係南半球一國.面積來計,澳洲係全世界排第六.澳洲由世界上最細嘅大陸:澳洲大陸,加上一啲喺太平洋,印度洋同埋南極洋嘅島嶼組成.喺佢嘅東南面係新西蘭,北面有巴布亞新畿內亞同埋東帝汶,印度就喺西北面.「澳大利亞」一詞,原自拉丁文中terra australis incognita,即係「未知嘅南方大陸」咁解.
澳洲大陸喺四萬年前就已經有原住民澳洲人喺度住.直至1770年,英國聲稱澳洲大陸嘅東部係佢哋嘅領土.1788年正式成為英國嘅殖民地新南威爾斯,而且係囚犯流放地.之後至到十九世紀,人口開始上升,大陸其他地方都被探索,另外五個自治殖民地相繼成立.
喺1901年1月1日,六個殖民地合併咗,成為澳大利亞聯邦.自此澳洲一直喺英聯邦之內,以英國王室為國家元首.
澳洲嘅首都係坎培拉,但人口多集中喺各個州嘅首府,主要喺悉尼,墨爾本,布里斯本,柏斯同埋阿德萊德.
國土面積:{{{國土面積數據}}}平方公里(世界第{{{面積排名}}}名)
水域率:1%
總人口:{{{總人口數據}}}(世界第{{{人口排名}}}名)
人口密度:{{{人口密度數據}}}/km(世界第{{{人口密度排名}}}名)
元首:[[澳洲{{{國家元首職稱}}}|{{{國家元首職稱}}}]]:{{{現任國家元首名字}}}
政府首腦:[[澳洲{{{政府首腦職稱}}}|{{{政府首腦職稱}}}]]:{{{現任政府首腦名字}}} 行政區
外交
2007年10月26日金曜日
《天下無賊》係中國同香港合作嘅電影作品之一,係喺2005年農曆新年嘅賀歲電影.
背景及簡介
喺大有錢佬劉總裁屋企,英語老師王麗喺度教緊劉總英文">英文,點知哩個劉總見王老師幾靚女,就襯老婆唔喺屋企想乘機侵犯,點知俾一直暱喺廁所嘅王薄用攝錄機偷拍哂;原來王薄同王麗係一對雌雄大盜,佢哋影底咗劉總想偷食嘅罪証,成功咁敲詐咗一架寶馬房車.
佢哋兩個駕住哩架寶馬一直穿州過省,想話賣咗佢賺返一筆錢;沿途上王麗突然提出話想收山唔再做賊,但王薄反對.當佢哋駕車去到青藏高原一個廟城附近時,王麗想落車去拜拜神,王薄亦無不可,就陪咗佢入去.王麗一個人虔誠參拜,但係王薄就好似入咗寶山咁,將嚟到參拜嘅善信袋裡面嘅手提電話">電話同埋財物都偷哂喺手;期間遇到個冷艷女子都喺度偷緊嘢,於是王薄就上前去挑戰,仲乘機偷走咗哩個女子啱啱偷返嚟嘅手機.離開之後,王薄向王麗展示成袋嘅戰利品,但係王麗想積陰德唔想再做賊,於是提出要同王薄拆伙,王薄一怒之下就將王麗放落車,賴底佢喺高原度就自己駕車走咗去.
王麗一個人喺一片荒漠度四圍蕩,一個早前喺廟城度幫廟宇翻新嘅小師傅傻根踩住單車經過,見到王麗口乾求救,於是落車俾水佢飲,仲載佢去到近城鎮嘅地方;落車時王麗諗住俾啲錢傻根多謝佢,傻根拒絕不特止,仲送咗個高僧送俾佢嘅降魔杵吊墜俾王麗保平安.
傻根係一個正直嘅青年,十六歲就憑住家傳手藝嚟到廟城跟一個鄉里大叔做修揖廟宇嘅工作;佢覺得自己已經廿一歲,係時候要返鄉下成家立室,於是問一直照顧佢嘅大叔一路以嚟嘅工作賺咗幾多錢,大叔搵會計計過條數,話幫傻根儲咗六萬元人民幣,傻根就要求大叔幫佢提款,俾佢拎啲錢返鄉下起屋娶老婆.大叔拎住包錢俾傻根,提議傻根搵郵局幫手送錢返鄉下,但係國家規定運錢郵費要收總額嘅一個巴仙(1%),咁即係大概六百元;傻根覺得六百元可以買隻驢仔拉吓車推吓磨,點解要無端端將啲血汗錢俾人,於是想自己親手帶住啲錢返去,但係大叔話沿途會有好多賊好危險,隨時會俾人搶哂啲錢,可惜傻根個人太直,覺得哩個世界唔會有咁多賊,冇咁容易俾人打劫,於是一意孤行咁帶住啲錢起程.
幾個大叔送傻根去到火車站,傻根因為唔信會有咁多賊,傻到喺月台大嗌叫賊嚟搶佢袋裡面嘅錢,點知撞到王麗同王薄;王薄已經賣咗架寶馬,因為唔放心王麗一個人,於是就跟咗佢嚟火車站,仲應承以後會同佢形影不離.王薄同王麗一聽到傻根身上面有巨款,於是即刻要傻根跟住佢哋一齊坐,不過喺兩個人嘅心裡面,其實各自嘅諗法已經有所不同:王薄想將傻根嘅錢據為己有,但係王麗覺得傻根係正直嘅人,希望沿途可以保護佢唔好俾其他人搶走佢啲錢,後來仲認咗佢做契細佬(義弟).不過哩個時候,傻根先前大叫搵賊嘅愚蠢行為除咗俾王薄王麗知道佢身懷巨款之外,亦已經招惹咗另一班假扮旅行團">旅行團嘅爬手集團嘅注意.
火車離開咗車站,而喺火車嘅貴賓包廂裡面,一個冷艷嘅年輕女子正喺度幫一個老人家清除緊佢嘅面部化粧,佢就係先前喺廟城度俾王薄反偷手提電話">手提電話嘅女賊,叫做小葉;而嗰個老人家嘅化粧清除咗之後,露出嘅係一副威嚴兼且帶啲奸狡嘅中年男人面孔,原來佢就係哩班扮扒手集團中嘅最高領導賊頭子---胡黎,因為佢嘅扒竊手法十分高明兼且乾淨利落,因此同道中人都會尊稱佢做黎叔.黎叔因為之前俾王薄發現咗佢假扮老人家嚟接近傻根,覺得王薄有啲料子係一個可用嘅人才,所以傳令俾手下知叫佢哋哩程車裡面都唔好再搞傻根,想藉住順水人情(將傻根嘅錢讓俾王薄)嚟招攬王薄幫佢賣命.
黎叔嘅手下雖然得到命令哩趟車唔准「打獵」,但正所謂「聞到肉香嘅狼,點會唔發狂」,面對咁大隻肥羊,終於忍唔住而要出手;賊二哥胖子聯同黎叔愛將四眼一齊出動,襯住傻根行咗出嚟通道去廁所,先先整到好唔覺意咁將杯好熱嘅滾水潑喺傻根身上,然後詐諦要幫傻根換衫,再乘機偷傻根袋裡面用羊皮紙包住嘅錢,好彩哩個時候王薄及時趕到一手按住個袋,而四個人就喺一個狹窄嘅通道裡面推來攘去,當王薄同兩個賊幫過咗幾招得勝之後,啲錢幸保不失,王薄同傻根兩個安然咁返返埋佢哋嘅卡位.
坐喺王薄佢哋另外一邊卡座嘅係一個男嘅畫畫老師同埋佢嘅一個女學生,突然間畫緊畫嘅畫畫老師發現唔見咗個銀包,而其實佢個銀包一早喺車站就俾王薄扒咗,於是大嘆倒霉.傻根睇到人哋俾賊仔偷咗嘢雖然都覺得無奈,但係佢仍然覺得哩個世界係唔會有咁多賊,因為佢覺得,之前喺高原嗰陣成日都對住啲狼同佢哋傾計,啲狼都冇襲擊佢,仲建立咗微妙嘅友誼;連出名嗜殺嘅狼都唔會傷害佢,所以佢覺得:唔通人仲會衰得過狼?
王薄唔抵得班賊出手挑釁,於是拎住隻熟蛋走入貴賓餐廂諗住搵黎叔佢哋,咁啱黎叔同小葉,胖子同四眼喺度食緊嘢,於是王薄搵咗斜對面嘅一個位坐低,洋洋自得咁向黎叔露咗一手「空杯退蛋殼」,黎叔好欣賞咁坐埋咗王薄張檯,亦表演返一手「指甲批生蛋殼」,技術更高超;黎叔借住機會提出要王薄跟佢搵食,但王薄話自己不嬲係獨行俠,所以拒絕,仲當場篤咗胖子同埋四眼出嚟,話佢哋冇照黎叔命令出咗去「打獵」.返到貴賓車廂,黎叔發哂脾氣要責怪四眼,點知原來四眼都係聽到胖子講話係黎叔吩咐先咁做,黎叔心裡有數,但係念在兩個都幫得手,就冇去罰佢哋.不過黎叔覺得,既然王薄唔肯為佢賣命,班兄弟又忍唔住手,於是直頭吩咐小葉出動去扒傻根嗰六萬元.
深夜時份,普通車廂裡面差唔多個個都瞓哂,小葉嚟到坐咗喺畫畫老師後面個位預備郁手,佢將點著咗嘅唇膏頭彈咗入一個男人嘅衫袋裡面搞到係咁冒煙,嚇到個男人紥醒大叫火燭;哩個時候王薄唔喺位,得返王麗同傻根一齊,傻根見有人喊火燭就自告奮勇衝過去滅火,王麗按佢唔住,混亂間傻根袋裡面嗰舊錢就俾小葉掉咗包變成咗包紙巾.小葉扮成大肚婆諗住避開王薄王麗嘅耳目,點知都俾王薄識穿,過咗幾招之後王薄終於搶返包錢,小葉襯機會想勾引王薄,但係王薄始終唔過電.
因為保護唔到傻根嘅錢,王麗覺得好沮喪,王薄返到嚟就話既然傻根個身冇錢即係冇危險,不如落車唔好理咁多;中途站落車之後,王薄透露俾王麗知佢其實已經搶返包錢,勸王麗唔好理傻根,等佢面對現實唔好沉醉喺天下無賊嘅夢入面;王麗大發脾氣,於是話俾王薄知因為佢有咗BB,想積返啲德,所以先至去拜佛同埋保護傻根;王麗拎返包錢俾傻根,然後唔理王薄,自己同傻根上返車.火車又再開動,冇幾耐王麗個手提電話">手提電話嚟咗個短訊,王薄話:「有我在你放心.」
王薄一個人喺酒吧車廂坐,小葉就嚟挑釁佢,諗住同王薄比試,點知表面上贏咗王薄,其實就中咗王薄嘅迷藥圈套.後來胖子同四眼又嚟搵王薄比試膽量,佢哋走咗上車頂,王薄就提議大家企直,如果邊個喺架火車入隧道之前唔縮低頭就贏;胖子自己唔敢上,就叫四眼出戰,哩個時候黎叔靜靜雞喺上車頂嘅鐵梯度暗中睇住戰果,可惜四眼喺臨到隧道口嘅一刻就縮低咗頭,而王薄就輕描淡寫咁仰頭避過撞隧道頂嘅危險.不過當一出隧道之後,胖子唔抵得輸就向王薄偷襲,王薄一跌低黎叔突然出手,搞到王薄跣咗去車嘅一邊差啲跌咗落車,黎叔及時捉住王薄隻手,但係哩個時候架火車喺條鐵橋上面,而腳下就係好深嘅山谷;黎叔冇乘人之危,拉返王薄上嚟之後就同佢打賭,要喺架車到站之前將傻根嘅錢偷到手.
黎叔親自去到普通車廂,坐低喺另一面卡位陰陰咀笑咁望住王薄,忽然廣播話有人急需要大量血液,要搵人捐血,傻根又自告奮勇要去捐血,王薄冇佢符,於是就陪佢去;喺條通道行緊嘅時候,有個阿伯喺頭頂個架度攞嘢唔小心整跌咗個鐵水壺,眼見個水壼會跌中個嬰兒嘅頭上,王薄一伸手就接咗個水壼,但就喺哩個電光火石嘅一刻,佢同傻根嘅距離就拉遠咗;同一時間火車再次入隧道,喺冇乜光線底下王薄知道出事,佢發現傻根個袋得張紙話佢輸咗,就冇哂心機咁返埋位.點知四眼俾黎叔一睇嗰包錢就即變哂口面,原來成包都係陰司紙!黎叔認為王薄出古惑就好唔高興,正想離開普通車廂時,有三個幪面劫匪持斧頭同鳥鎗衝咗入嚟要打劫,點不知個肥劫匪搜畫畫老師個女同學嘅身時摸到把手鎗,先發現原來佢哋係反扒大隊嘅警察,跟住幾個劫匪連同一眾扒手集團全部俾警察拘捕哂,而原來三個幪面劫匪嘅領導就係一早懷有異心嘅賊二哥胖子.
貴賓車廂裡面,黎叔俾小葉出賣亦都俾警察捉埋,而王麗王薄就去到醫療室陪住因為失血而暈咗嘅傻根;反扒大隊隊長(畫畫老師)入嚟同佢哋表露身份,話已經知道咗佢哋係劫寶馬嘅通緝犯,除咗喺佢哋嘅行李度搜返個銀包出嚟,仲表示其實傻根包錢係佢喺滅火嘅時候掉包,講完就將舊錢塞返入傻根個袋入面.反扒隊長見佢哋都唔壞得哂,就由得佢哋係車廂裡面傾多陣,等車埋站先帶佢哋走.
王薄為咗唔想個仔係監獄度出世,於是襯車未到站,就帶住王麗喺天窗度出去諗住跳車走佬,點知喺車廂同車頂之間嘅通風槽度遇到想用同樣方法走佬嘅黎叔,只見黎叔手上拎住傻根包錢,原來佢襯王薄佢哋出咗嚟,就乘機用鐵勾勾咗包錢上嚟;王薄叫王麗走先,跟住返轉頭同黎叔決鬥,最終包錢亦物歸原主返返傻根身邊,哩個時候火車亦都到站.黎叔落車時化哂粧諗住襯亂逃走,但係最終都瞞唔過反扒隊長,俾人逮捕咗,而王薄就被發現死喺車頂嘅通風槽裡面,死因係俾支細鐵勾刺中頸部失血過多.
幾個月之後,喺北京嘅一間餐館裡面,少少見肚嘅王麗正喺度食緊北京片皮鴨,因為有咗身孕,所以食量特別大,係咁食係咁食;哩個時候反扒隊長嚟到,將王薄嘅死訊話俾王麗知,仲鼓勵佢唔好對個BB隱瞞老豆係咩人,因為,佢好欣賞王薄為傻根而付出性命嘅情操.
2007年10月25日木曜日
2007年10月22日月曜日
2007年10月18日木曜日
來源
媽媽通常係雌性,係仔女對由肚裡面生佢哋出嚟嘅人嘅稱呼.不過有時候,就算唔係由哩個人親自生出嚟,但係哩個人獻出咗養育之恩,咁被佢養育嘅人都可以叫佢做媽媽.
如果親生媽媽離咗世或者離咗婚而唔再同爸爸一齊,但係爸爸就娶咗另一個女人,咁哩個女人就會成為啲仔女嘅「繼母」(俗稱「後母」或者「後底乸」).
母愛
人類對於一個有感情嘅地方或者有感情嘅事物,甚至敬拜嘅神靈等等,都可以用母親嘅名號嚟稱呼,好似:
至於水母(又叫「白蚱」),佢並唔屬於阿媽哩個欄目嘅嘢,而係一種無脊椎嘅水中軟體生物嘅名稱,千奇唔好誤會而搞錯.
母地: 即係家鄉(英文係 Motherland),存在咗孕育之恩嘅情感.
聖母瑪莉亞: 天主教及基督教嘅聖經入面講,經聖靈欽點而生出神之子耶穌(Jesus Christ)嘅女人.因為聖經典藉話佢係由古到今唯一完全冇原罪嘅人,於是成為咗世人之母.
皇母娘娘: 又叫天后娘娘,道教裡面嘅神靈,係喺天界上面玉皇大帝身邊嘅皇后.
母校: 即係曾經就讀過嘅學校.
母會: 通常係用嚟講運動員出身嘅屬會.
外母: 話係另類係因為佢唔屬於一個人本身直系親屬列表裡面嘅人,亦都冇養育之恩,但係又好有親戚關係;佢就係一個男人對佢老婆嘅阿媽嘅稱呼.至於一個男人對佢嘅外母有冇感情則係好個別,冇得深入討論;但係跟據「愛屋及烏」嘅道理,唯有計佢係有感情嘅對象.
媽媽通常係雌性,係仔女對由肚裡面生佢哋出嚟嘅人嘅稱呼.不過有時候,就算唔係由哩個人親自生出嚟,但係哩個人獻出咗養育之恩,咁被佢養育嘅人都可以叫佢做媽媽.
如果親生媽媽離咗世或者離咗婚而唔再同爸爸一齊,但係爸爸就娶咗另一個女人,咁哩個女人就會成為啲仔女嘅「繼母」(俗稱「後母」或者「後底乸」).
母愛
人類對於一個有感情嘅地方或者有感情嘅事物,甚至敬拜嘅神靈等等,都可以用母親嘅名號嚟稱呼,好似:
至於水母(又叫「白蚱」),佢並唔屬於阿媽哩個欄目嘅嘢,而係一種無脊椎嘅水中軟體生物嘅名稱,千奇唔好誤會而搞錯.
母地: 即係家鄉(英文係 Motherland),存在咗孕育之恩嘅情感.
聖母瑪莉亞: 天主教及基督教嘅聖經入面講,經聖靈欽點而生出神之子耶穌(Jesus Christ)嘅女人.因為聖經典藉話佢係由古到今唯一完全冇原罪嘅人,於是成為咗世人之母.
皇母娘娘: 又叫天后娘娘,道教裡面嘅神靈,係喺天界上面玉皇大帝身邊嘅皇后.
母校: 即係曾經就讀過嘅學校.
母會: 通常係用嚟講運動員出身嘅屬會.
外母: 話係另類係因為佢唔屬於一個人本身直系親屬列表裡面嘅人,亦都冇養育之恩,但係又好有親戚關係;佢就係一個男人對佢老婆嘅阿媽嘅稱呼.至於一個男人對佢嘅外母有冇感情則係好個別,冇得深入討論;但係跟據「愛屋及烏」嘅道理,唯有計佢係有感情嘅對象.
2007年10月17日水曜日
如果急住要用嘅話,可以參考破網,伺服器">代理伺服器,哩個問題可能同中國網絡審查有關.
六四事件係中國八九民主運動嘅結局,係關於1989年6月4號中國人民解放軍暴力鎮壓響北京天安門學生運動.六四事件又叫 六四風波,六四屠殺,天安門屠殺,天安門事件或者就咁六四;而八九民主運動又叫做八九民運,八九學運,八九學潮,中國官方稱之為動亂,反革命暴亂,風波.
八九民主運動
關於死傷情況,一般認為死傷主要發生喺軍隊往天安門推進途中,但對於天安門廣場內嘅死傷情形,則有唔同嘅講法.柴玲6月8號嘅錄音講話提到,「有人說同學死咗二百幾人,亦有人話整個廣場已經死咗四千幾.具體嘅數字到依家我都唔知道.」中共政府喺六四發生以後,多次通過發言人同軍隊嘅官員喺電視上否認6月4號天安門上死咗一個人.但係當時嘅北京醫院卻都人滿為患.至今,中共政府都無公佈六四死亡人數及名單.丁子霖教授因為佢自己17歲嘅仔蔣捷連都在6月3號晚間被槍殺,所以佢自己開始同死難者家屬聯繫,收集六四死難者名單.2006年6月為止,由原本嘅155位,加到186位.
根據錄像資料同中國官方記載,當戒嚴部隊抵達天安門廣場時,廣場內仍有數千學生留守喺紀念碑附近唔肯走,被軍隊包圍後強制解散.劉曉波被拘捕後,在中國中央電視台說:「未曾看見軍隊向廣場上嘅學生開槍」(大意).針對柴玲嘅講法,一直喺天安門廣場留守到最後一刻嘅台灣歌手侯德健喺紀錄片《天安門》中講道:「事實還唔夠麼?為什麼要用謊言對抗謊言?」.然而,丁子霖喺尋訪死難者時發現,清場過程中軍隊曾經向廣場內學生開槍重殺死咗學生,如中國人民大學學生程仁興,被戒嚴士兵亂槍打死喺廣場中心嘅國旗桿下;北京農業大學園藝系碩士研究生戴金平,喺紀念堂附近被槍殺.
據當時北京市市長陳希同喺《關於制止動亂同平息反革命暴亂嘅情況報告》稱「在幾天嘅暴亂中」「戒嚴部隊戰士,武警戰士,公安干警負傷六千多人,死亡數十人」「有三千多名非軍人受傷,二百餘人死亡,包括三十六名大學生.」中共控制嘅新聞媒體發表過有尐解放軍官兵被憤怒嘅群眾焚燒以後嘅錄像同照片.死亡嘅軍人,後來被中央軍委授予「共和國衛士」嘅稱號,共十人,其中六人係喺長安街翠微路口轉彎時因車速過快而翻車,油箱擦地起火死亡.海外媒體嘅報導則多稱死亡人數在千人以上,戒嚴部隊死咗十幾人.多數北京市民同學生同獨立媒體對呢件事嘅報道為中國政府暴力鎮壓同屠殺和平示威嘅學生同市民,世界上都有媒體將之稱為「六四屠殺」或「天安門屠殺」.中國政府則聲稱係「英勇嘅人民解放軍取得鎮壓反革命暴亂嘅偉大勝利」(見當時《人民日報》及《解放軍報》).
全部嘅死亡人數同名單只可能喺平反六四以後,至可能畀世人知曉.
六四死亡人數
當時嘅學生運動起源於北京,通過新聞媒體嘅傳播,隨後迅速發展到中國各地.喺中國各地都有學生同其他行業嘅人民上街遊行示威,支持喺北京嘅學生.因為中共中央無一致嘅睇法,各地方政府同單位喺當時對民運嘅態度都唔同.有縱容,有支持,有保持沉默.喺其他各地嘅學生運動,隨著六四事件嘅發生,而自行結束.無發生多少流血事件.
當時嘅中國新聞媒體都得到咗一次少有嘅開放同自由,佢哋嘅報道非常熱烈.好多報紙雜誌對於學生運動嘅報道都係非常積極,支持佢哋嘅運動.好多新聞媒體嘅工作人員甚至加入咗遊行隊伍.但係後來隨著事件嘅惡化,新聞媒體嘅報道從支持,逐漸轉向同中國共產黨嘅口徑一致.還有一啲報紙因為言論太過激烈,而被關閉.
中國各地嘅情況
天津
上海嘅《世界經濟導報》創辦人同主編係70幾歲嘅欽本立.呢種刊物倡導民主思想.胡耀邦死後嘅第四日(4月19號),《導報》嘅一班編輯舉辦咗一個研討會.欽本立認為研討會內容應該帶有實質性嘅嘢而唔係一般既哀悼之詞.呢下得到與會者認同.會上戴晴講到中國共產黨七十年來嘅歷史同幾位總書記嘅命運.佢講到黨嘅總書記都冇好下場,因為都係「非程序權力更迭」.
4月20號,上海市委宣傳部得知,《世界經濟導報》將開闢專欄悼念胡耀邦.宣傳部長陳至立隨即告訴咗江澤民.由於內容敏感,曾慶紅同欽本立討論第439期《導報》清樣問題時,要欽本立刪節五百字,主要係嚴家祺,戴晴等人嘅發言.當江澤民同汪道涵硬壓軟勸要欽本立同意刪節時,卻發現十幾萬份報紙都已印好咗,兼且四百份已批發畀個體報攤.此外,重有相同數量報紙直接送咗去北京,最後至追回兩萬份,但已經造成影響.4月26號《人民日報》發表社論《必須旗幟鮮明地反對動亂》後,江澤民召開嘅市委書記緊急會議.同日喺有一萬四千名黨員參加嘅大型集會上江澤民宣佈停止欽本立嘅領導職務,重決定整頓《導報》.4月27號,江澤民派劉吉,陳至立負責既「上海市委整頓領導小組」進駐《導報》.撤除具有獨立意識嘅欽本立《世界經濟導報》總編職務嘅活動.
上海亦有好多學生參加罷課.
上海
南京好多高校學生都到南京市中心鼓樓廣場,新街口廣場進行遊行.喺鼓樓廣場嘅旗桿上,掛上咗一面白旗,上書一個祭.南京師範大學附屬中學嘅校長喺六月二號,於全校大會上發表咗畀北京嘅公開信,支持學生嘅民主運動.該校學生都有去鼓樓廣場參加咗遊行.同時,有啲高校嘅學生為咗讓工人加入罷工,有段時間會到主要交通接口阻攔交通.喺呢段時間,由於學生運動,南京嘅公共汽車服務不得不中斷.對南京市民交通帶來不便.
南京
杭州
東北
廣州
香港有好多市民走上街頭,部份人進行遊行.重且在維多利亞公園舉行咗燭光晚會.當時嘅香港總督都支持民運.1989年5月27號,香港歌星,影星喺跑馬地召開咗聲援學生嘅《民主歌聲獻中華》集會,有30萬人參加.鄧麗君演唱咗我的家在山的那一邊,侯德健 龍的傳人 張明敏 我的中國心.
六月五號清晨,中銀集團所屬嘅十三間分行門口排起咗長龍,發生咗中銀集團成立以來最大嘅一次客戶擠提,當天提出款項五十億港元,創歷史最高紀錄.呢次擠提令中銀集團元氣大傷,而呢次擠提亦係自1965年銀行">廣東信託銀行倒閉及銀行">恆生銀行擠提事件之後最嚴重嘅擠提事件.
香港
Image:Portuguse macau flag.gif
六月五號,喺中國銀行澳門分行同佢屬下嘅十六間支行門口,一早就排起長龍,發生咗自1950年成立以來第一次客戶擠提現象,當天提出款項3.3億港元.
澳門
台灣嘅人民都有遊行,支持大陸學生.在六四前夕,台灣歌星因此創作咗一首歌 歷史的傷口.台灣政府作為支援大陸民主運動嘅特別措施,公佈咗四項措施,其中有:向放棄中國護照嘅外地嘅中國留學生同學者發放中華民國護照;向呢啲留學生同學者提供學費同生活補助.
台灣
其他地區
轟轟烈烈嘅六四,唔單止喺中國大陸造成好大嘅影響.而且引起好多國家嘅注意.唔同程度上影響到其他國家.好多世界各地嘅華人都到當地嘅中國領事館,進行示威遊行,聲援北京嘅學生運動.世界各地嘅傳媒齊集北京,隨時報導事態發展.開始嗰陣,中國大陸政府准許世界各地嘅新聞媒體喺天安門用衛星傳送新聞.後來隨住事態日益嚴重,喺六四嗰陣,突然切斷佢哋嘅衛星信號.
世界各地嘅情況
亞洲
六月六號起,日本三和銀行,大和銀行,銀行">住友銀行,日本生命保險公司,松下電器公司,西武百貨,三越公司等駐北京,上海,西安等地嘅辦事處人員被指示回國,當日有一千一百六十三日本人回國.
六月七號,日本首相宇野在眾議院全體會議上說:「在中國嘅日本人有八千三百人,今日已指示佢哋撤離.」「中國嘅情況令人憂慮.唔能把槍口對準國民.」「要召見中國大使,正式轉達政府嘅嚴厲見解」.下午,外務省事務次官村田約見中國駐日大使楊振亞,聲明「對於造成流血慘案嘅中國政府行為,從人道上來說係唔能允許嘅.」同日,中國戒嚴部隊因向外交人員公寓開槍,三名日本使館人員住宅遭槍擊,號本駐華大使中島向中國外交部提出強烈抗議,當天有一千七百七十四名號本人離京.同號,號本官房長官鹽川宣佈「為咗徹底保護在中國嘅日本人,已向居住在北京嘅日本人發出咗避難勸告」,重表示實施兩項政策:「一,通過紅十字會提供藥品等緊急援助;二,延長在日本嘅中國留學人員在日本嘅逗留日期」.
日本
北美地區嘅華人喺中國領事館遊行示威,支持學生運動.
北美
開始時,呢件事未有引起美國新聞媒體嘅關注.隨著事態嘅發展,美國媒體開始派佢地經驗豐富嘅電視新聞評論員,例如CBS 嘅 Dan Rather,ABC 嘅 Peter Jennings 等長期在天安門,向美國觀眾隨時報道有關新聞.
六月六號,國務院新聞發言人瑪塔特懷勒在新聞發佈會上宣佈:美國政府准許所有旅美嘅中華人民共同國國民在其簽證到期後繼續留在美國,而唔改變其身份.當時大約有四萬五千〇八個中華人民共和國國民出於各種唔同目的滯留在美國.
六月七號,由於中國戒嚴部隊向外交人員公寓開槍,美國大使館下令外交人員家屬全部從北京撤離,一百二十五人離開中國.
八號,美國國務卿貝克說「中國嘅權力鬥爭正在進行,局勢極唔明朗,以致無法斷定誰在執掌政府嘅權力」,重「呼籲所有在中國嘅美國普通公民盡快離開那個國家」.同號,紐約市長郭德華宣佈中止同北京嘅姊妹城市嘅關係,重建議市政委員會命名紐約市第四十二街同第十二大街嘅交叉路口為天安門廣場.
在以後嘅日子裡,美國總統布殊 George H. W. Bush又公佈咗一條法令,允許在1990年四月前到美國嘅中國公民申請美國永久居留身份證.使得有啲無參加民運嘅中國公民因而獲得美國綠卡.
美國
加拿大
南美
歐洲
澳洲及新西蘭
非洲
中國大陸嘅聲明
六四事件後西方各國一致對中國進行經濟制裁,但持續唔夠一年,出於包括自身經濟利益嘅各種考慮,喺同中國政府達成妥協嘅情況下,1990年部分國家陸續恢復同中國嘅接觸及正常經貿關係,1989年之前進行嘅軍事合作被全面中止.
六月五號,外務部發表聲明,「關注事件」,重希望「局勢唔致進一步惡化而能和平噉解決」.
政府唔評中國事態.自五號起,數以千計嘅新加坡人紛紛去中國銀行擠提.
總統李登輝發表聲明:「為抗議中共用武力鎮壓大陸嘅民主運動,呼籲全世界所有愛好自由,重視人權嘅國家同人士,對中共暴行給予最嚴厲嘅譴責.」對中國大陸同胞給予一切可能嘅支援,重同中共作徹底嘅決裂.國防部於當號下令「停休返防,迅速進入備戰部署」.作為支援大陸民主運動嘅特別措施,公佈咗四項措施,其中有:向放棄中國護照嘅在外國嘅嘅中國留學生同學者發放中華民國護照;向呢啲留學生同學者提供學費同生活補助.
六月五號清晨,中銀集團所屬嘅十三間分行門口排起咗長龍,發生咗中銀集團成立以來最大嘅一次客戶擠兌,當天提出款項五十億港元,創歷史最高紀錄.呢次擠提令中銀集團元氣大傷,而呢次擠提亦係自1965年銀行">廣東信託銀行倒閉及銀行">恆生銀行擠提事件之後最嚴重嘅擠提事件.
總督文禮治發表聲明:「在呢時刻,我認為適宜發表嘅談話就係,使用武力對付手無寸鐵嘅群眾係唔可以接受嘅,而且唔係一項適當嘅措施.」六月五號,在中國銀行澳門分行同佢屬下嘅十六間支行門口,一早就排起咗長龍,發生自1950年成立以來第一次客戶擠提現象,當日提出款項3.3億港元.
韓國
Template:SIN
中華民國
香港
Image:Portuguse macau flag.gif 澳門 其他國家地區及組織嘅聲明同制裁
香港好多人走上街頭,遊行.並喺維多利亞公園舉行咗燭光晚會.當時嘅香港總督都支持民運.1989年5月27號,香港歌星, 影星在跑馬地召開咗聲援學生嘅"民主歌聲獻中華"嘅集會,30萬人參加.鄧麗君唱咗我的家在山的那一邊,侯德健 龍的傳人,張明敏 我的中國心.
喺中央人民政府召集軍隊武力鎮壓學生嘅消息傳出之後,大量市民湧往當時位於跑馬地嘅新華社香港分社,要求會見當時嘅社長許家屯,而新華社香港分社就設立咗靈堂悼念於武力鎮壓中死咗嘅學生.
六月五號清晨,中銀集團所屬嘅十三間分行門口排起咗長龍,發生咗中銀集團成立以來最大嘅一次客戶擠兌,當天提出款項五十億港元,創歷史最高紀錄.呢次擠提使中銀集團元氣大傷,而呢次擠提亦係自1965年銀行">廣東信託銀行倒閉及銀行">恆生銀行擠提事件之後最嚴重嘅擠提事件.
香港嘅參與
Image:Portuguse macau flag.gif
六月五號,在中國銀行澳門分行同佢屬下嘅十六間支行門口,一早就排起咗長龍,發生咗自1950年成立以來第一次客戶擠提現象,當天提出款項3.3億港元.
對香港嘅影響
正如台灣嘅二二八事件,雖然發生喺好耐之前,最後都獲得平反.好多人無論係喺中國大陸,定係海外各地,都希望中國共產黨能夠平反六四.中國官方對事件嘅講法經過由「暴亂」到「動亂」最後到「風波」嘅轉變.更加中立而為外界所接受嘅講法可能係「六四事件」.大陸網絡而家封鎖咗一切關於六四嘅報導,似乎六四從來都冇發生過咁.可以睇出,中國共產黨對呢件事嘅睇法又再出現變化.
中國國民黨前黨主席馬英九喺2005年,就堅持六四不翻案,統一不能談.
六四以後世界各地嘅有關活動
自從"六四"之後,香港每年都有紀念晚會,紀念"六四"死難者.
2003年,大約五萬名香港人,喺六月四號晚上,參加支聯會主辦嘅燭光集會,悼念天安門事件十四週年,同時反對香港政府就基本法第二十三條立法.支聯會主席司徒華表示,即使有關法例通過,集會都唔會停辦.「反對23,母忘六四」係當年六四燭光悼念集會嘅新主題.一啲以往無出席集會嘅香港人,當年都破例.群眾坐滿咗維多利亞公園五個足球場.支聯會都播放民運人士丁子霖同學運領袖王丹嘅講話.喺支聯會嘅燭光晚會開始之前,香港嘅天主教團體喺維多利亞公園嘅另一角落舉行祈禱會,有三百多人參加.祈禱會名為「民主中國」,主題係「傾聽良心嘅呼聲,舞動生命嘅熱情」.一向畀人常發言印象嘅天主教香港教區主教陳日君,敢於唔在意自己身為教區主教嘅身份,為中國大陸嘅人民祈福,並表達佢對中國民主改革嘅盼望.
2004年6月4號,估計有八萬幾人參加維多利亞公園舉行既"六四"十五週年紀念晚會.係1993年以來人數最多嘅一次.上百名"自由行"嘅大陸民眾喺香港參加被中國禁止嘅"六四"紀念活動,創下歷年嘅最高紀錄.組織者話收到唔少人民幣捐款,顯然係有一啲大陸民眾參加咗呢個晚會.收到大約四千元人民幣捐款,遠比佢哋喺過去舉辦嘅"六四"晚會多,過去只係收到一,兩百元人民幣.自一九八九年以來,受訪者平均參加咗五點八次「六四」燭光晚會;四號晚參加集會嘅十五歲或以上市民中,29%屬於首次參加,12%每次都有參加;而回歸以來每次都有參加嘅,就佔22%.
2005年,六四事件十六週年,支聯會晚上八時喺維園舉行燭光晚會,晚會開始後冇耐,到場嘅市民坐滿四個足球場.主題係以史為鑒,平反六四.大會播放六四事件錄影片段,同時奏哀樂,稍後有獻花,燃點火炬,致悼辭同默哀一分鐘儀式.現場又有豎立「民主烈士永垂唔朽」紀念碑.由於晚上有雨,參加者唔少都舉起雨傘下,點起燭光.喺晚會開始前,有天主教團體喺維園涼亭舉行祈禱會,悼念六四.
2006年六四燭光晚會,仍然有四萬四千人參加,參加人數同往年差唔多.根據香港大學民意計劃,喺上週四所公佈嘅六四民調結果,喺六四事件過咗十七年後,仍然有百分之五十三嘅市民認為當年北京學生做法正確.有百分之五十六嘅市民,依然認為北京當局要平反六四.支聯會近年嘅口號係,教育新一代,接好民主棒.
2007年10月15日月曜日
2007年10月14日日曜日
2007年10月13日土曜日
童軍運動(Scout Movement),或者叫童子軍運動係一個全世界嘅青少年運動.呢個運動喺各地建立組織,發展青少年嘅身心同靈性,等佢有用於社會.呢個運動係整咗套非正統敎育,強調用童軍嘅方法,做各種唔同實用嘅戶外活動.家下世界各國多數都有童軍活動畀細路同年青嘅成年人.
童軍運動響1907年開始,身為英國軍官嘅貝登堡,就響英國桃山(Dorset)白浪島(Brownsea Island),開始試下搞個露營畀班男仔.第一個男童軍團響1908年成立.而1909年女仔都加入埋童軍運動,即係女童軍.以2006年來計,成個童軍運動有成3千8百萬成員,遍佈217各國各地,靠唔各地唔同總會組織活動.家下係世界文化一部份.
2007年10月12日金曜日
十三么係一個麻雀術語,佢係打麻雀其中一種餬牌形式,但同一般「四搭一對」-即係四組搭牌加一對眼嘅形式唔同,十三么完全唔跟呢個格式.十三么有好多唔同嘅稱呼,例如叫「十三太保」,「十三龍門」,而喺日本麻雀入面就叫做「國士無雙」,國士即係指國家入面最優秀嘅人,而無雙即係獨一無二,形容十三么組合入面,有齊一副麻雀入面每一種牌.
十三么組合
既然叫得做「國士無雙」,就係因為十三么有齊一副麻雀入面每一種牌.一副十三么嘅組合,係:
「東南西北」,「中發白」各一隻,么即係指頭尾,一筒九筒,一索九索,一萬九萬,呢十三隻牌再是但加一組眼,咁就算係一副可以食餬嘅十三么組合.
加一對眼
而台灣麻雀由於打十六章(十六隻牌),所以十三么組合會有啲唔同,除咗要齊「東南西北」,「中發白」,「么九」各一隻,另外要再加多一組搭子先算.
2007年10月11日木曜日
2007年10月10日水曜日
2007年10月9日火曜日
原子係化學入面一種元素喺保持住佢嘅化學特性嘅條件之下可以存在嘅最細粒子.
原子係由三種次原子粒子組成,而呢啲粒子每樣有幾多就控制住粒原子嘅化學特性同埋核子特性:
質子同中子都係原子核嘅成員,合稱核子.中子有好強嘅核力,將原子核入面嘅質子綁埋一齊,防止佢哋因為同性相拒而散開.而電子就喺一團好似雲咁樣嘅電子殼入面,圍住個原子核飛來飛去.
唔同原子嘅分別主要係在於佢哋有唔同數量嘅電子,質子同埋中子.原子序數,即係一粒原子入面有幾多個質子,決定佢屬於邊隻元素.喺同一隻元素入面,中子嘅數量會唔同,而呢個數量嘅分別就係所謂同位素嘅概念.透過核聚變(nuclear fusion),核裂變(nuclear fission)同核衰變(radioactive decay),一款原子可以改變佢個原子核入面質子同埋中子嘅數量,變成另一款原子.而化學作用就會改變原子入面電子嘅數量,電子係三種粒子入面數量最易改變嘅.
如果一粒原子入面電子同質子數目一樣,咁佢就喺電荷上算係中性.如果一粒原子因為化學作用而多咗或者少咗原子,咁佢就變咗做一粒離子.通常原子送走畀人嘅電子都係出自最外面嗰層電子殼;而收返來嘅電子都係多數會去最外層嘅電子殼.喺呢個基制之下,原子之間就可以傳送電子或者分享電子,造成共價鍵,離子鍵同金屬鍵.
分子係化合物入面最細而可以保留化學特性嘅粒子.大部分分子都有多過一粒原子,例如一個水分子由一粒氧原子同埋兩個氫原子組成.不過都有啲分子係得一粒原子,例如氦氣分子同埋其他惰性氣體嘅分子就得佢自己一粒原子.
原子係化學入面幾個最基本嘅概念之一;化學作用入面原子嘅數量唔會變係研究化學作用嗰陣嘅基本假設.
電子,每粒有一個單位嘅負電荷,係三種粒子入面最輕嘅.
質子,每粒有一個單位嘅正電荷,大約係1836粒電子咁重.
中子,無電荷,大約有1839粒電子咁重,係三種粒子裏面最重嘅.
2007年10月6日土曜日
2007年10月5日金曜日
2007年10月4日木曜日
2007年10月2日火曜日
香港中文大學(Chinese University of Hong Kong)簡稱中文大學,中大,CU或者CUHK,係香港嘅一間大學,校園喺新界沙田馬料水,九廣鐵路大學站側.1963年創校,由三間書院夾埋組成——崇基書院(1951年創立),新亞書院(1949年創立),聯合書院(1956年創立),之後又加入逸夫書院(1986年創立),未來仲會加入晨興書院同埋善衡書院兩間書院.現任校長劉遵義教授,副校長楊綱凱教授,廖柏偉教授,鄭振耀教授,程伯中教授.學生總人數(以2006年3月31日計算)18,642人,圖書館藏書量(截至2005年12月31日)1,916,426 冊.2007年1月1日開始,一星期返五日學 .
登録: 投稿 (Atom)


c: text/html

text:
又一個後生仔自尋短見,如果係尋常百姓家之子,今時今日香港社會可能只會將話題又集中咗去樓價.後生仔死得太多,根本唔係新聞.不過,因為今次死嘅係高官之子,一時間大家唔係金田一附體,就係三世書編者咁,左一句陰謀論,右一句現眼報.又會有人突然搬晒入將軍澳公屋,同你講「乜咁口臭架」點點點.
業報之說,唔係今日開始講.以前吳克儉,袁國強有家人去世,大家一樣樂此不疲,但係咁又點呢?喺大家一齊恥笑佢哋「報落家人度」嘅時候,惡行又有冇停過呢?再者,呢啲高官年過半百者有之,其父母早就古稀之年,即使係配偶話唔定都隱有暗疾,其死乃屬天然.今次蔡若蓮死咗個仔,白頭人送黑頭人,先會叫奇異一啲咁解.然而,如前所述:今日香港,後生仔尋短見,好出奇咩?
當然,又唔係話唔恥笑落去,不過我會比較有興趣,此子之死會帶嚟幾多「新聞價值」同「政治價值」.首先,如健吾鴻文《人死了,就可以盡情消費》所言,或者呢個時候,又有新聞工作者要寫返啲故事,搵click又好,搶功又好,你唔做大把人做.既然之前網民攻擊蔡若蓮打到咁大,而且攻擊蔡若蓮嘅人又不乏政府嘅政治死敵,將蔡若蓮之子嘅死歸咎去蔡氏政敵嘅攻擊,亦無不可,至於死者個人立場係唔係真係完全同蔡氏一樣,定係原來佢都係本土派人物,喺老大哥嘅記功簿入面根本不值一提.條題就咁落啦:
如果可以帶起「反對派網絡欺凌殺人」呢一支旗,就算一時三刻冇升遷,黨和國家係唔會忘記有此文妓,早就刮毛洗淨,靜待恩客;一朝機會到,同北大人共嬉酒池三五七日,然後位次周融林屈氏左右,都不可謂不風光.
帶起咗支旗,自然就要繼續做嘢.語唔埋呢個時候袁國強又出嚟話,鑑於「反對派網絡欺凌殺人」,我哋要防患未然,又要強調下網絡言論有言責,然後就話保安理由要實名上網,下一條題又可以咁落喇喎:
呢個時候,仲有事主蔡若蓮.作為建制派要保上位落反對派面嘅人物,可能有兩種處理方法:其一係要佢自己辭職,但咁樣對林鄭內閣完整頗有不良,應該唔會係選項;其二就係照中共一貫做法,白事當紅事辦.一邊譴責網民,為香港網絡監控浮面做輿論勢向;另一邊歌頌蔡氏,奪情奉公,冇因為喪子而喪志,服務香港.
至於作為「防止學生自殺委員會」但連自己個仔想死都防唔到,呢樣嘢係咪顯示佢力有不逮?係咪不宜戀棧?係就梗架啦,但大家呢個時候選舉弘揚佛法,咁呢啲細節嘢,又有咩所謂呢?

robotstxt: allowed

filter: keep


text:
行行下街,甩左半條眉
-
眉粉畫出黎個眉型好靚,因為可以好soft好自然,但一出街!!真係甩左半條眉時,仲要自己無發覺,要其他人提我!真係好樣衰囉~
-
汍汍
你用眉tint個d打底,再上眉粉得唔得呀,甩極都有個譜嘛?不過都係要用d防油防汗既眉筆係最靠譜架啦~
-
fhosdihf
嚇死人..
-
Marie
會唔會上coating可以last得耐d呀嘛?
眉粉要keep住補,所以有時都要放落化妝袋以備不時之需
-
Dolyn
用眉粉都可以last好耐!!dejavu新出有支叫眉粉筆,我本身都唔知咩黎,見新product就試下,睇返原來係眉粉壓成筆,筆尾有刷頭可以blend開,岩你又自然又想防甩妝啦~
-
我用過韓國d brown tint,要等成2個鐘先meet得,一掂水就又係會無左呀~眉筆唔怕畫出黎個效果太硬咩?我唔想做蠟筆小新:(
-
coating你有無好介紹?
眉粉我都真係好想用架…諗起成日補都好煩…
-
Dolyn said in 行行下街,甩左半條眉:
用眉粉都可以last好耐!!dejavu新出有支叫眉粉筆,我本身都唔知咩黎,見新product就試下,睇返原來係眉粉壓成筆,筆尾有刷頭可以blend開,岩你又自然又想防甩妝啦~
咁勁?但佢係眉粉做架喎,會唔會都好似我個隻咁好快就甩架?
-
Dolyn
J萱 said:
Dolyn
唔會喎又~佢可以畫好soft但又防水防油.我前幾日行過sasa影低左個樣比你睇,佢counter都幾大,橙色個支就係眉粉筆,我行山都係靠佢last左成日返到屋企完好無缺!


text:
呢篇用返廣府話打啦, 懶…
其實我以前都有試過開個講股既blog, 但搞搞下用左做archive為主, 自己既野越寫越少
呢個荒廢左既blog主要係收集中國航天萬源(HKSE:1185)既訊息, 之後就無做過blog過野喇
研究卡姆丹克之前, 我係埋手航天萬源, 買左就好似黃國英話齋, 「升到抽爆機」, 幾個星期就升左超過五成
話雖如此, 直至依家, 我仲未係呢隻股實質賺過一分一毫, 因為我唔識落車
暴炒後缺乏基本因素支持當然就係跌返落黎, 唯一托賴既係依家呢個價位仲未要損手, 但已經失去左好多機會成本, 直至依家佢都未有勢再向上
研究航天萬源係因為相信新能源有得發圍, 最初我都係抱住半信半疑既態度對待, 因為一埋手研究落去, 就知道新能源無左政府補貼就會收皮
一開始揀風電係因為風電係新能源入面做到一個最貼近火電電價既發電方式, 本地上市既風電股屈指可數, 最大隻叫做龍源電力(HKSE:916), 佢上市之前已經買左萬源, 加上已有blogger分析佢上市價係好貴, 我無左條link quote唔返, 依家turn out佢係正確.
另一隻多人識尐既係中國風電(HKSE:182), 我有試過研究, 佢係一間變身股, 對呢尐股都無乜好感, 咁我再睇下佢股本咁大, 已經唔開胃, 再加上我發現佢有尐可換股債券(CB), 換股數量多達十幾二十億股, 係google上面search「中國風電 CB」發現到呢條link 大股東換左17億幾股. 嘩, 會唔會兒戲左尐? 再click多兩野發現有人同我有同一個疑惑, 1.68億就換17億股, 呢間公司我認為有股惑, 話之佢蔡東豪做非執董,增長好勁咁又點, 依家股價$0.88個市值都65億幾, 六十幾億股股本實在太大, 好有戒心, 我擺明係長線唔看好, 如果佢他朝跑出, 咁係我睇錯, 就算佢跑出, 但我曾經埋頭研究過既萬源比佢更勁, 咁就當我贏 😛
咁風電股都無乜邊幾間, 仲有隻中國電力新能源(HKSE:735), 我個人無研究過, 只知佢後台好勁, 係中國電力(HKSE:2380)同一間母公司, 個人唔鍾意發電股, 資本開支大, 加上售電價格受國家操控, 可以有乜爆發力? 除左佢變左做一隻turnaround股… 發電行業我諗唔到有乜長遠高增長概念, 要高增長只有2條路, 一係暴利(或叫做毛利率高), 二係產能急速擴張, 電價受限已經不能暴利, 煤價要加果陣電廠即時收皮; 產能擴張需時, 起電廠開支好大, 工時都唔短, 但起一個半個電廠對整體產能唔會有好大提升, 加上耗電量係睇下整體國家發展速度, 唔係你話加就加, 電力股留返畀人玩
再講下我研究過既航天萬源
揀佢係因為佢細隻過其他同業, 佢都係變身股, 但佢係國企, 奸極都有個極度
風電股都係睇技術, 我認為萬源搞既直驅風機係較其他技術高班, 我覺得係有得做, 問題係相對其他大廠, 萬源真係太細, 其實風險好高, 因為國家既目標係將風電行業咁多間廠集中做幾間大既, 萬源既規模只係十名左右, 排名前三既大廠已經佔去7成, 萬源真係唔係咁好, 不過既然洗濕左個頭, 就賭落去. 仲有乜野支持去賭落去? 係睇佢後台做唔做野, 買萬源好大程度係買佢後台: 中國火箭院. 即係長征N號果間, 佢旗下風電業務注入左去萬源
航天萬源潛在既突破因素, 我依家只諗到有4個, 一係有新風機研發成功, 二係有新風電項目上馬, 三係擴產, 四係國策激勵
我自己會覺得第一點最重要, 不過我諗講刺激力度第一點反而係最低. 我覺得第一點最重要係我堅信新能源去到最尾鬥既係技術, 風機發電效率要好, 維護成本要低, 呢D全部要技術解決, 好野自然就賣得貴, 因為initial cost貴但長遠平就夠, 仲要你產品越好, 越多人要, 風電項目就接住交畀你, 國家見你搞既風機質素好, 佢實會幫你, 因為中國本身都想培植真係有料到既廠; 擴產只係資金問題, 我好願意加碼, 只要你畀到投資者你係有前景, 而且資金主要係用落擴產入面就可以, 可惜自上次配完股就無聲氣, 又係果隻炒一輪之後配股果D, 唉… 萬源你幾時又配股呀, hahaha…
如果無消息, 航天萬源都應該係現價位橫行一排, 又或者依家市況牛氣朝天會炒下呢尐三線股都未定, 金風科技(HKSE:2208)上市可能又會有一輪刺激, 我依家都係賭呢點…
就係因為萬源吽左咁耐, 而同時我又堅持看好新能源, 促使我去搵下其他行業研究…
(下篇在此)


text:
泛民中人收到刀片恐嚇信唔係新聞,但好似 張秀賢 咁未做MP已經見紅就實屬罕見,好明顯 張秀賢 同朱凱迪MP狂打新界土地問題果陣一樣,因為篤中要害搞到招惹黑幫.但朱凱迪MP都未見紅, 張秀賢 就入咗廠.
張秀賢 遇襲反映泛民嘅無用
仲記得 張秀賢 大爆圍標黑幕果日,工黨不單厚顏無恥咁抄嘢,趙恩來仲有「法律風險」四個字幫班圍標佬解圍,反映到泛民好多時為民請命得個講字,扮到自己有幾抗爭,但一到果啲會威脅到自己安全嘅位,就變晒縮頭烏龜,最初朱凱迪MP贏盡掌聲都係因為佢堅做嘢,不顧安危,叫做真勇武.仲要大家唔好唔記得,今日 張秀賢 係要為佔中案上庭,我想問郭永健同支持佢果班左膠,唔計黃之鋒,羅冠聰,有邊個真係要坐監或要上庭,話番俾我聽.
張秀賢 遇襲案,反映物業管理呢個問題,涉及大量黑幕,除非好似林卓廷咁出身廉政公署,佢喺廉政公署大把朋友,由黑人物到官員個個怕咗佢嘅煞氣,否則真係要搵命搏,如果選個抄抄子,兼且不理輕重,將中國移民權益擺得俾香港更重要,為咗權位至話要扮本土,咁死得喇.香港啲業主立案法團有幾黑暗,其實好多人都知,我都要利申吓,我喺香港住果陣,都做過業主立案法團嘅委員,你估土共同法團之間嘅利益唔清唔楚嘅嘢第一日發生呀.
所以呢次泛民新東初選,工黨同埋香港獨立媒體做得特別核突,尤其係一個叫麥馬高同李嘉雯嘅記者,可以講係仆街組合,上次東華選區屈伍凱欣果個又係佢地兩個,今次硬屈 張秀賢 講同羅冠聰嘅關係嘅嘢,又係麥馬高同李嘉雯,呢兩位記者手法同文匯大公手法一樣,我呼籲各公司同政界友好,甚至公關大員拒絕呢兩個人嘅採訪,因為你唔知佢地兩個枝筆會點寫,我依家甚少接受香港傳媒訪問,都係怕咗記者果啲老屈手法,不過,麥馬高同李嘉雯無論你地轉到邊間傳媒做,我都唔接受你們訪問,因為呢種手法真係黑人物式手法.
如果你要選一個對黑勢力勇武嘅MP,選 張秀賢 好了,范國威以我了解都okay,郭永健同劉頴匡,早抖喇,鄧家彪呀,佢後面個工聯會都有份圍標,你投佢,傻的嗎?


text:
果次林鄭月娥寸香港電台唔掂,搞出關公災難,本來亂咁鬧傳媒機構,呢種行為已經係得罪方丈,呢個世界只有更惡嘅叫特朗普嘅方丈至玩得起.只不過,林鄭 月娥亂咁鬧人唔係無下文.因為林鄭月娥嘅競選辦主任,就係香港電台前副廣播處長 戴健文 ,依家好多前港台,都要 戴健文 出嚟解畫.關公災難見得多,關公災難搞到個關公本身被人追九十九條街, 戴健文 都算係開創先河.
戴健文 唔記得咗香港電台文化
雖然我只做過香港電台客席主持,同埋做咗香港電台個諮詢組織代表八年,但都知香港電台因為長期受土共打壓,以及對編輯自主嘅執著,所以香港電台果種文化係好團結,同埋香港電台就算離開咗香港電台都好,都好似自己個台為榮,甚至香港電台有乜風吹草動即刻出嚟幫拖.依家林鄭月娥近乎係對香港電台宣戰,所以香港電台我識果啲新知舊雨,都幾乎個個衝晒出嚟要求林鄭月娥交代.而做過副廣播處長嘅 戴健文 ,自己喺林鄭月娥身邊都唔提醒林鄭月娥,又唔同香港電台上上下下道歉,咁佢依家想知,老闆玩hit and run擦港台鞋唔駛找數負責,可以不顧而去?所以當香港電台啲元老級退休高層都要搵 戴健文 嚟追殺果陣,香港電台啲現職員工,唔可以明玩你林鄭月娥啫,可以暗玩你玩你傻,所以依家 戴健文 反而變咗林鄭月娥關公系統嘅負資產,因為對香港電台啲方丈嚟講,依家係清理二五仔,大家都知做二五仔下場會係點.
戴健文 會唔會自己出嚟道歉,或者代表林鄭月娥向香港電台道歉,呢層我都唔知,但以香港電台嚟講,可以寧願支持相對尊重言論自由嘅曾俊華,或者黃絲色彩重嘅胡國興,都唔會支持一個對香港電台嘅編採自主極有敵意,仲要攞中央電視台嚟踩香港電台嘅林鄭月娥,無論選戰角度,定維持選戰角度,得罪香港電台新知舊雨都唔係一件好明智嘅事.依家就睇 戴健文 點解決呢場關公災難,雖然我睇 戴健文 好大機會要自己私底下向每個香港電台嘅人解釋發生緊乜事,畢竟 戴健文 唔係只係做一單林鄭月娥嘅選舉㗎,江湖咁細,舊同事聚舊都搞到面面懵,咁就無謂喇.


text:
紐迷週記:球壇吸血鬼——經理人,黑領隊,黑球探!|The Outsider
天氣開始轉涼,大家有無著多件衫?英國東北地區,比南部凍些少,但係球迷嘅熱情從未冷卻.紐卡素一唔連勝之後,星期六再下一城,主場2:1擊敗卡迪夫城,同第二位嘅白禮頓拉開到6分嘅距離.雖然星期日白禮頓贏波又追到落後3分,但係係心理上同道氣勢,紐卡素喺英冠真係無乜球隊抵擋得住.當然,你可以話英冠之麻,有乜咁大不了?強國有句:情願在寶馬上哭,也不願在自行車上笑.我係新特蘭球迷,呢個星期先叫做可以笑一下.預期喺英超掙扎,不如大刀闊斧進行改革.再去英超之日,就係英超東北之王正名之時!
不過勝利帶來快感,亦會令人失去危機感.紐卡素雖然有兩場大勝6:0嘅賽事,但同時大意失波,輸死球呢類情況,真係有唔少.我個人認為中堅拿修斯尚欠火喉,週不時大意之失位令球隊輸波.不過一對中堅,就算點世界級,無一個識睇穿場波格局嘅門將,事倍功半.借走告爾係迫不得已,同時艾利諾就算未傷,佢都絕對唔係大局觀老到嘅門將,更何況初到貴境嘅沙斯同缺乏經驗嘅戴路呢?所以,肥賓要處理失球,係唔係應該由門將開始呢?不過以現時嘅人腳同可供調動嘅人手,就算上返英超,分分鐘都比西布朗,史雲斯或者侯城好揪,之後要睇肥賓點調校喇.
其實今年肥賓操盤之下,球員買賣方面有賺無蝕,過去幾季大灑金錢,但係球會嘅財政竟然可以保持正數有盈餘,真係唔知開心定唔開心.最近又有一個財政龍虎榜出台,詳細就唔講咁多,但係留喺英超嘅中下游球會,好似新特蘭,史雲斯負債驚人但係紐卡素就係賺緊錢.英超有一隊賺到笑,唔使估,梗係兵工廠阿仙奴喇!
雖然球會有錢賺,但係近呢十年有好多收購都係莫名其妙嘅.好似法甲兵艾比特同馬禾,喺法甲踢得少有名氣,但係完全符合唔到英超嘅速度同節奏;利維亞同沙維特,就更加係唔知點解要買,一個「防守型」中鋒,出晒名係進攻終結者,一個就連跟波都跟唔到,明明翼鋒出身,打左一季防中就買返嚟放後備,何苦呢?最令人可惜嘅一對馬賽孖寶:卡比拿同泰奧雲,次個人先後借俾馬賽,之後蝕讓俾人哋(一月泰奧雲鐵定唔會重返紐記,季尾馬賽就俾錢正式收購).一連串法甲收購都令人火滾,而好多收購都喺柏祖離職前,同法甲一眾球探未被人連根拔起之前發生……
經理人喺娛樂圈好多時令一個名星出名或者身敗名裂嘅關鍵人物,足球圈亦一樣.一億寶寶,其實經理人抽幾多佣金呢?回佣又有幾多?所以好多時啲球員同啲傳媒放風,真係要睇清楚,因為好多時呢班吸血鬼,會假借傳媒嚟炒作,最後向舊球會施壓,向新球會攞錢推球員入市場出售.丙朗你可以唔喜歡佢,但係佢有俾心機練波搵錢;呢型叫經理人或者黑領隊,黑球探呢?佢哋根本就係燃燒球員,靠吸吮球員流出嚟嘅血肉維生,而且活得比所有人好.球壇由呢班人操控,其實同財粗氣大嘅暴發戶球會要搶人不無關係,但嚟想太長趕客,有機會再討論.
下週再見!


text:
「預期」
又係俾蘋果發布會洗版嘅一日.今日個個係度討論邊個啲新產品,不過好似今次嘅反應有啲唔同,因為有讚亦有彈.作為一個用家,一個果粉,其實覺得近幾次嘅發佈會越嚟越一板一眼.個格式繼續沿用以前個套,冇乜新意可言,甚至乎有啲悶.但係好明顯蘋果每一次都將科技一步一步向前推進,今次最大嘅話題應該係支筆同蘋果電視.我覺得今次進一步體驗平台融合性嘅重要性!
「感想」
雖然唔知大家睇完蘋果發布會有乜感覺,亦唔知大家會唔會又出新電話,新平板,新手錶甚至乎新機頂盒.當然好多人話會激死教主,但係老實講,唔同產品係俾唔同嘅消費群組.畢竟我都覺得支筆好似同教主之前嘅理念背道而馳,但係實際係商業社會或者工作上,支筆係有佢嘅作用,而作為一般使用者未必覺得有需要係好平常嘅事.不過我對佢哋個電話更新服務有興趣啲!唔知香港幾時有呢?
「總結」
今次新嘅產品真係各花入各眼,而最大嘅感覺就係作業系統嘅融合性同擴展性.嚟點係其他平台遇到嘅困難,因為蘋果嘅產品嘅統一性同融合性係無法去比較.當然新嘅粉紅色手機就好明顯針對女性市場啦,而超大嘅平板電腦同指筆,個人認為係教育層面同設計相關嘅行業真係好有用.至於隻錶,應該係發佈會最少人關注嘅產品.最後個機頂盒,相信又會對傳統電視同遊戲業帶來影響,睇怕以後真係唔使再買碟同遊戲.


text:
我有諗過今日寫依篇定寫比卡超好,最後都係覺得比卡超留返聽日先寫.
噚晚睇睇吓曼聯就由容總果度得知Facebook終於唔再只喺得一個「LIKE」掣,而家你可以「更好」咁表達自己情感.雖然我話過睇多啲書識多啲嘢冇壞,但「多」依個字對Facebook嚟講唔係樣樣都好.當一個社交網站功能愈多愈繁複,其實對用戶嚟講就愈難上手,最後就會令到用戶流失.Facebook搞咁多,為乜?
我明好多人對依樣新功能好有興趣,因為淨喺睇返自己個Page都見到好多人用唔同表情去代替最基本個LIKE.但點解我去表達一件事都要諗「我應該用心心丫嘩丫哈丫嗚丫定嬲,再唔係用返最普通個LIKE」呢?我覺得比你考試做MC四選一仲難.而家依種表情風氣只係「新屎坑」,並唔係代表依個功能真係咁受歡迎,個個玩一排就會厭.你望下啱啱嚟香港嘅一蘭同半熟芝士撻係幾咁受人追捧,但宜家仲有人會去排隊食咩?風氣一過,好多香港人就會自然揀返間就腳嘅垃圾味千,依個係香港,甚至世界嘅不變定律.
其實一直以嚟最多人不滿嘅係Facebook只有「LIKE」,當你遇到一啲激氣或者傷心嘅近況或者新聞就唔知LIKE唔LIKE好,而要解決依個方法最簡單加個DISLIKE(或者UNLKIE,是但啦)就搞掂.兩個掣有齊正反意思,好事就讚,唔好就彈,其實已經可以好完滿咁解決依個問題.我有朋友話因為DISLIKE會影響出文條友,因為評價唔好而搞到佢唔會再寫或者放新聞上Facebook,所以Facebook咁堅持唔加DISLIKE掣.其實如果你喺要鬧我嘅用留言都得啦,唔通得LIKE掣果陣就會冇人話粱振英同建制派咩?唔會架,而且宜家啲人咪又喺將嬲嬲豬當DISLIKE咁用,唔通Facebook又要刪左個嬲嬲豬咩?
Facebook用戶唔止接肯接受新事物嘅後生仔,仲有好多上年紀嘅世叔伯,你搞咁多嘢佢地要消化其實好難,何況社交網絡不嬲都係愈簡單實用就愈好,兩個掣比起六個掣點都方便啲.將一件簡單嘅事複雜化做乜先?LIKE同DISLIKE依個咁完美嘅組合唔出,就好似考試是非題係要加埋咩部份正確,部份錯誤,無從判斷咁多鬼餘嘅選擇.如果Facebook你真係咁關心用戶,我嘅要求真係好簡單:
你加一個Dislike掣比我就得.
相關


text:
作為一個食女專家,曾經有人問我:「乜你成日食咁多女,你唔厭既咩,乜唔係條條女都一樣嫁咋咩? 咪一樣又係個d野.」
不過問得出咁樣既問題,真係too simple, too naive,啪過就當做係食左,如果真食女只係食佢既身材,的確所有女都一樣,實話實說真係差唔多,最多只係佢個床上表現係好含蓄,定係好自由奔放,或者係調轉頭搶住食,但係人唔應該咁低層次,要食就連佢既性格同喜好興趣都應該食埋,如果唔係就同你去一間米芝蓮級既餐廳,你叫左個餐,餐入面有廚師精心整出來配合主菜既頭盤,但係只係食個主菜個塊牛扒一樣,最後連個甜品都唔理佢就走.
簡單d咁講,如果你食既係一個學生妹,你就要識食佢既佢種情豆初開,有種天真得來係生活無憂無慮只有講下隔離班是非既過日晨既生活感覺,由佢身上搵返你中學生時期既感覺.
如果你係食一個鬼妹仔既性格既女,你要試下由佢身上感受佢由外國返來浸過外國氣質既感覺,由佢口中聽下外國既生活同佢同d鬼佬係點生活,平時係食d咩有d咩玩,如果食到有文藝氣質既女,就全心投入佢所學過技藝上面,參與佢既活動,去睇下佢平時係點樣既技藝去到咩情度,佢同識分好壞既差別.
食機心重既女,我覺得最有趣,每分每秒都好玩緊心理遊戲一樣,你要了解佢既思維,再由佢既思維諗佢想打算做d咩,講咩inside joke,知佢想表達咩意思.
食女係應該咁食,食全餐咁食.如果只係食body,算吧啦,你就係停留係交配既層次.
所以,唔好問我點解我咁樣衰都食到,食女呢家野,個樣只係其次.


text:
11 may 2008 Sun BCN Sunny day
可能因為所住既房不見天日既關係,我地亦好似平常差不多時間先起身,伸隻耳仔出窗口,聽唔見雨聲,心諗個晴天公仔唔通真係work,衝出房口去到同屋既房望望,打開個窗果然見到晴天,心情即時大好,儀即時話要再去多一次奎爾公園,我就話點都要去陽光海灘灘番下先得,我地好快咁換過衫出門口去阿姨食完早餐就走人,阿姨仲講其他人一早見到好天就起哄然後好快咁出晒門口lu,我地好似有d遲左少少,哈
第一站當然係奎爾公園,陽光下既奎爾公園果然好多人,好難先迫到一個好地方影下相,廣場係晴天同雨天下既分別果然好大,雨天冷冷清清,地下一片泥濘,好天既就人頭湧湧,坐無虛席,係陽光下卒之睇清楚佢地用磁磚碎片所砌出黎既"登"真係幾靚,同蜥蜴影左幾張藍天既相後冇幾耐就離開lu,因為好多地方其實都睇過晒o剌 =P
之後行去海灘,但用不同既路行過去,中途經過當地居民所住既地方,感覺又不一樣,但因之前既手槍事件,我地都係抱住看一看不深入既宗旨而行,哈哈,其實我地係去國王廣場搭metro既途中,有個當地人專登同我地講咩背囊要小心,原因係佢話門口果幾個係扒手,我地表示明白後就睇睇佢所講既扒手究竟係有咩特別,見佢地遊客既打扮有一個年紀大少少既女人帶住3-4個十零歲既後生女,感覺上好似遊客帶住幾個仔女出去旅行咁,又幾容易令人減少防範既,後尾去到一個好多人表演既廣場,因我不太好果種郁都唔郁扮假人既街頭表演,所以我轉而留意下身邊所有既人,好快就到一個頭帶太陽眼鏡打扮好遊客feel既女人係度係咁目及住阿儀既背囊都唔係睇野既,睇多兩睇就知佢心懷不鬼,所以就企左儀後面扮睇野,佢可能知我知所以就好快走開左lu,經過手槍及扒手事件,西班牙果然係比英法兩國雜一d
係海灘灘左陣後,就開始周圍睇睇,去到一度有好多石頭既地方,細心睇睇原來有好多人刻左好多公仔係d石度,可以當佢係另類既塗鴉
之後再用gps去搵海灘盡頭既特色長椅,圖片我未見過但儀話好有趣,所以順手去睇睇,但行左好大既一段路去到果個point但只見一片草地,感覺應該拆左所以搵多左陣就走左lu
見時間尚早所以去多次聖家堂,夜晚既聖家堂又係另一種感覺,但人越黎越少我地都不宜久留,所以就開始番歸,係回家既途中,當然係最後一次去一去我地日日都幫襯既check point啦,去到岩岩關緊門,但老闆見到係"熟客"所以叫佢仔仔開番門比我地,我地幫襯埋最後一次後就係門口影左幾張相,見佢仔仔好好奇咁望住我地.哈
係行番去既途中,見條街比平時食飯後更靜,所以我地出左出馬路行,感覺上安全一點,因為果度真係鬼影都冇隻,快快手番到屋沖過涼後就開始執野,因為我其實冇咩野既關係所以好匆執完就無無聊聊睇下依個trip既數,原來真係用左好少錢 =)
因第日要搭11點機,所以攪掂埋d野就訓lu
Part.14(12May-BCN)

Photo Link <<<<<<<<<<<<


text:
大家平時搭火車經過火炭站嘅時候,有冇留意到有一列第一代嘅黃頭電氣化火車停喺車廠入面呢?自從我幾年前知道佢嘅存在之,我每次搭火車經過火炭都會留意下佢仲健唔健在,一直都好想入去一探呢架碩果僅存嘅黃頭火車.早排終於的起心肝用自己方式入去車廠為佢留影.
黃色頭係唔係好親切呢?其實車頭鬆黃色係一個警戒色,因為電氣化列車相對柴油列車行車速度高且寧靜,而且當時鐵路沿線仍有好多地
至於點解呢一列黃頭可以逃過翻新而幸存落蒞.其實係因
估計可能因為兩次意外總共損失3卡車箱,之後亦未有訂購
路線圖停留喺未有落馬洲支線,九龍塘站寫住轉乘地下鐵
經典嘅橙色硬膠櫈,仲有啲波波扶手
以前嘅坐位係對對住咁住坐,方便傾計之餘又好有外國feel
貿意下左右兩邊嘅路線圖,兩邊方向係唔同嘅,當你面向幅圖嘅時候係跟住個行車方向,下一個站就會喺車頭方向嗰邊
仲係地下鐵路!
3 + 2 座位排列唔係得巴士先有,以前黃頭上面都有
3人座位坐入面嗰個要出蒞都幾麻煩
以前地鐵同火車未翻新之前,車門前嘅地板都刻住車廠名,唔知大家仲記唔記得呢?火
細個唔多機會搭火車,嗰時火車唔係好迫,就算搭,父母都唔會坐頭等,所以從來都冇坐過黃頭嘅.同行朋友同我一樣都冇坐過,而家終於有機會坐返當年冇搭過嘅頭等
其實最初嘅頭等啲櫈係橙紅色嘅同埋窗邊係有張几仔,張几仔喺80年代中九鐵改裝車廂嘅時候拆左,至於張櫈幾時變左色就真係唔知
頭等前面就係行李倉,乘客如需使用行李倉需為購買
準備進入駕駛室,可以見車頭嘅到緊急逃生門
終於有機會入到火車駕駛室參觀,我覺得成個駕駛室嘅精髓
駕駛室內嘅控制面板,有啲電車GO嘅feel
17年前嘅今日就係第一代黃頭電氣化火車最後一日載客,唔經唔覺17年過去,翻新左嘅佢好快亦都會退下火線.希望呢一列因意外而幸存嘅黃頭有朝一日可以被人修復重見天日,唔會被當成廢鐵消失於無形啦.
P.S 感謝K.H Ng 提供第一代電氣化火車榮休之旅相片
© 2016 - 無人之境 ∣ Abandoned HK
無人之境Facebook: https://www.facebook.com/abandonedhkre


text:
雙學三子案嘅爭論,似乎沒完沒了,因為楊振權原本係用中文嚟判,譯咗做英文就出事,歪風,被譯做 unhealthy wind ,呢個譯法令人十分之搖頭.因為以楊振權,以至一眾上訴庭法官嘅英文修養,喺咁重大嘅案件無理由譯出啲咁嘅嘢,用Google Translate咩.
Unhealthy Wind 背後嘅 Evil Force
只不過,大家要留意一點,呢次雙學三子案,上訴庭係用中文聆訊,出事位亦喺度,本來用中文聆訊,係當事人嘅權利,如果被告嘅英文水平唔係咁夠,用中文聆訊係對被告權利嘅保障嚟,但我相信,雙學三子案嘅被告,全部都聽得明法庭聆訊嘅英文,所以我睇唔到用中文聆訊嘅理由.
如果法官係大公無私,並無參與涉及中聯辦嘅政治活動,理論上,中文聆訊係唔會有問題,但如果,個法官係有可能私通中聯辦,呢件事我就大有保留,會唔會份判詞曾經俾西環啲官員「潤筆」,咁就會出現大量非普通法司法管轄區判詞常用嘅字詞,咁 unhealthy wind 之類嘅嘅講法,就會咁樣走出嚟.
大家留意一下中文原裝判詞,成份中文原裝判詞,都充斥住文匯大公式嘅修辭同邏輯,呢個係好多法律界人士都發現嘅問題,咁依家由 unhealthy wind 到一大堆文匯大公式語言嘅中文判詞,大家會有一個疑問,係唔係法院已經有人判案前,事事要請示中聯辦?如果出現呢個情況,咁同韓國統監府,或者納粹德國時期惡名昭彰嘅人民法院有乜分別?
或者有人認為,質疑法官係藐視法庭,如果法官嘅行為,係出於常理嘅,無理批評梗係屬於藐視法庭,但依家係法官竟然出現喺一啲唔應該出現嘅活動,之後再出現一啲唔應該出現嘅錯字,我唔係法律語言專家,我未必提得出合符普通法法院要求,對「歪風」,「不正之風」呢啲中文至有嘅主觀色彩強烈字詞嘅翻譯,但 unhealthy wind 呢個翻譯,一定唔會判詞應該出現嘅翻譯,一如政府每年嘅施政報告,成日出現啲古怪英文,甚至中文,以我知道政府內部消息,係因為啲嘢係中聯辦寫嘅,或者批示過.中聯辦啲人語文有幾好,大家諗吓.


text:
終極貪婪,我諗寫呢篇文嘅友仔,搞清楚事實至好批鬥人地.
成篇文筆法似文革唔在講,成篇文根本係人身攻擊無論點,仲衰過呢度追殺十幾世嘅脫苦海,有啲地方更懷疑係誹謗,我諗新浪香港要諗諗呢篇文章有無法律問題(我同社運分子唔同,我好南洋風格,如果有人亂嗡,好似鄭家富對付民建聯嘅人咁,係要送入法院).
但成個菜園村嘅核心問題有兩個:
1. 農作物價格:任何賠償都係用Market Value,點解政府可以佢地唔知點研究返嚟嘅所謂價格嚟賠?共產黨呀,共產黨就係用Book Value或者唔知乜嘅價嚟沒收民產,依家撐菜園村某程度上係捍衛私有產權.終極貪婪,果條茂利博主就係貪婪.每斤廿五蚊買新界有機蕃茄係市價,唔信佢自己去街市睇,呢條友一睇就知平日連街市都未去過.
2. 新界原居民一定反對佢地復耕,因為新界原居民攞啲地去擺貨櫃,或者搞到環境污煙瘴氣,唔知貨櫃場係瘟神,魯連城呢挺硬膠係瘟神,定菜園村居民係瘟神?
如果我係政府,我就唔會節外生枝,一定用市價賠俾村民,兼且儘快解決買地問題,費時煩.我係港鐵公司,分分鐘搞個菜園新村專車,由錦上路過去俾人真係入去買蕃茄,錦上路車站係一個拍烏蠅車站,呢個係大家都知嘅事.
如果香港仲有親政府嘅人,仲係用呢啲文革語調抹黑人地,我好鼓勵大家學鄭家富咁告何秀武,何秀武埋單計數,要賠四十二萬,兼俾廿五萬律師費,無理據抹黑人地賠咗一共六十七萬,係唔係有人認為咁樣好好玩?
唔好以為自己用唔真名,可以講嘢唔負責任至得㗎.
後話,後嚟條博主加咗以下呢句:
「備註:本文絕對不接受支持「菜園村關注組」的正義超人留言,不看必剷,而且阿貓受軟不受硬,再敢留言,我會發動新界西原居民不買地給他們復耕,做了半世紀新界西原居民,多少有點影響力,講得出做得到.我的證據是否真實,有腦的人懂評定,歡迎傳媒去揭秘,引證我的資料.」
小弟回應兩點:
a. 除非果位博主提供有關政府文件,否則足以可以告佢誹謗,作為文章作者係有責任提出證據,舉證責任喺作者身上,唔好生草藥.唔好話去邊個部門查詢,呢個唔足以免除佢老屈人地嘅法律責任.
b. 原來係新界原居民,新界原居民好多不嬲係爛仔,如果有任何人有呢位博主起底(以公開查閱方式得知,唔好hack嘢)資料,足以入稟香港高等法院,歡迎提供.
小弟不嬲提倡廢除原居民特權,小弟對呢班友無乜好評價.


text:
琴日係一年一度嘅71回歸紀念日,各界大事慶祝之餘,當然亦唔少得民陣嘅大遊行助吓興.大遊行嘅點子年年推陳出新,呢都唔使多講嘞,不過有一樣就十年如一日,事後一定有班人佔據馬路開瞓街派對.
其實警方已經封咗一邊馬路俾班友遊行,照理有乜訴求都表達晒,行完就好返屋企覺覺豬啦.不過有班友嫌玩得唔夠皮,事後再衝出馬路,佔據咗一邊行車線,搞到大塞車.班友唔知係咪坐到忽忽痕,定係嫌車塞得唔夠死,竟然衝破警方防線,霸佔埋另一邊行車線.咁就真係如佢地所願,搞到中環交通全面癱瘓.
所謂冤有頭債有主,唔妥曾凸首咪走去衝激禮賓府囉,做乜要犧牲無辜嘅道路使用者啫!班友咁嘅行為,真係仲惡過大陸路霸!
除咗呢個遊行嘅餘興節目,其實之前仲發生咗一段小插曲.話說獅子山學會都想申請喺中環集會,同民陣打對台,結果被否決咗.獅子山學會話係民陣反對,不過民陣嘅飯桶威就走出嚟否認.原來民陣唔係反對,係唔贊成啫.其實民陣係為獅子山學會設想,費事佢地講埋晒唔啱聽嘅搞到俾人揼.即係話,如果有日民陣身登大寶,你地班異見份子就好收聲喇,否則你班友俾人揼佢地都唔會負責架!
好似飯桶咁出言恐嚇都算好喇,起碼係動口不動手.大家可能會有個疑問,唔通真係有人野蠻到會郁手阻止其他人發言?咁我就要考吓大家嘅記性嘞.係邊人喺垃圾會向發言嘅官員掟蕉呢?葉劉選垃圾會喺街頭拉票,係邊人搶咪呢?高錕校長喺中大致詞,係邊人搶佢咪呢?喺中大畢業禮,又係邊人上台搗亂,打斷董伯伯嘅發言呢?之唔係嗰民主聖鬥士囉!
唔知邊條友講過:「我雖然唔同意你嘅觀點,但係我會誓死捍衛你嘅發言權」.好彩條友死得早,如果唔係,俾佢睇到我地班民主聖鬥士嘅所做所為,肯定會狂吐十公升血而死!係喎,其實佢係點死嘅呢,唔通又係俾人激死?
班民主聖鬥士唔止唔俾人發表異見,仲離譜到強姦民意.班友開口埋口都話乜港人心聲,究竟佢地又代表咗幾多民意呢?如果佢地話自己代表部份,甚至大部份港人,我都唔會有異議.始終喺垃圾會選舉,扮民都攞咗六成選票.不過班友係都要將民意收為禁臠,我就覺得太離譜嘞.好似之前曾凸首話佢代表香港人,班友就群起而攻,仲懶醒咁整咗張海報,話曾凸首「unwanted by 7M people」.班友成日話曾凸首冇人民授權,唔可以代表佢地.咁班友話唔要曾凸首,做乜要拉埋我落水先,唔通佢地又有問過我咩?我可以好肯定咁講,我從來冇授權過呢班蛋散代表我!
呢班友成日將民主掛喺嘴邊,不過所作所為就同公認嘅民主價值背道而馳!班友自己講就得,人地想發言就用暴力打壓!為咗爭取佢地所謂嘅民主,鍾意犧牲邊個就犧牲邊個,但係永遠唔會犧牲佢地自己!被犧牲者當然冇得異議,因為為民主而犧牲唔止係光榮,更係義務!呢強加於人嘅暴力行為又點可以叫得做民主呢,我話直頭係民主霸權就真!咪住,冇理由因為呢班偽民主派而玷污民主呢兩個字啫,叫做「民鼠霸權」就最貼切嘞!


text:
跟住毛姐一齊走 陳國邦再度宣布離開無綫
Mon Dec 05 2016 18:18:02 GMT+0800 (中國標準時間)
撰文︰Take it e時
近年有唔少小生花旦離開無綫北上搵銀,但亦有部份藝人「倦鳥知返」,重投無綫,其中一位就係陳國邦.記性好嘅你應該記得一年前陳國邦點樣「彈出再彈入」,首先高調地單方面同無綫「分手」,仲寫咗封「公開辭職信」,大呻自己冇乜機會,當時網民都讚佢有膽色㗎.但不足兩個月就極速回巢,話邊到需要自己就會去邊到,仲話其中一個原因係因為返無綫拍劇嘅毛姐說服佢,結果令網民大跌眼鏡,怒斥佢冇志氣.
早年陳國邦憑《大太監》彭三順一角而人氣急升,仲一度入圍最佳男配角最後五強,但可惜最後不敵更加人氣旺盛嘅「蘇基」古明華.
一年過去,《八時入席》下個月初就會大結局,無綫亦未有意添食,咁加簽一年合約嘅陳國邦點?咪係再一次宣佈唔再續約囉.陳國邦接受傳媒訪問時提到希望行返之前自己想行嘅路,即係做番藝術工作者,又表示今次再一次離開心情輕鬆好多好舒服.
係無綫一路工作做演員當然有保障,但變咗喪失你自己安排自己工作嘅能力.基本上你冇嘢做時,就上7樓(戲劇部)話俾佢聽『 監製我得閒喎』 ,好少去費神.
至於另一個離巢原因,相信都係關於毛姐唔續約問題.有報道指,向來做嘢認真見稱嘅毛姐,不滿無綫愈做愈Hea,仲話當初回巢為收視救亡,碌盡人情搵老友幫手,仲承諾會做好製作,拍套好劇去省靚招牌,點知出嚟嘅效果完全相反,搞到毛姐極之冇癮,所以毛姐一話唔續約,《八時入席》幾可肯定冇下一輯,而當初陳國邦都係因為毛姐說服先返無綫,咁毛姐走,陳國邦咪跟住走囉.
對於陳國邦再度離巢,網民第一個反應,應該同你我一樣:「下?又嚟?」,仲有網民問究竟佢第幾次話要離開?(2000年前佢曾經離開過無綫),亦有部份網民表示佢靜靜地離開應該都唔會有人察覺,睇嚟陳國邦喺網民心入面存在感都幾低喎.


text:
特首選舉 今日係投票日,由於我有傳統傳媒嘅雙重身分,所以我係少數嘅網媒可以入新聞中心,雖然得我一條友.只不過, 特首選舉 個新聞中心對記者敵視嘅程度,真係去到令人爆粗嘅級數.
特首選舉 新聞中心難入過登天
我係凌晨四點半已經到灣仔會展排隊,因為香港政府係極官僚,明天外面落雨,寧願記者冒雨,都唔提早開放新聞中心俾記者入去,搞到大批記者喺會展舊翼外面排隊,政府班友好意思等到早上七點至俾人入去,而早上七點果陣排隊嘅情況,就好似咁
如果你以為入到去,就天下太平呀,朋友,你太天真喇,立法會選舉新聞中心,係無金屬檢測,即係好似去機場果隻安檢,但行政長官選舉,就有金屬檢測,慌死香港已經進入咗天誅人斬嘅時代一樣,你諗吓電視台,電台,有多媒體運作嘅傳媒嘅記者,帶住大批器材入去要做機場式安檢,會係一個點嘅場面,真係煩到抽筋.因為我一條友單刀匹馬,就無乜所謂,但如果係果啲一大堆人嘅傳媒,你真係一堆粗口飛晒出嚟.
如果你諗住依賴新聞中心個Wi-Fi,朋友你都係太天真,我呢篇文係用我嘅Smartone 3G upload,點解,雖然會場有802.11ac嘅Wi-Fi,但一大批契丹傳媒湧入嚟之後,個Wi-Fi由好快變好慢,呢個亦實證咗,點解林鄭月娥政綱話要搞港鐵車廂有Wi-Fi會搞出大頭佛,只要自由行不受限制,以契丹人用網絡嘅習慣,真係港鐵唔網絡大亂就奇.
其實點解政府死都唔俾網媒入嚟,除咗政府對本土網媒嘅敵視態度外,仲有好多新聞中心嘅位,留俾契丹果啲唔知乜地方電視台,唔知乜網站,例如乜叉說傳媒之類機構,以依家香港政府嘅契丹優先態度,梗係唔俾你班網媒入嚟.所以,本土優先唔單只適用喺民生問題,喺選舉採訪都係,香港選行政長官係香港嘅事,點解要留大量傳媒中心位置俾啲契丹傳媒,香港人嘅公帑唔係咁用,我睇劉江華條賣港賊唔肯面對呢個真相,所以至搞到記協要司法覆核政府嘅荒謬決定.呢啲賣港政府,果啲狗官真係要日日聲討.


text:
熱門文章
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年11月28日 星期五
有去過現場甚至有常識都知,想喺大遊行集會搶差佬槍都是on9的,因為差佬根本冇槍
利申:十月三日旺角企最前,同差佬只一條膠帶之隔,見唔到任何一個最前線同第二線差人有帶槍通通吉槍袋
2014年11月24日 星期一
Clockenflap 2014個時間表,真係好難睇&好難睇
果然出事.今年Clockenflap未開始賣飛個lineup已經係非睇不可,跟住越嚟越勁每次公佈新band都係十隊有九隊冇得唔睇,已經感到有暗湧,到見到正式時間表,見咁大鑊,其實唔意外.
我承認係多勁band係好事,但大band就一定要出夜架啦唔同叫Mogwai玩晏晝兩三點咩,結果成班一線band爭崩頭,蝕底反而係觀眾,好似第一日禮拜五,由七點開始一直踩到尾嗰五隊就係我今次嚟Clockenflap好好好想睇嘅五隊,你排晒全部一齊出,唔通叫我每隊睇半個鐘就走去另一個台咩.
亦因為第一晚已經出晒全個fest最頂級嗰班,老實禮拜六暫時冇乜特別想睇,而星期日要睇Flaming Lips就即係冇得睇張懸.可能樂隊檔期真係好難就,被迫禮拜五返工日子反而係全個fest最精彩一日,但始終覺得搞手有太貪心,今屆個班底唔好話搞三日,係搞三個fest都得呀,而家夾硬質晒落一個週末只是浪費,反而令入場嘅人覺得唔係抵睇,而係蝕底.
另外我想話作為香港全年最大型音樂活動,點解個網可以咁難睇?點解唔可以好似其他fest噉用圖畫每個台幾點至幾點邊個表演,而要全部名質晒落一行字就算,仲要時間亂到嘔都唔知應該點計畫好?可能因為呢種華而不實的設計,個節目的最大老細各位文青們鍾意啩.
百屌成材,今朝先鬧完Clockenflap個網個時間表食晒屎,晏晝已經立即執到似返樣.雖然依然好樣衰,不論是個時間表還是成個網.
2014年11月23日 星期日
每週一相片大行動 2014 Week 48:Rest in pieces,我這十幾年的回憶
天下間有咩慘得過死harddisc,仲要係一隻放咗十幾年資料嘅harddisc?隻HDD用得四年唔舊,之前已經有點慢開機都可以開成個字,不過見仲用得就由佢,主要原因係我老母都用我部電腦,但佢係完全冇防毒意識總之逢link就click逢email attachment就開逢software就download,部機一早毒過我,我相信整完好快又會俾佢玩死就懶搞.唔知係咪真係我老母呢,前個禮拜有晚沖完涼出嚟部機就自己瓜咗冇反應,成個星期猛咁試都load唔到,拎返公司俾專門醫奇難雜症個同事睇,佢都話冇得救.當堂灰晒.
其實呢隻本身已經係backup harddisc嚟,只不過被backup嗰幾隻年代久遠已經唔知飛咗去邊,好在之前成個lau-sir.com搬咗去Dropbox,但其他file同相一直見未有大harddisc冇特別去backup,點知拖吓拖吓隻harddisc都死鬼埋,噉就慘我大學四年啲功課呀!想當年year 1通識教香港文化研究,臨present之前個禮拜六日至完全冇reference憑空作咗成份機舖研究論文,然後乜書都冇睇單靠白撞去訪問兩個老師傅又整咗篇紙紮專題出嚟,呢啲史料好寶貴架,仲有幾個而家仲有人問我借嚟當教具嘅PowerPoint呢.更慘係咁多年嚟去旅行同睇show影落啲相冇晒,有好多相之前影落都未睇,而家乜叉都唔使睇了,口烏口烏.
想救又唔係真係冇計,俾錢囉,早排個客先至死server,拎咗佢隻HDD去深水土步做recovery,用咗半個禮拜加四千蚊救返晒全隻harddisc嘅資料.錢唔緊要,問題係我一直信唔過呢啲整hardware公司,成隻harddisc俾咗佢咪咩閃卡都揚晒?
唔知係咪細個睇得《海虎》多大個咗無師自通磁場轉動,我發覺電子嘢一近我永遠多問題.由小學部486開始,屋企部部電腦都係毫無先兆地無端端打柴,上網用i-cable同新世界兩間都係成日斷線,我間睡房又特別邪門Wifi訊號成日入唔到去,係邪到加咗隻話係穿牆王的router擺正門口外面,入到房都可以得一兩格Wifi.就連公司我用緊部機,12GB ram行Win7 64-bit,都可以俾我用到成日窒,最勁試過開機去到桌面乜都未做已經沒有回應.真係逢電腦嘢埋得我身都唔老黎.
然後,走咗去做IT.
2014年11月19日 星期三
每週一相片大行動 2014 Week 47:成日都話,得文青者得天下
今朝要八點鐘上到APM個客度幫佢哋裝系統(講到好勁,其實係我同事裝嗟,我只負責過嚟坐扮到好多人嚟幫佢哋做嘢),早咗到揾嘢食,唔想又KFC,見電梯大堂隔籬就係Super Sandwiches就試試啦.就中伏了.
成世人第一次食SS,亦應該係最後一次食,餐牌影到份早餐好鬼歐陸好鬼靚,點知實物上檯嘩屌賣相茶記出品噉款完全唔對路,真係KFC份早餐睇落都仲高檔過佢.唔好睇都算問題係食亦唔特別好食,炒蛋是OK的但成份夾埋仍然好茶記,結果成個早餐最歐陸係隻碟,而如果唔係用呢隻碟而用返茶記KFC啲膠碟膠盒膠杯紙杯上,我唔講你都唔會食得出係「高檔」貨嚟.「高檔」我係指份量少過人但又賣貴人十幾蚊.
冇錯,Super Sandwiches可以賣得貴過茶記/雞記十幾蚊嘅原因,就係貴在隻碟.難怪文青生意做之不盡,只要稍為包裝一下,茶記都可以話自己係份子料理,仲要有人信有人肯俾錢至抵死.
2014年11月18日 星期二
Android 5.0 a.k.a. Android L(ollipop) 感想 Part I & II:大伏,唔急的話等5.1先好上
奉勸各位Android朋友千祈唔好升上第一水Android 5.0 a.k.a. Android L(ollipop),超級大伏,超級失望.理論上集各家custom rom受歡迎功能於大成之5.0係史上最強大一代,睇官方用部Nexus 6示範睇到流晒口水,今朝我仲因為要七點出門口去個客度冇得第一時間升級覺得好失望,點知返到公司立即連Wifi download個500MB image裝完至真正失望.
裝完第一次開機,部機超lag超慢,相信同夾硬將行DAVLIK轉做行ART有關.跟住行順咗叫好啲,但新UI本身反應已經慢咗,仲要每次篤一樣嘢都要出晒動畫先正式run,即係做乜都要等四份一秒.Android本身已經出名在做乜都有延遲,而家更大鑊.
第一日開始已經唔鍾意Material Design,個新UI超級樣衰,最仆街係4.X最多人讚嘅最頂最底兩條bar透明色,而家唔知點解轉返灰色,立即灰晒,之前砌到靚一靚個desktop又要重新執過.更大鑊notification由黑底白字變成白底黑字,大半第三方app啲通知全部睇唔到字收晒皮.
重點嘅Ambient Display比Moto X個Active Display更強,點知原來得N6個rom至有,仲要諷刺地其中一個最大賣點篤篤開芒N6居然用唔到.而N5直頭冇得用Ambient Display添,說好的收到通知自動著芒提你,一拎起電話會自動開芒呢?都有留返lockscreen show通知一樣俾你,不過冇得揀只show你想睇到嘅app,私隱mode又會得個標題睇唔到你本身想睇嘅通知內容,噉有Q用?同就算你唔用開芒show通知,系統都一定要你先過咗通知提醒一版至可以解鎖,即係而家每次開芒點都要你最少掃兩次先可以開始用部機.非常非常之麻煩.
其實本身諗住部N5升上5.0再拎去換電,應該夠我用多好長時間,但5.0俾我嘅第一個印象實在太差,差到好想打去聯想問香港幾時有Nexus 6行貨.真係千祈千祈唔好升5.0.
部Nexus 5升咗上Android L用咗一日,感想比初升級時好少少.I will now recap in Cantonese.
初升完級部機窒到PK,boot多次順咗,但係仍然成日篤完個芒部機delay起碼半秒至做嘢,確係幾惡頂.
Material Design種後現代風格,即係用一大劈單一顏色去代表一樣嘢加平面過iOS,但用耐咗開始鍾意,乜都圓碌碌一撻色種公仔未完全接受到,但L啲動畫效果係設計得幾好,夾埋個UX幾靚幾順,同通知欄轉白色底色係好睇好多.我相信用多一段日子會完全擁抱Android UI 5.0.
傳說中的Ambient Display Nexus 5冇份,而lockscreen冇得好似Kitkat時加Widget連Dashclock都唔見埋,又硬性規定一定要先經過一頁通知頁先可以解鎖,即使你set咗完全唔顯示任何notification,都要先掃走嗰頁至有得解鎖入桌面.呢樣暫時我幾like,不過要繼續用Dynamicnotifications扮有新通知時自動開芒提你的Ambient Display先,但我相信我永遠都唔會習慣一定要掃最少兩次芒先正式unlock到部機.
基本功能改變都幾大,如果你好似我玩Tasker玩自動化,都幾大鑊,雖然大部份舊設定都用到,但有幾個重要plug in已經失靈,要等開發組快手升級.
繼GPS同飛機mode唔俾第三方開關後,而家連上網data都只可以經stock rom開關,你會話冇乜所謂,但我一向set咗部電話熄芒時熄埋data慳電架.
起初奇怪點解冇咗靜音mode,原來而家變咗個名好古怪的「干擾mode」,可以獨立set鈴聲通知聲邊種會靜晒邊種會咩mode都出聲「干擾」你,換言之Android L真正升級反而係呢個功能,不過我冇乜用處,因為冇人會打電話俾毒撚,公司的事有公司電話搞掂.
外國評測話5.0好多bug,其實中一個係連Wifi用勁多電,感覺上公司連Wifi時真係食電過以前,但出街3G又唔覺分別好大,亦即係,屌,一樣係開芒的話一分鐘冇1%咁滯.L有個新慳電mode,會整暗芒熄動畫行少啲app之類令部機可以捱耐啲,未試到,不過相信好快有機會.話會慳電過以前(邊一代唔係噉講)但結果依然食電過舊時,可能因為而家一刀切全個environment轉行ART,但市面90% app都係寫俾DAVLIK,搞到撞rom做唔到效能最佳化.而最灰係,老實,我真係唔覺得轉行ART之後,點樣「比DAVLIK慳電同時快400%」囉.
5.0版我真係唔建議大家立即升,等多一排Google出5.1再睇包膠至決定啦.
2014年11月16日 星期日
的確好多唔明,唔係 sci 嗰邊,係 fi 嗰邊:《Interstellar 星際啟示錄》
(拿,有劇透架!)
首先梗係唔明點解一套噉嘅戲都要塞個奸角入去啦,個角色有點為出而出相當無謂,搵到神秘嘉賓做唔代表大晒.
點解最後半個鐘戲路可以同前面差咁遠?其實原因幾明顯,因為劇本擺明收唔到科唯有夾硬嚟,想做《2001太空漫遊》又做唔到,立即搞到套戲格調cliche晒.正因咁cliche,相信我唔係唯一一個人睇咗半套唔夠,已經估到晒最後會點發展.
又當中最唔明梗係個老豆點樣將人類歷史上最重要嘅資料傳俾個女?個女唔係由一開始就睇老豆講乜,咁Q大抽data冇可能一陣記晒可能要望住幾日,而且眨個眼已經記少個字啦,邊可能做得到?
宣傳重點之一是準確科學,入面堆星球卻相當古怪.雖然我理科肥晒佬咁滯,對黑洞都有點概念,以我皮毛知識,一個星球冇乜可能咁穩定地停留喺個黑洞側邊,而且戲入面自己都講到黑洞係乜都吸晒入去光都走唔甩啦,個星球仲要得自己一個冇太陽,點解降落到去成個星球咁光?另一個啲雲結咗冰,但點解成個北極咁大嘅雲會浮喺天空,而唔係俾地心吸力扯落地?我明白型是很緊要,但重力呢回事,唔係一直都係套戲嘅科學重心咩?
當然臨尾解謎部份又係唔明白.睇到最後你會發現原來人類無論進化到咩地步,內裡都永遠係條仆街,未來明明先進到接近神,隨便出手已經可以救返全個地球亦即自己老豆老母阿爺阿婆,點解硬係要陰啲陰啲噉救,好似放個蟲洞出嚟要地球人自己用幾十年時間整架太空船出嚟再用幾年時間飛過去,如果整唔到咪仆街?同點解唔可以放近啲要放到土星咁遠?過到去另一邊最後搵唔到個星球住人類咪冚家剷?話因為唔可以改變過去,而只能夠創造未來喎,但佢哋整一個悖論出嚟令重要資料傳返去之前,咪係改變緊歷史囉?同冇改變到過去,又點會有未來的佢哋,咪即係自相矛盾?而且話晒主角都係地球救世主吖,你班未來撚用完即棄你搞掂啦嘛就掟佢返出太空自生自滅,咁仆街都有嘅,唔係主角打救世人,邊度會有你班未來撚?
話時話,除咗音樂電影,我好少會關心套戲配樂同音響製作,但《Interstellar》一定要講講,啲mixing超唔掂,90%時間啲配樂大聲到遮晒對白,好鬼煩,都唔知整音響班人做乜春.
當然仲有其他Christopher Nolan電影典型通病,例如對白好平庸,同角色發展好弱(演得最有戲味反而係隻機械人,你話係咪唔吹脹),但《Interstellar》仍是一套好戲,入場前諗住有機會瞓著,點知會係連身邊班港女都睇到好肉緊,同菲林拍感覺果然與別不同別有味道.《Gravity》早一年上,真符碌.
而睇完《Interstellar》,又要重溫一吓我最愛美漫作家Warren Ellis名作《Planetary》,一部必入我最愛漫畫頭三名之經典.個故事其實有點似《Interstellar》,都係由篡改阿波羅登月歷史開始,不過《Planetary》係登月太空船穿過蟲洞去到另一個時空,同平行宇宙星球合作成為邪惡版Fantastic Four返到地球密謀統治世界,似《X-Files》,更似《Fringe》,似乜都冇所謂,總之超好睇.
2014年11月14日 星期五
會是可一不可再的香港站吧:Gacharic Spin 5th Anniversary Gachallenge 「Winner向前走」中國巡演香港站
(TL;DR的話,直接飛到尾啦,有正嘢睇架,口桀口桀)
命呢家嘢冇計,雖然九展隔籬返工聽落好爽,但每逢撞正九展或者Hidden Agenda或者樂人地帶有show嘅返工日子,十次有八次唔係晏晝先有客急call出去另一個場做嘢就係要OT.早排幻日 X Evocation撞著個客死server,場show完咗我都未收得工;大前晚就係見魏如萱又去九展開演唱會,諗住放工過去walk-in,點知頭先講兩樣嘢打孖上,返到屋企仲要開電話會議開完又差唔多十工點,只有話好在之前冇買定飛.錯過咗好睇的兩場,就只好講返好耐之前呢場,其實想寫好耐,不過太忙加太懶.(between,見字呢晚本身係花倫演唱會,點知就係今晚有得九龍灣早收工,HA先話花倫嚟唔到香港開唔到show,真係R.I.P.,我話我)
應該係成世人第一次一年內睇一隊外國band睇足三次,五月連睇大阪同名古屋兩場(雖然兩晚都唔係為睇佢哋),十月居然會嚟香港,半年內就睇咗三次Gacharic Spin.為佢哋仲破埋戒,作為一個九龍城人真係唔太鍾意過西灣河蒲吧,雖然屋企樓下就有巴士直到,但一程要搭成個鐘,而呢晚係史上第一次會平日日子仲要星期三收工過蒲吧睇show,大佬睇完返到屋企都差唔多十二點,第二朝又要早走身返工,好支力架.不過是值的,雖然今次Gacharic Spin香港站,冇想像中咁精彩.
又要講返五月頭.過日本其實係想睇WW Face呢個女band metal fest,主要為我覺得好Q正的Light Bringer(年中睇完,年尾隊band就話出多隻碟就收皮了,近得劉Sir果然好易R.I.P.),同場仲有Gacharic Spin,同埋GS隊band搵埋LB個超勁歌妹搞的side project DOLL$BOXX,因為呢個line up可一不可再而會兩日內去晒大阪同名古屋.一直冇寫返兩場show又因為懶,簡評的話,Light Bringer最正經同一早預期係點,隊band好叉勁音樂十分Angra,滿足,但冇驚喜;不論製作本錢只論表演同音樂,DOLL$BOXX絕對勝過Babymetal同我見過之任何日本女子metal band,強在自己玩樂器而全隊技術高超,全隊演得落力又有舞台表演,同時自己寫歌而風格完全冇人似佢哋,可惜只當side project,所以好難出live同出新碟(而家LB散咗會機會大啲啩);最後一隊Gacharic Spin,三隊當中佢哋最紅好多碟更超多表演,不過啲歌我真係聽極都唔鍾意,似輕量版DOLL$BOXX而且輕得都幾多輕到有點平淡,不過表演好睇因為有兩個囡囡專責跳舞,而且兩晚表演可以有一半歌唔同,真係抵落本加咁辛苦走嚟走去睇晒兩場.
佢哋唔係第一次中國tour,不過係第一次tour中國而會出香港,如果唔係之前睇過知道佢哋live係點我未必會睇,因為音樂始終唔太受但表演真不錯,另一個原因係WW Face時其中一個dancer腳傷得返一個跳,今次捧場想見識兩條女一齊跳係點.其實今場幾似名古屋,當晚個場都同今晚蒲吧半場差唔多size,不過用更大面積做舞台同有百幾枝燈好鬼pro,同當然台下人數完全冇得比啦,你諗吓蒲吧開半場而個台霸咗一半位然後再企滿人會係點?setlist都差唔多,但會話齊兩個dancer反而冇想像中咁精彩,可能WW Face另外兩隊都係恆band自然玩多嘈歌,自己solo就轉返「大路」,所以多咗pop rock歌同慢歌,抱住睇metal gig心態感受始終差啲.同埋好過癮,中國tour依然係用新碟《Winner》做主題,點知居然冇玩到首主題曲.
睇就依然好好睇嘅,大部份道具gimmick嘢都有出,係估唔到之前腳傷個dancer,即係左手邊個樣十足純情學生妹應該入偶像組合唱吓歌仔就算完全唔夾隊band嗰個,原來跳舞仲勁過另外一個,有首歌揹座keyboard俾琴妹同結他妹鬥solo,名古屋嗰場係座keyboard冇聲跟住琴晚爆肚9up solo.雖然台下就真係幾淒涼,我諗都有六十人嘅,不過有幾個日本佬fans(真係佬)帶齊道具又熟晒邊啲位做乜動作,Gachiac Spin音樂唔算頂級,但現場好睇就係呢種娛樂性,同台下少人都好,隊band都唔會hea過日本主場表演時,不過論表演,論音樂,論台上台下整體,其實更想睇根本係同一隊band嘅DOLL$BOXX.Gacharic Spin音樂大路嚟講係得,樂隊技術係夠,表演亦絕對勁,但某程度上得到更大成功,在於囡的身份,我用例子答你:
如果係劉Sir彈一段Joe Satriani你聽,你會話「屌!彈呢啲.」但如果係個糖妹噉嘅靚妹彈段Joe Satriani你聽,你就會話「屌!!!彈呢啲!?!?!?!?」佢哋技術唔係其他(全女)band做唔到,King Records同Bright Star Records近幾年已經帶出大量技術派全女metal band,但係睇住bass妹狂slap,結他妹狂tap,鼓妹狂double bass,加十分melodic的metal底,即使聽碟麻麻live見到總有點震撼,尤其現場送多兩條女跳舞你睇呢.而DOLL$BOXX就係Gacharic Spin原班人馬唔要兩條dancer唔要全部pop rock歌慢歌,然後將佢哋隻J-dance-pop metal玩到thrash咁滯,再搵埋Light Bringer個超長氣超高音歌妹唱爆咪,然後加返少少動作舞步,雖然只出得一隻碟,但一隻碟加睇一次已經足夠成為我最愛嘅日本女子band.只不過metal的代價就係forever underground,所以DOLL$BOXX明明音樂最好,偏偏只出得一隻碟,而GS越嚟越pop,因為要搵食;要metal就Light Bringer,但玩埋今年都摺了.近幾年好似佢哋正正經經玩metal仲要玩得好嗰班女聲metal band其實唔少,只可惜Babymetal贏的是資本,有點似四大天王時代的反唱作歌手反實力派的香港樂壇,你寫歌好,技術勁,又點?我有大公司包裝同宣傳,吹咩?雖然我都係Babymetal fans,不過,老實,有得揀,我寧願睇DOLL$BOXX都唔睇Babymetal囉.唯有希望WW Face反應咁好(如果唔係去山海屯,我八月頭會飛咗去睇東京場加場),Light Bringer又唔玩,兩邊會有心夾埋出多隻碟啦再tour啦.
最後一樣想講,係就算今場show到頭來唔好睇(好在唔係),你都冇乜好怨,因為一隊咁勁嘅日本band嚟香港表演個半鐘,仲要開蒲吧有勁燈光大舞台,仲要到場至知原來有Ever做opening,先至收$120 - 冇錯係百二蚊你冇睇錯,一個睇本地band都可能唔得嘅價錢,我都唔知係咪收錯我錢.唔知係搞手經驗唔夠定點,唔係第一次tour中國不過係第一次搞香港站,或者以為香港物價指數加觀眾人數都會及得上大陸,結果就用大陸飛價錢喺香港開,但在香港知名度唔夠,加上差唔多開show一個禮拜之前至公佈仲完全冇宣傳,其實今晚有五六十人,已經比我想像中多,論演出性質同規模HA會更夾,但蒲吧個台先配合佢哋活動大嘅舞台表演.或者搞手唔知中國同香港之分別,或者對呢個「國際都會」太有信心了,所以Gacharic Spin嚟香港相信可一不可再,聽過好多搞手講,好多band搞中國tour都唔會有香港站,因為就算大陸非常叫好叫座,好多時大陸賺埋條數都唔夠香港開一場蝕埋條數,大佬一隊出show觀眾以百計嘅band嚟到至得十份一人捧場,計晒飛錢商品錢都未夠填場租啦,仲未計食宿交通機票呢?而且之前一晚可以對住幾百人表演,點知今晚得幾十,搞手同樂隊見到都未必有癮啦.
好好彩抽到167號飛,而呢張167會成為我永久珍藏,因為我擔心佢哋唔會再嚟香港,可能真係等DOLL$BOXX有新碟出時,再飛過日本睇WW Face Round 2啦.
(between.1.0:想知DOLL$BOXX有幾正,睇睇呢個《Take My Chance》MV就明,最過癮係日本睇佢哋出live,台下真係同個MV一樣成班毒佬架,冇錯係佬勁多阿叔仲多過後生毒撚)
(between.2.0:又驚你錯過,其實個bass妹係水著女嚟架,口桀口桀)
2014年11月8日 星期六
每週一相片大行動 2014 Week 45:強烈支持愛字頭加藍絲帶罷買阿信屋
自從阿信屋開始辦埋雜貨,我冚家都去少咗超級市場,大佬三十幾蚊買到五斤米,平超市成半喎,你仲幫李日日賺?不過最正都係阿信屋成日入新貨,單想試晒佢賣啲麵其實已經好難.繼之前三個幾一包好好食仲煮到大大煲夠食幾餐嘅意粉,今期流行係呢隻韓國芝士味辣麵,$16一袋有四包,唔算貴不過亦唔算抵因為一包得百幾g(我一餐食兩包200g辛辣麵架),唯有噉諗:我出大角咀食芝士辛辣麵,雖然話俾成塊芝士你,但整完碗麵掟塊芝士上去噉就收我$2X,而家三份一價錢食到辣芝士公仔麵,OK啦.
同埋好食嘛.第一次買返屋企,老母話「整兩包今晚食啦!另外兩包聽日你拎返公司帶飯食.」跟住一人一包,食完之後向來唔多鍾意食麵特別即食麵的老母話「不如而家整埋另外兩包食埋佢囉!」結果嗰晚晚餐非常豐富,同俾我老母搞到第二日冇得帶飯返公司.自此每次經過阿信屋見到有貨都會掃返一兩袋返屋企,雖然賣呢隻麵最平其實係全家,即係之前搵到$4一罐Pokka咖啡間散貨場,正價已經$15仲平過759會員價半蚊,但係全家可能上位上得唔夠快俾阿信屋搶咗頭啖湯,而家除咗一早喺商場落腳啲主力舖,已經好難搵到了,屋企附近兩間都執咗好耐.係好灰架,而家唔搭車出去買,都唔知仲有邊度搵得到四蚊罐Pokka咖啡.(雖然最近去睇,好似已經加到五蚊罐了)
所以當早排各位愛字頭藍絲帶話罷買阿信屋,我不知幾開心,因為阿信屋真係唔愁唔夠客,就連完全唔睇好間九展分店,去過幾次lunch時間可以長期有近百人排隊條龍長到由舖頭排到舖尾,所以你班愛乜鳩咪Q去阿信屋搶埋一份搞到我食唔到芝士麵呀.
2014年11月5日 星期三
根本好多所謂儲蓄保退休保都係搵你笨柒
其實我老母都有差唔多遭遇.話說廿年前都有可能更耐,銀行sell份儲蓄保險,供滿之後大約退休開始每個月會派返$500.當年兩三蚊搭程車,十幾蚊有個碟頭飯,慳住使五舊水真係夠你用半個月,覺得好抵,所以買,點知事隔十幾廿年後的今日睇返,大佬而家茶記食個碟頭飯都要四條喇,五舊水一個月養老?結果份退休保單變到有點得啖笑.
從中亦可以睇到,而家香港生活壓力幾大,同以前相比差幾遠.等班老嘢仲成日鬧後生捱唔到苦,當年阿叔點樣捱法乜乜乜.
2014年11月4日 星期二
這就是班官口中「正常」嘅香港
這就是班官口中「正常」嘅香港.令我好懷念十月頭所謂「受佔中影響令人流同生意大跌」而全棟樓仲少人過《生化壽屍》間商場嘅Megabox.
2014年11月1日 星期六
每週一相片大行動 2014 Week 44:你討厭政治,反對佔領,譴責擾民,打壓抗爭,離地冷感又問在現在的香港可以做甚麼?
離地冷感又問在現在的香港可以做甚麼?


text:
因為一個紋身令我和另一個世界連接了……
(新手)紋身後我和另一個世界接通了
大家好!自我介紹一下我叫呀潼係一個八十後既廢青都係一名死band仔.
我band房係牛頭角大x街某座工業大厦,咁樓上樓下隔離左右大部分都識都好好感情係呢個圈生存除左手嘢勁之外當然係識得人多啦!所以經常都有人話呢個圈係小圈子……咳咳好啦!
近日樓上個單位就黎左個紋身師點解我會知因為基本上我同間band房相依為命囉.係到住咁多少都要識下人咁有咩事都有啲照應.某日,同佢撘我地係舊式工厦要撘係好麻煩既一件事唔係你地翻屋企咁簡單,禁個制就自動開門俾你入去.咁到咁岩又無人出咁就拉開個門之後向上推開小小到閘跟住用隻腳踩到閘落佢咁就入到佢啦!咁個紋身師就跟住入我心諗「仆街呀我咁辛苦開左到閘 你都幫下手山翻番去呀!」佢企左係個角到動又不動,你唔山個閘部係唔會上去架.咁算啦我拉翻到閘落黎咁架開始上去.
無耐,紋身師就出聲「唔該!」
我就答佢唔洗 之後又變翻一片寂靜
「我做紋身架!得閒上黎探下我叫傑仔」又傑仔打破沉默
「我叫呀潼 係你樓下夾band」
「你玩咩架?」
「我彈bass 隊band玩metal,core嘢」
到,同傑仔講再見之後就出
我band房係12樓 傑仔係13樓我地個個大厦無14樓最高就20樓
經過一輪波折終於翻到band房門口當想插鎖匙入去就聽到「呀!呀!呀!」「大力啲」唉!又帶女上黎當炮房吊.只求完事後清理好現場話曬我都叫係個到訓.咁既情況下姐係唔走唔得啦!心裡想都無地方去不上去搵傑仔吹下水
行樓梯上到去心諗都唔知係邊個單位都唔知點撚樣探你呀!鳩行左一輪都唔知邊個係突然有把聲係後面傳來……


text:
進堂
各位親愛嘅兄弟姊妹:喺復活之後,主耶穌唔再以有形嘅姿態出現.雖然耶穌仲多次顯現俾宗徒嚟堅固佢哋嘅信德,但係嗰啲顯現嘅次數唔多,同時亦好快就過去,從今以後耶穌經常顯現嘅方式係聖體同教會.呢啲係耶穌每日同我哋喺一齊兩件聖事.聖教會係基督嘅身體,聖體係基督嘅血肉,所以復活節後教會禮儀引領我哋注意聖教會,喺教會內我哋可以同主相遇嚟多啲認識/愛慕同效法佢,亦係喺聖教會內,我哋可以領受聖體,嚟承受主耶穌願意賜俾我哋嘅生命力.因此喺復活期內我哋要多啲反省聖教會嘅生活.今日,教會俾我哋睇到宗徒嘅宣講喺初期嘅教友之中,形成咗無比嘅愛同信仰嘅力量.呢種力量駛佢哋自願將財產獻出俾大家共同駛用,深刻咁表現出信友間深厚嘅互助精神,有資格稱為復活基督嘅聖教會.
請大家起立,參與呢台彌撒,一齊唱進台詠.
經一
初期嘅教友熱誠咁以耶穌留俾佢哋愛德嘅法律去生活,若果我哋具有初期基督徒嘅信德,就會享有好似佢哋一樣嘅生活.呢啲係經一嘅中心思想.請打開主日感恩祭第5頁.
經二 聖
若望喺經二傳達俾我哋知:天主好似愛護仔女咁鍾愛所有嘅人,因此我哋都需要好似兄弟姊妹咁彼此相愛.請打開主日感恩祭第6頁.
信友禱文
主祭:各位兄弟姊妹:主基督從死者之中復活,駛生活嘅人充滿希望,駛死者等待光榮嘅復活.喺基督復活嘅光輝中,我哋信賴咁祈求:
1.復活嘅基督不斷臨現喺佢嘅教會裡面,駛到教會成為一個適宜宣揚福音嘅工具.基督嘅復活係我哋生命嘅泉源,求主以呢個新生嘅精神俾我哋嚟面對今日所帶嚟嘅遭遇.我哋同聲祈禱.
2.喺復活節全世界有好多人受洗.我哋成個信徒嘅團體,願意為新教友立一個好表樣,求主支持我哋嘅誠意.我哋同聲祈禱.
3.一個堂區係一個基督徒嘅團體,亦都係成個教會嘅縮影.求主以佢嘅復活精神,更新我哋堂區嘅團體,駛到我哋以實際嘅行動,表達出我哋嘅真信仰.我哋同聲祈禱.
4.請為我哋堂區內長期冇嚟教堂嘅教友祈禱.求主開啟佢哋嘅心,駛佢哋因熱心教友嘅好榜樣,重振教友嘅精神,毅然重歸慈母教會嘅懷抱.我哋同聲祈禱.
主祭:復活嘅主基督,祢係每個時代嘅人嘅希望之源.當遇到艱難考驗時,求祢賜我識投奔到祢台前,得到祢嘅安慰,而重獲平安.祢是天主,永生永王.
奉獻 復活嘅基督現身喺信友嘅團體中,為表示我哋喺同一信仰中團結一致,….教友家庭代表我哋行奉獻禮.
(領聖體後)
謝聖體
請大家坐,而家我哋做一個感謝聖體嘅祈禱 主,我哋好佩服初期教會嘅生活方式,佢哋嘅手足之情,佢哋真正共融嘅生活,佢哋嘅忠誠祈禱,佢哋嘅平安,喜樂係當時社會之中一個好突出嘅標誌.主,求祢喺今日嘅環境之中,為今日嘅社會,駛我哋成為同初期教會相似嘅信徒團體.
禮成
祝大家得到復活嘅基督所帶嚟嘅平安,喜樂.願大家喺日常生活中成為平安,喜樂嘅使者.


text:
唔知大家仲記唔記得月頭香港拳王曹星如(Rex)同一位前世界拳王打咗場全城觸目嘅拳賽?當日嗰位拳手就係來自日本嘅「tough boy」河野公平啦!
因一本書而踏上擂台
你冇聽錯!河野公平真係因為受到一本書嘅啟發而成為拳手,後來仲做埋世界拳王㖭~
話說其實河野公平細細個已經好鐘意做運動.小學,初中時就打少年棒球,到高中時加入咗田徑隊玩長跑,不過佢就話:「長跑,係真係齋跑,好辛苦啊!!!」佢就諗,既然做運動都係會辛苦,會唔會有一種運動係辛苦得嚟係有意義㗎呢?喺佢心入面抱住依個疑問嘅時候,咁啱見到書店入面有一本叫做《用六個月成為職業拳手》(《6ヶ月でプロボクサーになる》),然後佢跟住佢嚟打,打吓打吓就真係打到上擂台啦~
高齡拳手 寶刀未老
河野公平今年已經36歲,佢笑住話:「與其話我係拳手界嘅大前輩,不如係已經差唔多要退役嘅老手(笑).」由於已經唔係十八廿二,河野公平同以前後生嗰陣嘅練習策略都有啲唔同,例如:「拉筋方面絕對要做足,訓練後亦都要冰敷,盡諒等身體得到充分休息.」諗起以前操練太多,佢覺得而家多咗休息嘅佢身體狀況反而仲好過後生嗰陣:「對拳手嚟講,比賽當日嘅狀態真係好重要,如果操得太勁,真正上台時反而攰到郁唔到就死啦~」佢又提到當日同Rex比賽時狀態勁fit,冇得打足咁多回合真係好可惜.
擂台上的苦與甜
睇人打拳淨係見到個拳手畀人打一拳都覺得痛,你話做拳手又點會唔辛苦?河野公平就話:「普普通通打鬥嗰陣都會有可能骨折,打拳會受傷真係好平常.雖然打拳真係非常辛苦,就算係要減重嗰陣都真係好煎熬,不過正正就係因為依分痛苦,贏嘅時候先會咁開心!」問到家人唔會反對,唔想你打拳咩?佢就話:「其實我屋企人都唔係咁鍾意我打拳…媽媽同老婆都唔會想見到我被打個樣,希望我盡早結束拳手生涯,不過我都仲係想再打耐少少,因為我仲有嘢未完成,我覺得自己仲可以做得更多更好!」
盼望再與曹星如決戰
提到上次在香港與Rex決戰,河野公平就大讚香港會場氣氛一流,8千位觀眾入場係平時比賽嘅兩倍,直程有打世界戰嘅感覺:「嘩!真係血脈沸騰咁!依一種感覺係普普通通咁生活嘅話,絕對唔會有機會感受到嘅!」不過好可惜比賽當日因為一次意外嘅頭部撞擊搞到最後比賽提早結束,而河野公平就以2分嘅點數之差落敗,令佢覺得好可惜.「其實原本我抱住萬一香港賽落敗嘅話就退役嘅覺悟戰鬥,但係最終比賽竟然以依種半桶水嘅方式完場,我諗當日嘅觀眾都會覺得莫名其妙.我亦都係因為當時正準備全力開戰但係被逼結束,覺得有少少唔甘心…其實都唔係有少少唔甘心而係好唔甘心!我打拳嘅心燃燒緊,如果曹星如選手願意嘅話我真係好想同佢再打一場,無論如何我都希望打出能夠令自己滿意嘅比賽!」學河野公平話齋:「努力係不會背叛人嘅!」如果有機會重賽,希望無論係Rex定係河野公平都能夠全力以赴,再打出一場精彩嘅比賽啦~~


text:
Jul 14, 2007
尋晚同我哋嘅比利時客户 Marie- Laure 同佢嘅助手 Arlette 食飯 Friday night 地点梗係 Bush Camp 啦
Marie- Laure屬於某跨國金屬集團比利時辦事處嘅 Director 我好 admire佢架! 佢非常 Business wise 呢樣唔出奇 最令我刮目相看嘅 係佢嘅人性化 一D都唔似嗰D typical嘅大公司高層
Marie- Laure係一個好有冒險精神,落落大方嘅女性 當年大学一畢业就 backpacking 去中国旅行 提醒大家 佢去嘅時候係80年代 當時外国人响中国旅行會有好多障礙 同埋佢食中餐 人俾咩佢食佢就食咩架啦 我覺得佢好勇 須知我哋中國人食埋好多佢哋鬼佬唔食嘅嘢家嘛 同親鬼佬食飯佢哋都一定間得消消楚楚 Marie- Laure 就唔同 Yo! 食中餐 駛乜驚呀!
我同Marie- Laure 好有緣架 两年前我首況踏足剛果 就係同佢一班飛机嘅 我哋而家已經係超愈喜通客户充系 一聚首就会無可避勉地討論白已最近嘅 relationship 已經係老朋友啦 哈哈 我哋仲講好揾次要一齊去一個 exotic嘅地方 (e.g. 土耳奇,印度,云南) 旅行添! That would be really FUN!!!!
另外一樣好令我 admire 嘅係 雖然佢都步y中年 但身形仲 keep 得咄好! 我家吓26都keep 得有D吃力 keep fit 呢家嘢 都係講意志力 其實 我 admire嘅 並唔只佢嘅 figure 而係嗰种 determination 真係值得我去学習
我成曰同佢講 佢係我嘅 role model 希望將來無論响事业上 or 身形上 我都可以做到似佢咁成功!
Me, Marie- Laure and Arlette
网易公司版权所有 ©1997-2018


text:
雖然唔係咩驚天地泣鬼神嘅燒腦神作,但我欣賞呢個系列,係因為佢有別於現今一般荷里活大片嘅「濫」:
同普通大片一樣,《猿》都有CG視覺效果,但呢個年代嘅觀眾唔多唔少都已經睇厭《變形金剛》,《超人大戰蝙蝠俠》嗰種狂轟濫炸,完全係將視覺同故事嘅莊閒關係掉轉晒.視覺效果係應該被用作協助講好故事而存在,呢套系列唔會見到幾多千軍萬馬來相見嘅視覺奇觀,猿人唔係征服地球,而係純粹為咗保衛自我尊嚴嘅反擊,場面亦都係經過角色之間嘅衝突而出現,見好就收,相當節制;當然動態捕捉技術常客Andy Serkis亦功不可沒,將主人公凱撒矛盾到極嘅一生,表現得幾乎無死角.
故事內涵以至處理亦都明顯係有用心之作,凱撒由溫室小花變成猿族領袖,由依賴人類到對人類死心,都係經過人類劣根性以及叛變者陷害嘅洗禮;人類想由醫治老人痴呆症進而妄想操縱自然法則,到頭來反被自己發明滅絕;編導亦喺不經不覺間已經將觀眾嘅代入感成功移情(冇人敢希望人類打贏猩猩啩?),系列著重凱撒經歷內心轉變多於展示一場大龍鳳,映射政治嘅主題亦夠深入淺出,亦係呢個系列其中一個可觀之處.而且亦見唔少向經典電影致敬嘅影子,由第一集《飛越瘋人院》(One Flew Over the Cuckoo’s Nest),第二集《獅子王》(The Lion King),再到而家第三集嘅《現代啟示錄》(Apocalypse Now),都係別具心思.
但作為一套商業片,當然都有屬於呢個界別嘅主流規範及小通病,的確都令人感到有大成若缺嘅感覺.除咗某啲必然嘅主角光環,最明顯就係「思想西方化」,當猩猩智力提升到越嚟越接近人類,但溝通以至思維亦只能夠跟隨返人類主流思維,如果放低商業片包袱,其實設定上可以去得更盡;細節處理上,其實就算猴子猴孫一個簡單肢體語言,大可以嘗試俾觀眾更多想像空間去猜度.而第三集暫時都普遍被人詬病節奏慢,筆者呢點就有所保留.
冇錯,佢嘅成就未必及得上《魔戒》,《蝙蝠俠》呢啲史冊級嘅三部曲.但喺呢一個視覺垃圾充斥嘅年代,佢已經係一小道清泉,值得大家觀賞,咀嚼,反思.


text:
聖誕大家都會諗到會去迪士尼,但今次我 依莉詩 就同餵蚊,約埋大仁一家,Edward 一家 同 小小豬媽媽,十幾人一齊去海洋公園感受動感聖誕呢!今年唔單止有浪漫主題佈畀大家打卡放閃,仲有 VR 刺激遊戲玩!最驚喜係一連 10晚免費入場,有得行 Pinkoi 市集 同 玩攤位遊戲!聖誕雖然過咗,大家除夕都可以去感受吓氣氛啊!
冬日浪漫花園放閃打卡
年年海洋公園都係嗰棵聖誕樹同間聖誕屋,好似無乜特別,不過今年海濱樂園廣場就多咗好多個愛心造型佈置,啱晒情侶自拍放閃!另外仲有條兩旁佈滿燈海嘅小徑,一齊行都幾浪漫㗎!
▲ 呢間聖誕屋好似年年都一樣,不過例牌都要同聖誕老人影張合照吧!
▲ 燈海小徑兩旁佈滿圓形波波燈,燈光不斷變化,好浪漫呢!
▲ 仲有多個聖誕打卡位畀大家影相.
▲ 好啱情侶放閃用呢!
動感 VR 遊戲新體驗
除咗影相,海洋公園仲同 Samsung 合作,將「越礦飛車」改成 VR 過山車,嚟個真正嘅體感同步體驗!可惜要排 120分鐘,所以我哋無玩到,唔知係咪更加刺激呢?不過我哋就去咗玩 「VR 森度行」,以第一身一睹生活在亞馬遜雨林生活.
▲ 唔知點解「VR 森度行」只有英文同普通話導賞,好彩都唔會影響體驗.戴咗 VR 眼鏡就好似入咗森林一樣,體驗當地人生活,仲會宣揚要愛護森林嘅訊息,好有教育意義.但唯一美中不足就係 11分鐘嘅片內,片與片之間轉得太快,一時喺陸地,一時喺海洋.媽~我好亂呀!
Pinkoi 市集 60 個本地設計品牌駐場
由2017年12月23日至2018年1月1日,一連 10晚,海洋公園都會喺晚上 7:00至 11:00 免費開放.大家可以去海濱樂園廣場同食尚水都,行Pinkoi聖誕市集 同 去冬日浪漫花園打卡!人頭湧湧超有氣氛呢!當中有成60 個本地設計品牌,分成 4 個階段,輪流出場!
▲ 去 Pinkoi 官網 睇睇有咩本地原創好物吧!
▲ 下載 Pinkoi 手機 APP,登記成為會員,仲可以得到一張空白明信片,等你用印章親手設計自己嘅聖誕卡!
▲ 玩攤位唔一定去 AIA嘅!海洋公園嘅攤位都好易中獎㗎!眼見玩嘅人都唔會空手而回.我都用 $100 中咗隻俄羅斯娃娃呢!
海洋公園 x Pinkoi 聖誕市集
日期:2017年12月16至22日 (下午12時至晚上7時)
2017年12月23日至2018年1月1日 (下午2時至晚上11時)
地點:香港海洋公園
注:機動遊戲及非市集範圍需要另外購票才可進入.
聖誕展覽特集
Kuromi 迷必去! 佻皮聖誕事務所 5大打卡位 x 超萌甜食店
葵芳全新 4萬平方呎戶外休憩空間!聖誕花海自拍牆 x 巨型松果環
粉色超夢幻 Starlight Garden! 星光泡泡許願泉 + 夢幻迴旋熱氣球 空降沙田
小丸子 3 年 4 組聖誕聯歡會!VR 遊戲清潔班房 x 香港配音音樂劇
睇更多拍拖好去處!
FB: 依莉“詩”生活
IG: ErieDiary
網址:ErieDiary.hk
YouTube:Diary Erie


text:
2016年5月9日星期一
千古IQ題 - 方卓如
2016年5月4日 - 信報
李斯特城真係贏到英超冠軍,唔係佢勁,係對手渣啫.佢哋贏英超嘅分數比近5屆都要低,緊隨其後嘅係熱刺而唔係傳統勁旅,證明係咁啱得咁橋,隊隊名牌今年都走樣,時來運到,俾撞正有幾個當Fit球員嘅李斯特城可以偷到雞.
如果單憑李斯特城好波而唔係勁旅走樣,最多只係俾佢哋主客都可以殺低勁旅,贏足6分,斷唔會係而家只係得呢支冠軍隊有機會過80分.結論係,有時唔需要你叻;人哋差,夠運,你同樣可以跑出.
Valeant唔道德?
李斯特城將會永遠成為佳話,運動比賽唔會再有什麼不可能.同樣成為佳話,喺畢非德股東會上有人問到,可口可樂咁唔健康,害人子女,你又投資?問題嘅來源係因為股神班底話Valeant唔道德,唔應該投資,惹嚟投資咗嘅對沖基金反駁.Valeant點唔道德?
呢條係千古IQ題,三日唔埋兩日就有人問,上市公司係咪要為股東賺盡?賺錢係咪唯一任務?賺錢之餘仲有冇社會責任?
掛菩薩面具行兇
社會責任嘅成本應唔應該由股東孭?呢啲IQ題,從來冇人有本事走出嚟一錘定音,講到一個冇得駁嘅答案,間唔中又有人斬件式攞出嚟講,最後都係維持IQ題狀態,毫無寸進.
我IQ爆棚(有國際認可資格認證,冇吹水),高到唔會降低自己IQ去答呢條IQ題.只係講一句,最唔道德嘅公司係擺出嚟個款道德但係手法唔道德,呢類公司掛個菩薩面具行兇,先至人神共憤.可口可樂,佢係令人唔健康嘅糖水,個個都知.你肯飲,冇人逼你,夠晒道德.賣藥,靠佢救命,而家開天索價,唔算道德.開宗明義,同暗渡陳倉,應該睇得出分別.
香港有冇呢類公司?明天再講.
訂閱: 發佈留言 (Atom)


text:
今次特首選舉最令人目瞪口呆嘅一幕,係一張大大隻粗口字屌字寫喺張票度,你話立法會或區議會選舉,經常有人派膠去 屌票 ,只不過依家係選委選舉,公然 屌票 ,仲要電視直播 屌票 ,反映有選委對呢次小圈子選舉好憤怒.如果廢票係咁投,係一兩張,我個人唔反對呢個款嘅廢票.
屌票 係一種行為藝術
比起果啲白票黨, 屌票 如果無人睇,梗係同一般白票或廢票無分別,但由於呢次選舉由於啲票得果千幾張,白票照例唔會喺電視上展示,但廢票會,所以如果堅要投廢票抗議,唔該你班友有創意啲,至少大家會討論呢張票.如果用番傳統左膠果啲手法,真係太沉,一啲討論價值都無.相反,大大隻字屌字,堅係 屌票 ,唔係上網撩事鬥非,咁樣真係會引發話題,而且仲可能累及全港所有電視台都要被通訊辦罰款(大佬,播粗口字無打格呀,雖然通訊辦可以唔罰嘅),所以咁多張廢票中,得一個 屌 字可以引發成個香港廣泛討論.再加上今次選舉結果,林鄭月娥嘅嘅得票數字都係粗口嚟,啱啱好柒柒柒,陰差陽錯下極之貼題,所以呢張 屌票 成為咗經典.
如果真係要投廢票,唔想策略投票, ok fine,原則,首先你班友唔好再做議員先.另一方面,你張票一定要發揮到抗議效果,呢啲係法國式抗議智慧.雖然夠薑寫個大大個屌字,都應該係班上慣高登同連登果幾位選委所為(邊幾位選委可能做到,其實對字跡就知,因為香港近年學生會選舉,會有啲上慣高登嘅友仔,堅 屌票 俾你睇,真係令人大開眼界),左膠之所以係膠,就係除咗佔領道德喜馬拉雅山外,連抗議嘅信息同實效都唔講,如果你認為屌係粗口唔緊要,但要訊息清楚而創新,令你投嘅一票,同其他投曾俊華嘅票有類近突顯小圈子選舉嘅荒謬嘅作用,否則選民授權你班友走去做選委,都唔知為乜春,選民授權你班友走去擊落米格機呀,黐線喇.
香港左膠最大問題係,又唔係左,亦唔係大愛,更加無膠力,同神聖羅馬帝國一樣,既非神聖,亦非羅馬,只係一堆唔知乜嚟嘅道德高地愛好者,鍾意東指西指,大家以為佢地好正義,事實佢地只係想滿足自己.要滿足自己,返去自己間房對住個Mon算吧.


text:
嗰日我去攞金色拱門快餐店嘅食物,呢間理論上應該係比較好嘅餐廳嚟,因為啲嘢食全部都已經煮好哂,餐廳收到張單之後齋執啲食物入袋.
唔知點解,金色拱門快餐店,入面啲一般嘅員工只會做啲餐廳嘅工作,應付我呢啲外賣平台送遞員都唔會曉,只係個經理會識得處理我哋啲單,如果咁啱個經理唔係出面,埋得去取餐區嘅非金色拱門員工都會俾佢哋視作為佢哋客人,爭在佢哋未講到出口叫你排隊去做查詢,但係默認嘅慣例係,我哋係直接繞過曬所有堂食客打尖去最前面去攞餐,畢竟我哋公司對時間嘅嚴謹程度比堂食客為高.(BTW,試過到咗餐廳之後通知個一般嘅員工話某某公司到咗,應咗我之後竟然無視我呀,乜都無做呀,我爭啲想爆佢一鑊呀)
張單本身係好正常,而今次個客響張單到講明要3套餐具嘅,都睇落冇乜特別嘢可?你錯啦,竟然今次係個經理有怨言呀.
當我去到金色拱門快餐店之後,佢竟然係未準備好啲食物呀.張單係一張預約嘅單嚟架,個客係選擇咗個指定嘅時間收到啲食物, 即係話我哋個系統可以計算得到一個時間,係會要求餐廳喺呢個時間之前準備好食物, 我去到餐廳之後啱啱好喺準備時間,即係話我到咗餐廳之後理應會即刻攞到份餐可以離開
我嗰陣時心諗,你下次計好啲時間去執餐啦,個客有指定送遞時間架.
最有趣嘅係,我望住佢執餐嗰陣佢竟然對住嗰張單黑晒面喺度話,點解個客要3份餐具,佢仲要用一個好燥嘅語氣去講, 我嗰陣時心諗,要3份餐具,有幾唔合理呢? 我嗰一刻真係覺得個經理係咪…… 我真係鄧佢啲員工擔心,有個咁樣嘅上司.然後嗰張單最後係以遲緊十分鐘嘅時間先至出到.
呀經理,即係咁,你既然做到呢個位,咁啲客人嘅要求只要唔太離譜你都要接受架啦,同埋你響金色拱門快餐店到做,連指引都跟唔到, 講到明有指定時間你都做得咁差,好彩我係步兵姐,如果咁啱遇著係車手攞餐,佢有架電單車泊咗響出面,因為你遲出餐,導致佢架車俾人抄牌,個320係咪你俾呀?


text:
人類明明係搵意義嘅專家,望到頭頂幾嚿白色嘅雲,大家會見到唔同形狀;睇住股票啲乜線物線上上落落又可以覺得自己睇到世事變化.偏偏最近有一批日本長輩圖,大家覺得人哋無厘頭,講廢話,毫無意義.呢啲圖背後隱藏住深奧嘅人生哲理,唔通要IQ130以上嘅人先至睇得明?我試吓講講其中一幅.
語言系統入面容許我哋整一啲啱語法,但係聽落九唔搭八嘅句子.語言學家 Noam Chomsky 整咗呢句句子去說服大家句法(syntax)同語義(semantics)點解係兩個系統——即係啱grammar可以九唔搭八,達意一樣可以係錯grammar.
Colourless green ideas sleep furiously.
呢句嘢譯做萬國語言都有類似問題:唔知佢噏乜.冇色嘅嘢唔可以係綠色,諗法唔可以瞓覺,瞓覺嗰陣冇得話凶唔凶狠.即係話呢句嘢可以話搵唔到一個世界係擺呢堆字一齊係 make sense 嘅.但係人類係搵意義好叻嘅生物嚟𠺢嘛.好快就有人話,冇色係指低調唔張揚,綠色可能係講環保,意念瞓緊覺其實係醞釀緊,而呢啲諗法蠢蠢欲動準備要爆.如此一來一句本身九唔搭八嘅句子就變咗一個生動嘅描述.
返去講返廢話級長輩圖.同上面句嘢係正正相反,呢種廢話幾乎喺任何情況都係真理,係恆常正確嘅嘢.幾時都啱嘅嘢(即係 tautology 啦)真係廢中之廢,日常應該唔會有需要講出口嘅.你以為真係唔講?點知原來我哋原來成日講㗎喎.例如咩「女人始終係女人」「聽日就係新嘅一天」之類,都係 A=A 呢類好似冇新資訊嘅嘢. 咁明明冇新資訊,講嚟為乜?
講一句嘢出嚟,一係有用,一係冇用.
唔好意思我唔係講緊廢話.我知道哲學系嘅同學肯定想衝出嚟討論 Kripke 嘅 rigid designator —— 有啲標籤好實,如果一樣嘢存在喺某個可能世界入面,呢個標籤就一定係指嗰樣嘢,唔存在嘅話,呢個標籤就乜都唔指.人類語言唔係咁,好多嘢就算係專名,都可以好虛,有時明明係一個名詞,但係其實唔係講緊「某個人,某樣嘢」,例如「女人就係女人」呢句,第一個「女人」係指性徵上嘅女人,第二個「女人」係指「有一般人認為同女人呢個性別有關嘅特嘅人」(例:觀察力強,表達力豐富,有愛心,注重儀表).「女人」換做專名「Albert Lee」,一樣有同樣效果.呢啲已經唔關指稱事,而係更加闊嘅溝通機制問題.
或者你會質疑點解我哋要用呢個方法理解人哋講嘅嘢.呢點早喺 Paul Grice 嘅年代就提出過,人同人交流,係一套社交慣例,佢叫做合作原則(cooperative principle),大家會一齊遵守一堆 conversational maxims,例如長度要適中,內容要真確,講嘢要關事,儀態要合理.萬一違反咗上面嘅原則,理解一方就會假設背後一定係有啲嘢,有啲 implicature.
「一分鐘」同「六十秒」嘅定義幾乎係等號嚟.「過咗一分鐘」等同「過咗六十秒」,如果呢幅圖係有效嘅溝通,背後應該真係有啲嘢.
上面嗰啲係廢話嚟嘅.
想知答案?晏啲再寫.


text:
需知道就黎聖誕節,係呢個咁開心既節日,就係大家叫雞同做雞嘅好日子.
每一年嘅聖誕節都係ptgf 嘅黃金檔期 一班空虛寂寞嘅學生妹就會出黎做ptgf.當然唔少得一班港男毒男.
不過今日同大家講嘅,唔係ptgf.其實ptgf大家應該都聽到悶,港女做雞亦唔係咩新聞. 大家一直以黎對我嘅認識就係源於踢爆ptgf 嘅一系列post.不過其實follow得我耐嘅人會知道,其實我一直最痛恨嘅,係一班狗公. 今日就教大家點撚樣撚狗公.
話說今日就收到一個以前識得我嘅ptgf dm,問我有冇銀行借比佢.佢話有個客想包佢.一聽到我已經知道佢比人呃緊.
於是我就直接login佢ac幫佢同條友傾.
講到自己後生好有錢呢d 招數相信對好多人黎講都唔陌生.
其實呢位ptgf係冇男朋友,不過因為佢以前有拜讀過我嘅ptgf 教學.我曾經講過,男人係一種好仆街嘅生物,屌一隻有男朋友嘅雞,係有成功感好多.所以我以前教過d ptgf,就算你冇男朋友都要吹到有男朋友.
呢到又係另外一招,有家底/讀名校嘅雞,男人屌起上黎又係會加分.
睇到呢到我相信好多囡囡都會中伏.見都未見竟然有人會過幾皮野比你?係到簡單講解下入數嘅呃人手法.因為如果對方係入支票比你嘅話,你銀行係會睇到有多左錢,不過其實實際上條數係仲未過比你.
d人就係用呢個方法黎呃人,走數.年中都有好多人中過伏.
去到呢個位我已經接左手.大家可以睇到一個扮晒gentlemen嘅人係點180度變面.
雖然rubbish我唔算好窮,但你叫我冇啦啦比錢幫一個未見過嘅人,唔好話幾萬,幾十蚊我都唔會
20 cm,長撚過黑人
開始9 up
狗公真係好恐佈,唔send j 圖就要比人post 上高登
呢個時侯梗係要扮驚
狗公有free lunch,即跌啦
要撚狗,就梗係要撚到佢盡. 天水圍就係最好嘅地方
真係陰公,連的士錢都冇.
係呢個時侯,就有個自稱係佢細佬嘅人dm 我.
其實呢d 招數以前都玩到悶,呢個所謂細佬咪又係佢自己
d 老千局真係十年如一日,一個扮好人一個扮壞人
於是我就叫左條女打去.結果隻狗公聽到係女聲之後真係傻撚到即刻飛的去天水圍
#2為你失眠3 日前
繼續想勒索事主,我諗如果係真嘅妹妹仔應該已經比佢地大到.
條撚樣話佢身上冇錢,咁快已經去到150蚊
190蚊
仆你個街,原來死mk黎
係呢個時侯,佢已經用下體諗緊野,send多張靚女相比佢.
屌你,真係笑撚到我肚痛,條on9真係冇帶錢由觀唐飛去天水圍
你比左的士錢先
好撚驚呀
條傻鳩個wechat
成件事最好笑就係佢以為條女個account係真.
實情條女只係用緊我以前教嘅招數,買followers set private 扮真ig
相信大家睇完都覺得好好笑.
不過笑還笑,呢條撚樣就話唔好彩遇到我呢個大仆街
其實呢d 事情每日都係到上演緊,我今日阻到嘅只係九尾一毛.相信呢條撚樣都唔係第一次.年中到底仲有幾多學生樂咁樣比人呃西屌?
雖然rubbish我一向唔鍾意港女做雞,但係呢班用d 咁仆街手段勒索d 女嘅仆街就更加可恨.
可能你地會問,點解我咁撚無聊要晒咁多時間打呢個post.其實無錯真係晒撚左我好撚多時間,不過有d 野我唔去做就冇人去做.要對付呢d 仆街,就係要比呢班人更仆街.
rubbish我一向唔怕得罪人 話知你係雞定雞蟲,睇唔過眼就要理
就黎到聖誕,希望大家叫雞叫得開心,做雞做得安全
#rubbishptgf


text:
Ms. Sweetie 係好細個既時候已經好中意搵野刺激陰蒂,得閒又撞下枱角,坐下搖搖板,夾著條底褲,又會用手指摸下佢.個時真係無諗咁多,一心只覺得每次掂到下面個感覺好舒服,好滿足.每晚都要探下佢先會去訓覺.
到我大個左,十二,三歲左右,就開始左自慰既習慣.個時岩岩黎M,唔知點解就由個時開始,我就對性開始有需求.第一次認真自慰,其實都無人教我,我又無點睇片,先係底褲外面摸下陰蒂,又伸手入去輕輕咁摸,之後發現,原來用力咁摸又會興奮啲.
一開始,我只係是中指不停咁搓揉陰蒂一帶,到後尾,我就開始插中指入去陰道.仲記得第一次咁做時係冬天,我手指超凍,一插入去,凍到飛去,咁來下面都濕濕地,但經過我既寒指攻擊後,全部水都收乾曬咁.
之後我無意中係網上發現有個方法,又真係幾正.原來手指先插入去,入到去大約4cm左右,然後手指彎曲少少就可以刺激到傳說中既G點.但我始終都係中意用左手搓自己個胸,另一隻手係小穴穴外玩,配合幻想,好易就達到高潮.
其實女仔自慰真係無乜野,自己探索下自己既身體,了解下自己邊個部位最敏感(我自己就係右邊既乳頭),對之後既性生活都有幫忙.之前都有研究話,婚前自慰既女仔係婚後會少啲機會有性高潮障礙,婚前無自慰既女仔有性冷感既機會多過有自慰既女仔三倍.
最重要既係,女仔識得自慰就唔洗靠男人先俾到性福自己.只需要你鼓起勇氣去探索自己既小宇宙,性福就即刻可以擁有.有時寂寞起黎,自慰真係一個好好既選擇.


text:
低地台巴士
低地台巴士(Low floor bus),有啲公司稱之為超低地台巴士或者特低地台巴士(Super low floor bus),係指一啲門位同埋車廂通道冇梯級嘅巴士.呢啲巴士比門位有梯級嘅巴士更方便乘客上落,尤其係老人家,推手推車同埋坐輪椅嘅乘客.
低地台巴士自1990年代開始喺一啲地方,包括歐美流行起嚟,多間巴士製造商都整出自己嘅低地台巴士.以香港為例,香港嘅專利巴士公司自1996年開始就引入低地台巴士[1][2].
設計[編輯]
低地台巴士可以係成架車嘅車廂都係低地台,即係喺車廂由頭行到尾都冇梯級,亦有啲只係得車廂前部分係低地台(即係「低入口」設計),差唔多到車尾位置有梯級,而梯級後面嘅地台就升高咗.引擎擺位方面,唔少低地台巴士嘅引擎都擺喺巴士後面,但有啲巴士製造商(包括Van Hool同埋富豪)研製出引擎擺喺車軸之間而偏向左邊嘅低地台巴士.
低地台巴士門位嘅地台高度可以低至350毫米以下.而低地台巴士通常亦設有可以控制升降嘅懸掛系統,當有需要嗰時,司機可以將架巴士降低,令巴士地台更加接近行人路面.
為方便坐輪椅嘅人上落,低地台巴士嘅門位可以整埋斜板,車廂內亦可以留埋位去擺輪椅.
現時市場上已經有低地台設計嘅小巴,單層巴士,掛接巴士同埋雙層巴士等等.


text:
2011年太平洋颱風季
2011年太平洋颱風季泛指喺2011年全年內任何時間,喺赤道以北及國際換日線以西嘅太平洋水域,以及南中國海所產生嘅熱帶氣旋.雖然有關方面並冇設下本颱風季嘅指定期限,但大部份喺西北太平洋嘅熱帶氣旋通常都會喺5月至12月期間形成.
呢篇文嘅範圍僅限於赤道以北及國際換日線以西嘅太平洋以及南中國海水域.喺赤道以北及國際換日線以東嘅太平洋水域產生嘅風暴就被稱為颶風,並被列入2011年太平洋颶風季.喺西太平洋產生嘅熱帶風暴係由日本東京颱風中心命名,國際編號為11xx,而美國聯合颱風警報中心會將嗰帶嘅熱帶低氣壓編上W字尾嘅編號.
凡進入或喺菲律賓風暴責任範圍以內產生嘅熱帶低氣壓,菲律賓大氣地理天文部門(PAGASA)都會為佢哋訂立一個菲律賓名,作當地警報用途;此外,由於中港澳採用同一翻譯名,而台灣嘅譯名可能有唔同,因此同一個風暴可能會有兩個唔同嘅中文名,有時候會有兩個唔同嘅英文名(國際名字及菲律賓名字).
以下各熱帶氣旋資訊以熱帶氣旋存在期間嘅最強形態為準.「熱帶氣旋」章節列出所有被命名嘅熱帶氣旋,「其他熱帶氣旋」章節就列出冇被命名嘅熱帶氣旋(包括熱帶低氣壓,但唔包括熱帶擾動).呢篇文或者涉及聯合颱風警報中心對熱帶擾動發出嘅編號(9xW)以及評級,自2011年6月1號起,以往嘅評級POOR,FAIR同GOOD會改為LOW,MEDIUM同HIGH,因此6月1號之前嘅熱帶擾動採用前者,之後就用後者.


text:
今日發生一宗對好多評論人或記者好得人驚嘅新聞,喺將軍澳工業邨對開海面,發現一具浮屍,證實係香港電台記者 黃嘉熙 ,佢頭部有傷痕,但身上現金仲喺度,呢單明顯唔似老笠,而係買凶殺人,依家警方話係屍體發現案都好,大家對呢單案係乜性質,其實係心裡有數.
黃嘉熙 查緊乜嘢而被人買凶殺咗?
有人話 黃嘉熙 曾經採訪過澳門前總檢察長何超明案而出事,雖然澳門都係一個生人勿近嘅地方,但如果就咁推論到同澳門有關,好明顯係中咗凶手嘅計,因為佢平日走港聞政治beat多,而且澳門啲巨貪問題,要驚都唔會搵個香港電台記者出手,同埋何超明一個已經被崔世安捉咗嘅人,有乜嘢把炮可以可以買凶殺一個香港政府任職嘅記者,我真係非常有疑問.
黃嘉熙 生前係跟緊乜嘢case,約緊乜人做訪問,呢個係一條線索,因為依家凶案發生時事,啱啱係香港特首選舉嘅時間,你搞單咁嘅謀殺案,仲要殺一個港聞記者,究竟係有人想恐嚇香港傳媒,想香港傳媒喺選舉期間收聲,定係 黃嘉熙 手上查緊或採訪緊嘢有啲堅料喺手,有人為咗自己繼續上位,所以不惜買凶殺咗個記者,香港警察唔可以當無件事,純粹係屍體發現案就想hea過公眾,香港市民係有充分合理懷疑,相信 黃嘉熙 嘅死係涉及政治謀殺,而唔係一般嘅命案.
當然,大家都要有心理準備,依家張曉明陣營係高度暴走,庫斯克近日被批鬥, 黃嘉熙 又遇害,依家新聞工作者或評論人,甚至政界人士,應該有最基本嘅資訊防衛,另一方面,做自由身評論人有一個好處,就係有事就肉身不在香港,向契丹或香港黑幫勢力無咁成熟嘅地方移過去,我睇嚟呢個可能係唯一保到安全嘅方法,以香港樓價咁貴,加上中共權鬥越鬥越不穩,香港涉及以天文數字計嘅利益,為咗天文數字計嘅利益,華人社會就係會姦淫擄掠無惡不作.依家睇嚟已經惡化到有人為權為利殺記者,遲吓我唔知仲有乜事會發生喇.特別依家警察被洗腦到咁,有幾多警察係真正為撲滅罪行,保持政治中立,對任何罪案調查到底,呢點我好懷疑.警察被洗腦,往往係社會大亂之始,但好多人仲未知依家有幾大鑊咁.


text:
令小暖男愛上自己!隱世暖男速搜器
暖男溫柔又體貼,會take care女朋友,之但係暖男世間罕有,呢啲機會係咪屬於你嘅呢?
搜尋暖男Step 1:張開心眼
或者暖男就係你左近,不過你一直留意唔到,記住,搵暖男第一守則,係睇佢個心,而唔係睇佢外表/成績/地位/才華,暖=窩心是也,喺現實世界中嘅暖男,未必有胸肌同腹股,未必識自彈自唱,未必識冧阿婆,未必專一又決斷,亦未必大大隻夠力搬西瓜,更加未必以上樣樣有齊集於一身架!
搜尋暖男Step 2:唔好俾壓力
坦白講,而家可能唔少男生都面對好大壓力,懼怕西瓜當造時節嘅來臨...人人表達心意嘅方法都唔同,多啲留意你身邊嘅男生/男友對你好嘅時候,即使只係問你一句:「凍唔凍?」呢啲關心都唔係必然嘅.
當你習慣將呢啲小心意看成小確幸,就自然會越嚟越留意到邊啲男生對你最體貼.
搜尋暖男Step 3:世上沒有完美
就算俾你遇到近乎90分嘅完美暖男,都要提醒自己每個人都有缺點,或者你總有覺得佢唔夠好嘅地方,呢啲係人之常情,當你發現佢嘅唔完美時,要提醒自己唔好掛住針對/放大佢嘅缺點,要時時記住佢種種嘅好,咁先可以maintain到健康嘅感情關係!
吸引暖男Tips:就係自己都要時時俾到溫暖感人,有來有往囉!


text:
田北俊 喺眾新聞搞嘅活動上面,一嘢講咗一樣嘢,契丹唔會搞廿三條,但會試圖喺經濟上全面操縱香港,等香港人嘅經濟同生活各方面,都被契丹資本嘅財團操縱.呢個江系嘅殖民圖謀, 田北俊 作為一個生意人出身嘅政治人,比好多本土派都睇得嚟得通透.
田北俊 難得清醒
田北俊 係商界中難得清醒,因為 田北俊 係自由黨裡面少數無投資契丹嘅人,所以佢可以挺直腰骨講嘢,唔同部分親商界政客,可能喺契丹投資一大堆嘢,真係後悔都太遲.而本土派,亦未必講到 田北俊 果種論述,因為所謂本土派,受到太多黃毓民同陳雲嘅污染,呢兩個人對香港本土運動嘅嚴重傷害,係必須清理.陳雲係左膠底,所以左膠有嘅問題,佢都有,而黃毓民根本係有私心,為咗救自己嘅大仔同私心利慾出賣香港,黃毓民呢個前國民黨人對香港嘅罪過,不下於土共,以及荒謬到力挺警察嘅幫會.要突破中共嘅殖民,係必須喺經濟上著手,經濟殖民比政治殖民仲有效,經濟上殖咗民,你政治上獨咗立都無用,而爭取經濟上嘅獨立,係人人都可以做得到.
台灣可以某程度上做到獨立,除咗有本土農業之外,仲有,台灣有一批愛台灣嘅商人,你唔同意台灣果種華人官商勾結結構都好,台灣呢批愛台灣,堅拒唔投資契丹嘅商人,某程度上係台灣可以抵抗契丹經濟殖民嘅資本.所以,香港必須建立一個「愛香港」經濟體系,喺各方面都要避免幫襯契丹資本企業,或同契丹人合謀嘅企業,除非係政府政策迫到你去幫襯佢地.喺購物方面,我會恢復番唔幫襯屈臣氏政策,幫襯真正香港人嘅小店,係一個大方向,連店員都唔請契丹人果啲小店,係最好.至少日用品上面,番梘可以自己做,其實仲好過果啲唔知邊度嚟嘅化學品,唔可以自己做,亦無必要再益大財團.
當然,有啲財團係相對本土,都可以支持吓,但長遠嚟講,要令啲鋪頭業主餓死,香港人有自己嘅經濟網絡,大財團等佢地攬住契丹一齊爆,同埋香港嘅小店經濟,要透過互聯網步向國際.當然唔容易,因為契丹人喺Ebay等地玩爛咗個場,大家知,但都要盡力去試.殖民既成事實,反殖就係義務.


text:
「大浪西灣一地或納入郊野公園
(2011年10月12日)
漁護署向郊野公園及海岸公園委員會遞交文件,建議將大浪西灣郊野公園旁一幅16公頃土地,納入西貢東郊野公園範圍,部分委員認為,這幅地內生物品種及稀有性不高,保育價值亦不顯著,但上址整體景觀及美觀價值高.但立法會議員黃容根擔心會剝削原居民使用土地的權益,指不應保育大過天.有關土地在去年6月的挖掘工程,引起公眾關注,城規會提出將土地列入郊野公園,受到原居民反對.」
大浪西灣部分土地納入郊野公園呢招,正係去年我向城規會提出.
而禮義廉講乜嘢保育海港,乜乜物物都無用,如果禮義廉有心搞保育,唔該叫黃容根向香港人道歉,塊地係全體香港人,唔係你班貪錢嘅新界原居民,保育就係最大,因為呢個係子孫權益所在.
如果禮義廉唔對黃容根言論有所回應,支持保育大浪西灣應該狙擊禮義廉呢班保育公敵.
同樣,係尖碼保育問題上,小弟立場都係咁嘅尺度,鍾港武,李慧琼,孔昭華,關秀玲呢四件禮義廉嘅hihi,同埋人民力量班走數人士,全部要喺呢次區議會選舉同佢地埋單.尖碼之聲嘅Jacky Lim,會同大家補充邊啲禮義廉友仔要同佢地啲反保育立場找數,但由大浪西灣到尖碼,都可以睇到,禮義廉只會令香港變成地產霸權嘅地獄,佢地所謂「成功爭取」全部都係贏粒糖輸間廠嘅嘢嚟,萬勿上當.


text:
香港人似乎越嚟越難安全生活,想飛去其他國家玩,就遇正 AutoTrac 3發傻,星期日留喺香港,想去 Megabox 食嘢,睇場IMAX嘅戲,或者去宜家逛,依家咁都會遇到扶手電梯意外.有一名五十九歲婦人,以及七個月大嬰兒受傷,依家未知係唔係涉及機件故障,依家似係有人身體不適.只不過,香港超長電梯嘅安全問題,仍然係值得高度注意.
超長扶手電梯嘅安全使用
本來香港無咁多超長扶手電梯,喺上世紀八十年代,最經典果條已經係港鐵炮台山站由月台往大堂果條,呢個當然唔係港鐵想起到咁長,而係港鐵炮台山站嘅地質問題,需要興建得特別深,至搞到咁嘅款.但近年由於啲商場已經起得好高,又唔能夠吓吓叫啲消費顧客搭𨋢,所以依家好多商場,有啲四五層樓嘅天梯,好似時代廣場呢啲,本來無天梯,都要興建跨越中央空曠地帶兩層扶手電梯,次次我呢啲有啲畏高症嘅人去搭,都係有啲心驚驚.
當有咁長嘅扶手電梯,由於一有人跌倒可以好大件事,所以,係應該勸諭老人家,或者有帶嬰兒嘅人士,唔好用果啲天梯,應該行多兩步搭番𨋢,因為呢啲老人家或嬰兒四五層樓碌落嚟,講緊可以係無命.另一方面,電梯嘅維修保養監管係好重要,機電署係要特別對天梯作出檢查同監管,唔可以齋靠電梯公司,因為呢啲天梯嘅風險因素係比較高,風險因素相對高嘅電梯設計,作出更嚴格嘅監管,亦都係一件好順理成章嘅事,否則人人唔搭天梯,果啲商場真係搵阿水去行咩.
但機電署點監管都好,香港電梯維修技工嘅薪酬,待遇,專業水平,操守等等,都係去到一個要檢討嘅時候,新加坡近年出現好多古靈精怪嘅壞𨋢事件,由成座組屋啲𨋢壞晒,到一啲奇怪嘅電梯意外都有,呢啲都同新加坡成個社會唔肯向「基層工作」出高人工,以及重視佢地嘅社會地位有關.基層工作,其實係社會妥善運作嘅重要機件嚟,齒輪出事都係出事,正如底板啲電容燒咗,都係可以會著唔到機一樣.西方有啲國家,修理水喉嘅人工同大學教授差唔多,唔係無原因,因為呢啲專業係一個社會妥善運作所必須.


text:
宋姓男孩子起名_姓宋的男宝宝名字_宋姓高分名字大全
宋姓男孩子名字大全
宋泰利 宋益松 宋富永 宋建舒 宋英天 宋洁超 宋珂锋 宋旭正 宋翔硕 宋宇杰 宋君堇 宋泽纯 宋厚炎 宋泉富 宋政泽 宋梓旭 宋佳轩 宋政锋 宋永虞 宋宇程 宋君铠 宋灏朝 宋弘利 宋铠舒 宋晖功 宋凯正 宋泽昌 宋珂瑞 宋英君 宋彦祺 宋青甫 宋英宝 宋智辉 宋雪旭 宋纯存 宋淇杰 宋弘洁 宋峰键 宋利永 宋泊洁 宋欣君 宋宇旻 宋振淇 宋凯子 宋杰子 宋海利 宋睿希 宋星明 宋曦鑫 宋成祺 宋梓豪 宋厚睿 宋成青 宋益宏 宋梓睿 宋睿瑞 宋珺存 宋海宝 宋祺智 宋永程 宋帅淇 宋彤文 宋汪刚 宋彤梓 宋曦明 宋堇纯 宋荣桂 宋昌兴 宋铠明 宋铠刚 宋泓轩 宋智鸿 宋智宇 宋泉宏 宋智淇 宋博子 宋生博 宋君淇 宋晖智 宋宏轩 宋睿超 宋政智 宋双英 宋珂金 宋晖贵 宋彦宇 宋堇佳 宋祺朝 宋强兴 宋政方 宋存祺 宋键益 宋英睿 宋祺潇 宋翔宇 宋君朝 宋鑫慧 宋博兴 宋华震 宋伟贵 宋刚泽 宋杰睿 宋奕轩 宋英成 宋晖航 宋军柔 宋翔超 宋智大 宋英鑫 宋伟宝 宋淇锋 宋昶智 宋曦明 宋龙宏 宋圩桂 宋振珺 宋峰永 宋振富 宋祺宇 宋祺弘 宋宏杰 宋军桂 宋建瑞 宋翌祺 宋泽云 宋晏宇 宋洋金 宋珂成 宋柔凯 宋晖天 宋富朝 宋泰淇 宋鸿旻 宋滨嘉 宋峰辉 宋锋霖 宋富洁 宋正双 宋杰程 宋旻淇 宋建函 宋文宝 宋杰祺 宋堇宝 宋锦宏 宋星益 宋兰锋 宋政欣 宋辉宝 宋锋明 宋祥洁 宋嵘杰 宋博辉 宋祥继 宋厚杰 宋刚继 宋翔旦 宋堇滨 宋翔睿 宋培震 宋功宇 宋正杰 宋浩智 宋宝富 宋厚泓 宋茂震 宋壮伟 宋贵睿 宋晏欣 宋泰洋 宋舒智 宋曦祺 宋俊俊 宋珺杰 宋军博 宋鑫嵘 宋成睿 宋煜炎 宋欣航 宋晖洁 宋桂函 宋子杰 宋泽智 宋帅朝 宋泉智 宋宏希 宋睿宇 宋厚瑞 宋成航 宋佳嵘 宋智珺 宋君明 宋睿生 宋梓鑫 宋珺淇 宋堇潇 宋佳珂 宋茂铭 宋壮伟 宋培锋 宋培宇 宋壮铠 宋兴祺 宋杰韬 宋杰博 宋旭强 宋浩杰 宋祺睿 宋彤炎 宋伟凯 宋利珂 宋博嵘 宋富希 宋成华 宋松震 宋泽金 宋思首 宋泽洋 宋灏晏 宋俊瑞 宋翌睿 宋政晏 宋兰祺 宋泊瑞 宋博键 宋鸿铠 宋煜咏 宋思青 宋轩铭 宋甫鑫 宋君继 宋纯炎 宋弘韬 宋思祺 宋俊帅 宋成霖 宋金晏 宋键佳 宋思轩 宋君英 宋利明 宋奕舒 宋思龙 宋帅青 宋渭超 宋嵘汪 宋泰臻 宋健君 宋阳睿 宋政泽 宋泊成 宋鸿智 宋泊利 宋宝智 宋君硕 宋慧豪 宋珂华 宋华文 宋震厚 宋睿宇 宋珂瑞 宋铠滨 宋新纯 宋正凯 宋豪文 宋培睿 宋云继 宋霏铠 宋朕智 宋甫淇 宋宏旦 宋新超 宋君硕 宋阳晏 宋睿富 宋贵智 宋兰震 宋霏铠 宋宇祺 宋智铠 宋旻旻 宋凯辉 宋欣益 宋宝杰 宋凯兴 宋君青 宋鑫振 宋存富 宋刚铭 宋雪智 宋奕宇 宋睿功 宋键云 宋双振 宋梓文 宋铮锋 宋祺豪 宋鑫旦 宋继方 宋凯子
天道缘温馨提醒:
以上名字仅供参考,真正适合宝宝的名字还需要根据生辰八字的喜用神而定.生辰八字是人生构造的一部分,能推算人命运的好坏,结合名字能起到重要的作用,好的名字能补充命中不足,也可化解命中不利,对人的健康,婚恋,家庭,事业,财富等有着一定的影响,所以给宝宝起名不能随意对待,为了您宝宝的将来着想,请选择权威的命名机构.
关注天道缘首席顾问王莉平师傅,查看更多精彩文章!
每日推送风水运程,命理知识,命名知识,风水布局,人生预测等诸多优质内容.
现在阅读的文章是:宋姓男孩子起名_姓宋的男宝宝名字_宋姓高分名字大全


text:
上星期我一個運動群組內,院友們在討論一篇關於跑步嘅網上文章,主題係 「幾十歲,你操到咁弗做乜啫?」,好多很多好很多唔運動或者唔多運動嘅人第一個反應一定係:「吸引異性搏女媾囉咪,超!」
作為一件業餘運動員仲要係中年業餘運動員,賓叔叔可以好很肯定話俾您聽,呢個係百份之二佰嘅謬誤! 再者,如果您認為一件中年阿叔無身家無地位無名車無豪宅,齋有身材有肌肉有型有款無現款而可以真係吸引到如花少艾的話,好明顯閣下同香港第七任港督一樣,係 Kennedy,堅.離.地!
中年男人之所以選擇做一件 MidageRunner 操 Fit 副偈,其實原因好簡單,宣之於口嘅表面動機係為咗健康同減肥,深藏不露嘅實情係用雙腳對抗中年危機,以身體變化身材改變重拾青春,揾番自己嘅存在!
你後生過我? 喂,我跑得快過你喎!
你架車靚過我嗰架? 喂,我 Fit 過你喎!
你事業成功過我叻過我? 喂,我跑得快過你喎!
你戴地通拿我戴卡西歐? 喂,我 Fit 過你喎!
你屋企大過我屋企? 喂,我跑得快過你喎!
你有錢過我仲要多好多? 喂,我 Fit 過你喎!
你靚仔過我高過我? 喂,我跑得快過你喎!
你好多女仔吼我得仔女吼? 喂,我 Fit 過你喎!
你乜乜過我物物過我? 喂,我跑得快過你 Fit 過你喎!
(乜乜 同 物物 可以無限延伸,歡迎自己填充!)
中年危機係一個牽涉生理同心理非常之咁複雜嘅問題,而相反跑步係一個好簡單嘅舉動,只要你肯跑,只要你用心跑,搵啱方法去練習跑,你一定會進步,進步多少視乎你嘅努力與決心,塵世間最公平嘅嘢就係運動! MidageRunner 同後生仔富二代新發財最大嘅分別,可能係佢對鞋三千幾蚊你對一千幾百,但再好嘅裝備都未必敵得過努力與毅力! 跑步練習其實好悶好辛苦,跑步其實係違反生理心理結構,特別係對後生仔,做人嘅目標係要舒服係要享樂,但跑步根本係攞苦嚟辛! 而做咗幾十年人嘅 MidageRunner 已經習慣捱苦,跑步需要嘅耐性同毅力通通有晒,而唔係年少青春嘅衝動!
每一個人都需要 Comfort Zone,中年人尤其需要,MidageRunner 嘅 Comfort Zone 就係跑步嘅時候,我哋好似不斷向前跑但其實我哋享受緊停留喺跑步中嘅結界!結界中我哋感受到存在,而且非常實在,仲使我哋身處一條紛擾嘅馬路,嘈吵嘅跑道上但都會感覺寧靜感到熟悉感到自我!
係咪好阿 Q? 係! 梗係啦! 阿 Q 到不得之了無與倫比,但做一件自我感覺良好嘅 阿Q MidageRunner ,又何妨?
成日有人話男人嘅浪漫就係豆腐火腩飯,太膚淺嘞!
蔡東豪先生話過:浪漫唔一定係詩情畫意,可以係一種性格一種生活方式一種心態,甚至簡單啲係一種行為,重點係浪漫嘅行為唔係刻意營造出嚟,而係隨心而發嘅自然反應,小至靜靜雞睇本書,大至嘈嘈閉追尋人生目標都可以浪漫!
MidageRunner 其實唔係用對腳跑,係用個腦用個心用個靈魂去跑!
MidageRunner 證明咗男人嘅浪漫除咗豆腐火腩飯,仲可以係「我係阿叔 但我跑得唔慢!」
更多:
Fitz Facebook專頁
從情緒低谷 再回到起跑線
有時間玩Facebook 無時間跑多K
Fitz Running 跑步
分享連結:


text:
妹妹妹夫之前睇到有個去郵輪耍樂嘅團購活動,
星期一至四出發$249,
星期五六日出發就$299;
我哋見未玩過就一齊試下啦喂!
一行6人(包括祈祈)指定時間係下午6點係尖沙咀鐘樓集合,
做個簡單登記準時6點35分上接駁船去停泊在海中心嘅郵輪啦!
一上船要經過海關關員檢查身份證(仲會扣起身份證等落船先取回),
攞房間後就先食晚餐!
其實晚餐食物選擇唔多,
食飽就算!
(可能通常嚟郵輪嘅朋友唔係諗住嚟食嘢啦!)
入到房間,
簡簡單單,
應該有嘅嘢都幾齊全架!
呢度都有幾樣嘢玩,
有麻雀枱,卡拉OK,賭枱,角子老虎機等等,
全部適合嚟賭博嘅人仕;
仲有按摩,足浴,桑拿,健身中心添;
好彩都有個小小玩具房啱祈祈玩,
咁啱又有2個小朋友一齊郵輪玩,
祈祈係玩到最唔捨得走果個呀!
妹夫就陪母親大人去做腳底按摩,
90分鐘$200,
算平嗎???
未夠鐘入賭場,(9點半先開門)
我哋走上甲板行下,
吹吹海風,
天和海漆黑一片,
好彩風平浪靜咋!
祈祈和母親大人就去小型玩具室玩,
我哋大人就緊係入賭場耍樂啦!
呢度大部份賭枱都係玩百家樂,
初初唔係咁識玩架,
不過睇幾舖已經知道哂玩法囉!
我冇下注,
全程都係老公和妹夫玩,
有冇輸贏???
贏返少少團費返嚟咁啦!
宵夜時間係12點至2點,
食埋個宵夜就返房瞓囉!
今朝5點幾隻郵輪就開始開動返香港,
我哋8點就落咗餐廳食早餐,
由於祈祈要返沙田學琴,
所以我哋揀咗9點15分就離開了.
(最遲離開時間係下午1點左右架)
今次全程船都行得幾平穩,
唔算好拋呀,
帶咗暈浪丸都唔使食,
妹妹妹夫話呢次坐郵輪經驗唔錯,
下次可以試下去遠少少,
玩返幾日都唔錯喎!
團購仲包每人一盒自製曲奇餅,
味道唔太甜,
老公都幾鐘意食呀!
大家可以入嚟Facebook讚下我新開嘅Fans專頁呀!


text:
「大學」
每次見到唔同嘅報導關於某某大學嘅校園內掛咗「我要真普選」之後俾拆走,畢業典禮學生被批評唔尊重場合,更加唔俾學生拎畢業證書,等等嘅時候,心入面總係覺得唔妥.我雖然唔係全職教書,只係一年教一個科目,但係學校唔係應該係培養下一代嘅地方咩?大學唔係應該政治中立?大學唔係應該更包容?我真係唔明香港嘅大學點解連咁嘅空間都無.其實係唔係同錢又有關係?
「老師」
就算我只係一間大學嘅客席講師,我都希望「為人師表」係應該教育我哋嘅下一代有自己嘅思想同分辨黑與白.當然我唔係鼓勵學生蓄意破壞秩序,但係一個大學校長竟然連一個學生應有嘅一張畢業證書都可以唔派俾佢.咁仲直得尊重?我只覺得佢發放咗一個負面信息,就係「容不下」小小嘅雨傘.如果要人尊重,係唔係應該從自身做起?仲要話諗住俾政書學生嘅時候,佢走咗.唔通我老眼分花?
「學生」
尊重唔同場合係我哋由細到大所學嘅基本禮貌.我好相信我哋嘅下一代亦都承傳咗我哋香港人嘅質素.當我哋經常鬧啲大學生點點點嘅時候(包括我在內)其實係唔係我哋之前冇去理解佢?要學生「自重」係唔係先要尊重「自己」嘅身份?「篤信力行」是要求心中既有堅定信念就要付諸實,大學畢業生應有獨立批判思考,在權貴前勇於表達其政治理念!


text:
話說當年臨近會考,已經唔使再返學.有日喺屋企溫緊書,一個平時冇乜兩句嘅鄰居竟然登門造訪.我同佢根本講唔上有乜嘢交情,淨係知道佢都係同一屆嘅會考生.寒暄咗幾句就入到正題,原來佢想交流吓會考嘅嘢.我都覺得有啲奇怪,點解佢會知道我係一個高材生呢,雖然敝校當時仲係處於垃圾級別啫.再傾多兩句至知佢係讀文科,咁就冇乜好交流啦,因為我讀理科.見我面有難色,佢亦唔再轉彎抹角.原來佢知我讀嗰間係官校,想問我攞啲中文科試題嘅內幕貼士.都唔知好嬲定好笑,莫講話我根本冇乜嘢內幕貼士,就算真係有,我都唔會醒佢啦.就當我有,但係醒咗佢又對我有乜好處呢?如果啲料係堅嘅,棧多個香爐多隻鬼.如果係流嘅仲弊,佢實以為我存心跣佢,話唔定會尋仇添.估唔到佢十幾歲人思想仲咁幼稚,以為教育署會派晒啲試題俾官校.有時間溫吓書仲實際啦,竟然做埋晒啲咁無聊嘅嘢.
打發完佢之後,我直頭由心度笑咗出嚟,因為我好肯定有一個人會墊我底,雖然只係中英數三科.講真,如果佢係虛心求教,我都會醒啲好嘢俾佢囉.當然唔係內幕貼士啦,不過第六感話俾我知,嗰年一定會出「深情與至誠」呢篇範文.事實證明,我嘅第六感好堅,嗰年真係出咗.至於條題目係點就一啲印象都冇喇,因為我都冇揀到嚟答.唔揀嘅原因係我根本唔認同作者嘅觀點,就算勉強答都肯定唔會答得好,所以我直頭費事嘥時間溫呢篇添.
如果我冇記錯,呢篇文章嘅主旨係:要有好嘅文學作品,先決條件係作者要懷有深情同至誠,否則就算造詣幾高,都一定會露出馬腳.文章引述咗上面提及嗰兩句詩,指出袁大才子其實好涼薄,從「白骨」二字就可以睇到.對於作者嘅觀點,我當時並唔認同.首先,我唔覺得嗰兩句詩有問題.而且,只要枝筆掂,又有乜嘢寫唔出呢,如果會露出馬腳,都係因為功力未到啫.
不過隨住閱歷增長,我又有咗新嘅體會.原來點老奸巨猾都好,啲人都會不自知咁流露出本來真面目架.就好似上面提到嘅兩個賤人(咁啱都係姓李嘅添),即係發表四川地震天譴論嘅嗰件蛋散,同埋致力游說歐美圍堵中國嘅嗰條狀棍.呢兩個賤人凡係中國嘅嘢都鬧,表面上都不知幾大義凜然,等人以為佢地係愛之深責之切.但係睇清楚啲佢地嘅言論,就會發覺裏面充斥住惡毒嘅咒罵,簡直係同中國有不共戴天之仇,想置諸死地而後快.都唔明點解呢啲賤人都會有市場,唔通香港人真係睇唔出佢地嘅用心?
所以話呢,其實名家哲人嘅觀點絕對好有參考價值,睇嚟會考取消咗範文真係好不智囉!不過話時話,我到而家都仲係睇唔出袁大才子嗰兩句詩有乜唔妥,唔通我嘅中文水平真係咁低?
Skull map, S21 Concentration Camp, Phnom Penh, Cambodia
National Museum of Anthropology, Mexico City, Mexico
Bosra, Syria
Ancient royal tomb, Axum, Ethiopia


text:
真人真事
前幾晚去左女朋友屋企睇波
因為佢屋企有now
咁我同佢睇完戲食完飯, 大概11點幾上到去啦
之後佢去廁所
我就拿拿臨入佢房拎線叉電
因為一路都無聲所以我以為入面無人
點知一開門佢呀妹係度喊緊
我見到就嚇一嚇
之後就坐係佢隔離問佢: 做咩事呀嚇向左走向右走死
問完佢反而愈喊愈勁
咁我男仔梗係要攬住佢架啦, 唔通眼甘甘睇住佢喊咩
我就輕輕咁攬住佢
而佢喊得好勁之際
女朋友入左黎, 我就打個眼色叫佢出去先, 佢亦都醒水出番去
呢個時候佢一路攬住我一路企係身行過去關門, 仲lock埋
咁我梗係問佢: 做咩事呀...
佢: 唔好出聲住...
之後佢就勁大力攬實我
我: 咪咁大力啦, 我抖唔到氣
佢: 你地個個男仔都係咁
我: 點呀, 又唔講做乜, 比仔飛呀?
佢: 關你咩事
無幾耐我就鬆開佢
我: 唔好喊啦, 眼都腫曬, 我出去睇波先
走左之後佢成日whatsapp我
又問好多男仔飛人會唔會回心轉意, 要做d咩先可以吸引番條仔番黎果d
我答左佢, 講左好多之後
佢話我好似好識諗咁, 係咪比人飛過
我: 無呀, 淨係知你咁喊無人可憐你
佢: 你囉, 你有攬我
我: 我係出於你係我女朋友既呀妹先安慰下你咋wor小妹妹
佢: 挑, 唔信囉
我: 唔係你以為我咩
佢: 你覺得家姐好d定我好d呀咁
我: 下, 各有各囉, 你好似好痴情咁
佢: 我鐘意既野無人搶得贏我!!
我: 咁諗會好累架
佢: 唔知, 總之唔可以咁
女朋友話我知原來條仔同左呀妹其中一個fd一齊
心諗做戲咩Hi, 會唔會咁橋
好彩我無乜fd
但佢琴日突然叫我上去屋企
佢: 上黎打邊爐啦
我: 你家姐今晚番工wor
佢: 兩條友唔打得?
我: 上黎但唔打邊爐得唔得, 好向左走向右走多野洗
佢: 你鐘意啦
我: 食左野未
佢: 無呀, 晏都無食
我: 痴向左走向右走線, 7點幾啦wor
佢: 你買埋我果份啦
我: 你真係...
求勁其買左個米線同盒壽司就上去
我一打開門, 又見唔到佢就知佢又係房
入到去房: 喂, 有野食啦
佢訓係度大字形咁講: 咩我!!!
我: 傻的嗎你訓係度點咩呀, 自己行啦
佢: 無食野, 行唔到!!
我: 唉, 你坐係度先啦
我: 好向左走向右走重, 食咩大架你
佢: 唔夠家姐重啦
我: 未試過咩佢wor又
佢: 你未試過抱住佢黎Hi咩
我: 你覺得你家姐咁向左走向右走高我可以抱起佢?
佢: 我呢
我: 你再咁多野講我就HiSeven你
之後我咩到梳化就一野訓低放低佢
兩條友係度食野
食完野我就講: 不如出去行下, 係屋企好悶
佢: 好呀, 去邊好
我: 去睇戲呀不如, 有咩戲好睇
佢: 黑魔後好似幾好睇
我: Hi, 同你家姐睇左, 好向左走向右走垃圾
佢: 變形金剛呢
我: 你去換衫先, 一陣答你
佢: 好好好
佢係間房度大叫: _ _, 化唔化妝好呀
我: 化囉, 其實戴con咪得
佢: 你入一入黎呀
我: 又點呀
入到房見佢換左條短裙, 條裙zip到落腰果d, 上身就著衫啦, 唔點形容呢d叫咩衫
不過條裙真係短左d, 見曬大脾咁
仲要笑笑口跳跳紮咁問我
佢: 靚唔靚呀條裙, 新買架
果刻我明白, 女仔分手淨係會爆喊幾日之後就無野, 有得shopping有新衫著佢地就開心
我: 好向左走向右走短, 坐低實x光wor
之後佢坐低叫我睇下有無x光
我: 無wor咁睇, 不過....
之後我突登mau低伸個頭埋去扮猥瑣tone
笑住講: tttttttifany blue wor, 你偷家姐呀?
佢勁大力拍我個頭: 咁睇邊個都睇到啦咸濕仔!!!
我: 話我咸濕仔?
之後我係咁"唧"佢果度: 咸濕仔呀拿
佢: 魚, 唔好搞住, 未化曬妝架!!
唧左陣就叫佢快d化埋個妝
化緊果陣我咪係張床度玩下電話咁
化化下佢問我鐘唔鐘意女仔化妝
我咪答佢有你咁天生麗質都可以唔洗化既
之後佢就彈左句: 你覺唔覺個氣氛好怪呀
我: 好似撲完之後個畫面
佢: 痴線
然後我起身, 拎左佢台果支唇彩扮煙
我: 整番支事後煙先
之後特登玩野吹氣落佢塊面度, woooooooooo
佢: 妖, 比番我啦, 未搽呀我
我: 我幫你.....
我: 咀定定呀....唔好笑, 笑既話我錫落去架啦
佢: 你平時同家姐係咪都係咁搞笑架
我: 薯薯薯薯薯薯薯薯, 唔好講野
搽完就一齊出番去
佢: aaaaa, 我差一樣未做
我: 咩
佢: 噴香水
我: 哦, 噴啦
第一節完


text:
喺香港,好多喺歐洲係好平常嘅事,都會變得又貴又無趣.好似飲 Nespresso 就係一個例子,喺香港,買咖啡機本來已經貴過歐洲好多,果啲descale嘅配劑又難買,但最膠係,除咗 Nespresso 官方 capsule 同埋馬莎嘅capsule,你無乜選擇.
Nespresso 兼容 capsule 世界
但喺德國, Nespresso 機幾乎變咗 IBM PC 兼容機嘅咖啡版,由於雀巢喺歐洲一宗 capsule 專利權嘅官司打輸咗,兼容capsule根本係無犯歐盟知識產權法律,結果成個歐洲都係 Nespresso Capsule嘅世界,超級市場有出超平,20蚊港紙一盒嘅Capsule,亦有好多唔同牌子嘅Capsule,價錢一般嚟講,都會平過 Nespresso 啲官方Capsule,但有啲咖啡味特好嘅兼容 Capsule 價錢可以同官方版本有得揮,當然,果啲貨色,喺香港就唔會出現喇.
呢張相展示嘅 Nespresso 兼容Capsule,其實只不過係最常飲果八款Lungo Size嘅Capsule,我未計Expresso Size果啲,所以歐洲好多人都買 Nespresso 機,加上 Nespresso 喺歐洲因應市場情況改變政策,喺歐洲其實係狂推平機,然後搏你入 Nespresso 會買番啲 Capsule,因為公司買 Capsule 可以扣走 VAT,市場唔同好多.而德國平嘅 Nespresso 機講緊連VAT 70EUR,大概七百蚊港紙唔駛有交易,加上細部,所以依家攞到嘅市場佔有率十分之高.
香港如果 Nespresso 嘅機同Capsule可以平好多同多選擇,我相信好多人都會改飲 Nespresso Capsule.當然環保問題,要有回收政策配合.
後話:其實我搞嘅 Duckexpress 之前好低調推銷 Capsule,我都會喺呢一兩日改改銷售package俾歐盟以外市場,只不過,喺呢度賣嘢,我都會諗諗嘅,畢竟呢度多少帶有評論同調查報導嘅性質,同商業零售有少少矛盾嘅存在.只不過,我都要諗喺捐款,賣文,廣告,Coinhive之外,仲有乜嘢營運之道,我未做到可以靠太陽能同風能維持日常生活.


text:
電影菲林 ,相信係近年因為菲林需求大跌下,流入民間嘅好玩玩意之一.特別好多電影用數碼拍攝嘅情況下,有大量菲林存貨,咁有人攞嚟想拍啲有電影質感嘅相,亦都係好正常嘅事.而 電影菲林 , 亦係少數DXO Filmpack無認真係模仿嘅色彩模式,所以暫時嚟講,Photoshop好難模擬出嚟.(唔係唔得,你要慢慢執,Analog有啲嘢係無解)
電影菲林 影夜間特別有味道
我買咗筒CineStill 800Tungsten High Speed Color Film 嚟玩,呢筒菲林真係實力喺邊,影夜晚嘢.無錯,菲林影夜晚嘢,唔多靚,但如果你要有電影氣氛,呢個配搭係獨家
用 CineStill 800Tungsten + Contax G1 + Carl Zeiss Sonnar 90 f2.8 T*
用 Sony A7 + Carl Zeiss Planar 45 f2.0 T*
同樣用蔡司鏡,但Sony嘅色調,就係無果種電影感,影舊區更明顯.如果你想影到有港產片味道,其實用 CineStill 或者有去做咗去石墨處理嘅Kodak Vision菲林就啱.Sony A7你只係覺得普通相一張,但一去到用 電影菲林 ,你就有機會影到個腦裡面有聲嘅相片.
用 CineStill 800Tungsten + Contax G1 + Carl Zeiss Planar 45 f2.0 T*
用 Sony A7 + Carl Zeiss Biogon 28 f2.8 T*
而六四晚會, CineStill 會出現一啲紅點,其實係意外效果,但比起傳統嘅燭光,呢道紅色嘅光,反而有另一種構圖上嘅意義,呢啲正係Photoshop都做唔到嘅事.
不過如果你要確保電影感夠強,其實你鏡頭選擇,接近電影界一向用嘅比較好.例如蔡司鏡,本身就係電影界常用,其次係富士嘅鏡,不妨留意一下.越係老鏡,越可能做到果種質感.
當然,如果你要玩 電影菲林 ,最好係用番CineStill,因為 電影菲林 本來為咗去片平滑,加咗石墨粉,除咗去有能力做ECN-2處理嘅沖印公司沖,否則大部分沖印公司都會拒沖,因為啲石墨粉會整壞機或搞到啲藥水污糟晒.CineStill由於做咗事前去石墨粉處理,所以可以用標準CN-41程序沖晒.喺香港,你想搵間可以沖ECN-2程序嘅公司,都有啲難度.
(有相機店有賣 電影菲林 同時兼送ECN-2沖洗,亦可以考慮,因為計埋沖費,相差唔太多)


text:
呢個係15年12月嘅報告
其實2013年報告已超標,不過我冇理佢,跟住聽醫生講去埋抽骨髓驗,結論係原發性血小板增生essential thrombocytosis.要食藥到老兼定期驗血觀察,驚血杰易中風.
咁,我自從16年1月做咗嘅買咗部還元水機後,生活習慣都係咁上下.除咗照顧雞髀仔更加頻撲咗,升咗職由超hea變到得返hea,生活維持好q悶,呢幾個月開始做返瑜伽,同埋呢一個月接受唔到自己肥到盡甜品食盡又開始diet返外,生活無太大改變.醫生開嘅鐵片同亞氏匹靈一概冇食.同飲多咗好多水.
15年度(3月年結)請咗7日病假(堅係病,我好憎但又好負責任唔會呃公司假)到16年度請咗1.5日,飲水之後冇因為傷風感冒睇過醫生.還元水嘅消炎作用我係感覺得到嘅,因為我係好易上呼吸度感染成日喉嚨痕氣管又窄又鼻敏感嘅人,飲咗水後上呼吸道感染消失咗,而且就算有少少徵狀都識自己好返.﹝親戚買咗機都話冇曬呢啲小病,糖尿指數亦回復正常.﹞而血小板數自己不斷跌,連陳醫生都話要睇吓還元水係乜嚟.不過佢話醫療集團唔係咁容易放小冊子喺度sell.
話分兩頭,介紹人Anna好人都講咗一啲之前我唔知嘅相反意見畀我聽:
1. 曾經講過還元水實驗,對老鼠心臟肌肉可能有壞影響,仲未解答到的.但暫時未聽到對人有事.
2. 冷還元水浸菜浸農藥,浸茶葉都出「色」應該唔關滲透力事,而係關強鹼嘅化學反應事,睇落有道理.
3. 還元水越飲越頸渴同頭暈可能同MgOH有關,係不宜過量嘅胃藥,呢點我冇test過,不過水照理冇加料電解唔會多得去邊.so far口渴好處係令我飲到更多嘅水而且所有報告正常,反正我依然要半年驗一次血,有問題自然會發現.目前並無顯示對肝腎功能有任何壞影響.飲水多好處連抽血都見到,姑娘唔需要再用飛機仔,好快搞掂.
所以,我唔理曹博士當我白痴妹都好,到底還元水有幾偽科學都好.事實係我因為接受新事物唔需要終身食藥,只要冇因為飲佢而導致其他壞處,就自然喺度推介比各位有緣人喇.


text:
墳總一言,一石激起千層浪.雖然我同鄧小樺自大學相識,反而青永屍我唔知佢乜水,但呢次,我係企喺青永屍呢邊.
我唔係文化人,但我身邊嘅人係,我老豆係西畫攞獎,我女友都係搞藝術創作.但亦因為係咁,我睇盡香港文化界核突嘅一面.
政府資助文化我唔反對,呢個係建構國家文化所必須.但用公帑資助文化,一定要做到三點:
1. 令更多有心有興趣嘅人投身創作.
2. 令更多人對欣賞作品有興趣
3. 令最高水平嘅高手可以安心創作,再創高峰.
呢班左膠,做唔到第2點,唔駛講.第1至第3點都做唔到,呢幾年,呢班友有無fight更多資助,容納更多藝術人受資助?無囉.你睇火炭幾多藝術家艱苦經營?依家攞緊資助係唔係最高水平高手?唔係囉.
點睇係唔係,睇香港藝術雙年獎就知,英國統治年代,雙年獎決定入圍,兩輪都係有國際評判參與,所以屢有新人新進入圍,水平好高.1997年後,第一輪決選評審全部都係香港藝術界同政府熟班友,結果變晒塘水滾塘魚嘅打飛機遊戲,公信力全失.
以墳總枝筆之勁,以往一早好似陶傑咁攞咗香港文學獎喇.點解墳總搞到化身青永屍寫抽水文,你班文化人個個無撫心自問架?
西方呢幾年,都質疑文學創作者收資助,或喺大學教書再創作文學,因為題材離晒地,脫離讀者共鳴,無觀察生活寫嘅文學,同TVB膠劇有乜分別?寫作又好,搞創作都好,有基本營生令自己唔同社會脫節,某程度係必須,呢班友又有無反省過?
墳總唔係文化圈,批評未必夠準,但由於我依家係商家佬,所以我亦唔怕得罪呢班友.我鍾意寫小說,我鍾意寫書法,但如果我要出書,我會自己搞掂,墳總鬧你班友咬老綜,係恨鐵不成鋼,當然,左膠永遠不受批評,所以至搞到咁大反應.


text:
GNC係美國最大嘅保健品品牌,創立於1935年.GNC專業從事草本植物,動物同食物裡面有效成分嘅提取物嘅研發,生產同銷售.秉承“天然嘅先係最好嘅”理念,GNC按企業標準對原料嚴格篩選,確保產品保持一貫嘅純天然特性.卓越嘅產品質量係GNC足以自豪嘅.GNC嘅全部產品由美國同加拿大資深研究所同生產廠家共同研製開發同生產,生產工藝,質量檢驗標準全部按生產國相關最高標準執行.GNC按性別,年齡,職業同飲食習慣嘅唔同嚟劃分特定人群,致力於開發極具針對性嘅產品嚟滿足唔同人群嘅營養需求.“無做唔到嘅,祗有霖唔到”係GNC對新產品不斷進行研究開發嘅原動力.GNC不僅提供全面嘅營養健康產品,而且提供營養同健康知識嘅咨詢服務.唔同嘅人對營養同健康有唔同嘅詮釋,GNC堅持以客觀嘅事實同科學數據為基礎向公眾提供真實,準確,權威嘅營養健康咨詢.<——-全部廢話,可以直接忽略
而係香港都有好多GNC 專門店,但係無奈價錢真係貴到飛起,所以我哋就去美國買囖,平唔止一半ga!
講甘多介紹,下面我哋嚟睇下具體點係美國GNC 官網買你想要嘅產品.
1,登陸/註冊GNC官網
咁就註冊成功la…跟住我哋就可以開始揀自己中意嘅產品la…
2,揀商品
如果中意GNC嘅某款產品,可以直接係搜索框輸入產品名,直接搜索.如果對GNC嘅產品唔係好熟悉,可以係下面嘅產品列表裡面,選擇自己感興趣嘅類別,再揀自己中意嘅產品.
3,購買產品
見到感興趣嘅產品,可以點入去睇下產品詳情,確定要買,就係紅框框裡面輸入產品數量,點紅色嘅“add to cart”按鈕,加入你嘅購物車.
4,揀好產品,就可以去埋單la
全部產品都放入購物車之後,點擊“proceed to srcure checkout”按鈕,去埋單.
5,填寫賬單地址同集運收貨地址
呢度填寫集運公司畀你嘅地址,左邊係賬單地址,右邊係收貨地址.填完之後,點下面,繼續畀錢.
6,選擇GNC嘅郵寄方式同支付方式
GNC有3種郵寄選擇,價格都係有差別嘅,根據自己嘅情況,選擇最適合自己嘅有3种邮寄选择,支付方式你可以選擇信用卡畀錢或者用paypal.下面都有介紹嘅.選擇好畀錢方式就點“continue checkout”就得la
選擇paypal嘅,直接選擇paypal然後點“continue checkout”
7,最後就係核對你購買產品同地址有無錯la…如果都無問題就點下面嘅“SUBMIT MY ORDER”,跟住就會跳轉到一個頁面,上面有你嘅訂單號碼,網站都會發送郵件畀你嘅.
即 買
*post中港幣價格僅供參考,實際價格視即時匯率而定.


text:
林鄭月娥組班有困難,呢個係人所共知嘅事實,而其中一個困難嘅根源,當推梁振英喺人事問題上一啲僭建結構,例如 高靜芝 呢啲中央政策組嘅人,應該只係就政策提供研究意見,但竟然有人事決定權,簡直係荒謬到頂點.
高靜芝 呢啲垃圾係攞石頭打自己隻腳
其實梁振英一直以嚟,無法喺泛民招降納叛,用親都係馮煒光,狄志遠呢啲過期垃圾嘅原因,就係梁振英為確保政府百分百喺自己掌控之下,所以任何人事任命,連諮詢組織任命都要問過 高靜芝 ,而 高靜芝 俾親啲建議,都係玩近親繁殖,啲諮詢組織由英國人年代嘅行政吸納政治,變咗純粹係擊落共匪米格機用嘅啦啦隊,呢啲政府仲有鬼政治能量,政治負能量就有佢份.
而中央政策組,喺彭定康年代,一般用啲特邀顧問,四出收風,但依家你睇果堆特邀顧問係乜嘢人,簡單嚟講都係狗屎垃圾嚟,狄志遠,黃伯康(forever wrong,即係黃永),顧敏康呢啲,你覺得佢地可以提供到準確民情俾你個政府,咪玩喇.北京一直當中央政策組係心戰室,但實情係,中央政策組係收風室,心戰室一啲唔會浮上水,你班友唔明,收風室當心戰室用,又要變咗中國大清帝國式果啲內閣大學士式玩法,但用果啲,又係邵善波呢啲一直靠又紅又專,明明美國一等名校畢業,都要講嘢成副共產黨咁嘅樣嘅仆街主管中央政策組,唔死就出奇.所以,清除 高靜芝 ,係顯示林鄭月娥唔係撕裂2.0,同梁振英劃清界線嘅決心,如果林鄭月娥係有心搞好同泛民嘅關係,係成個中央政策組大清洗,將邵善波, 高靜芝 ,王卓祺,以至嚟自中國嘅學者趕出中央政策組,回復中央政策組喺英治年代嘅凝聚唔同派系共識嘅功能,做唔到彭定康年代嘅水平,都至少做到曾蔭權爵士年代嘅水平,否則中央政策組只會繼續凝聚負能量,根本係乜都唔駛做落去.
如果俾著我搞中央政策組,我真係唔介意連本土同港獨派(當然唔好熱普城)都委任為特邀顧問,至少有一個對話空間,一如彭定康果陣,都邀請民建聯總幹事鄭艾倫做全職顧問,雖然鄭艾倫都算得上一個人嚟,喺陳文敏事件企喺泛民嘅一事.只不過,林鄭月娥都係有英國護照,而無英國人嘅政治手腕.


text:
一月十三日《信報》余錦賢提出咗一個,我相信反高鐵運動依家走緊嘅方向,就係反高鐵運動成田化.如果真係走向成田機場鬥爭式嘅運動,對政府,將會係惡夢.
成田機場興建相關抗爭,係亞洲地區有晒名.大家見到成田機場,無厘頭喺機場中間,有啲農田或者住屋,呢啲就係成棚抗爭行動中,最有膠力嘅部分,亦即所謂「一坪地主」運動.買一坪地返嚟阻止你班友起機場.如果我係成田機場當局,應該安排遊客參觀吓,因為真係奇景.
當然,唔只一坪地主運動咁簡單,日本有類似香港《收回官地條例》嘅法律,授權政府強制收回用嚟做公共建設嘅土地,但由於成田嘅農民抗爭運動相當多,一係血腥暴力到好似東峰十字路事件,或者成田機場控制塔佔領事件,而由1978年到2004年,大大小小有成五百幾宗玩膠遊擊事件,煩不勝煩,最後日本政府連用強制收地呢招都唔敢,呢個亦係促使日本用填海方式擴建羽田機場,羽田機場重新成為國際機場嘅原因.日日咁同農民以及新左翼分子玩膠,幾時至擴建到機場至得,不如填海算數.
依家政府對菜園村呢班,因為新界原居民阻住地球轉而買唔到嘅村民強硬,一啲好處都無,因為高鐵沿線好多人受影響,例如大角嘴居民,依家西九四小龍嘅住客,見到深旺道樁柱工程,同美荔道隧道開工,至少佢地都係中招人士.一旦抗爭擴大,經常有人玩膠就一啲都唔好玩.演變城市游擊戰可能性係存在,因為菜園村居民,大角嘴居民都一無所有,佢地抗爭嘅機會成本越嚟越低.


text:
潘慧嫻《地產霸權》推出後,地產霸權變成咗唔少政治評論嘅口頭禪.
搞出地產霸權嘅社會制度,當然有變革嘅空間,亦都要推進呢方面嘅改革,我個人係贊成潘慧嫻提出嘅土地空置稅,迫發展商發展佢地手上空置土地,另一方面,我亦睇到她嘅建議可以杜絕田生地產一類嘅公司搞到香港市容不知所謂.
但除咗改變社會制度,地產霸權係唔係完全唔可以克服,我又唔係咁睇.
互聯網提供咗一個全新嘅工具同視野去發展小店經濟,我由三個角度,去睇呢個問題.
高登炸雞可以講係一間由網上走到網下嘅食肆,因為間嘢係高登人開,店名係高登人集體吹水吹出嚟,高登炸雞同名菜小學雞都係高登語嚟.小弟未食過,但點樣令一間開喺筲箕灣東大街嘅食肆喺試業期間己經得到談論,甚至成棚上上嚟食,唔駛靠傳媒,唔駛靠地產商乜乜商場嘅人流,講就係互聯網,唔係學似中大某位姓文嘅硬膠校友,話自己做好耐ecommerce大人,無技術含量,但講係互聯網文化嘅了解.
互聯網嘅分眾本質,查實己經為擊敗地產霸權提供工具,獨立媒體小店是寶查實應該多做,因為獨立媒體發展到今天,己經有一定支持讀者,而大家係需要知道一啲連鎖店以外嘅另類選擇,而小店是寶係有佢嘅作用.呢啲,就係實踐層面上嘅嘢.
我諗要鼓勵依家新嘅人上網創業,喺一啲唔受鋪租影響嘅地方創業,唔係一啲市儈商家佬,或者時來運到唔知自已點解發咗達嘅第二代人,老吹一啲發達術,而係鼓勵更多人,用網上大量免費工具,好似Google App,Google Forms,WordPress,高登,再加上一啲傳統智慧,去摸索新機會.
只要大家肯諗,可以喺多方面起「霸權」飛腳,只要政府唔好諗住管制互聯網.


text:
成班友為咗撐果七賊,搞咗個 敬言仁基金 ,本來個名都唔老黎,將警字拆仁敬言,大有惟民所止嘅味道,真係成何體統.但更膠嘅事係,有大批黑幫密切關連人士捐俾 敬言仁基金 後,受到公眾,甚至可以警隊內部猛烈抨擊,依家至急急搵所謂消息人士放風,話唔係乜人捐款都收,呢個亦意味住, 敬言仁基金 嘅錢,好多最終可能唔會俾接受,因為太膠.
英國人就一早預到類似 敬言仁基金 會派膠收場
《警察通例》係講明,未經警務處長批准嘅捐款係唔收得,呢堆規矩同限奶令一樣,都係英國人定立,唔係乜嘢火星送嚟嘅發明.點解英國唔會准警察隨便參與公眾集會,政治活動,唔會准警察隨便收捐款,就係怕會膠.撐警公開活動,出現一堆黑幫相關人物,其實已經足以打擊反黑組或O記士氣,只不過,未踩到頭上,但係 敬言仁基金 包含黑幫相關人士捐款,呢啲係撐警,定係辱警?呢啲公開辱警行為,衰過示威者或市民當面鬧你兩句.呢啲嘢,有常識都知唔做得,但偏偏近廿年香港政界,就係成日發生呢啲唔合邏輯嘅事.
其實 敬言仁基金 呢次膠爆,係反映中聯辦呢班土豪,一如契丹共產黨啲官員,就係唔明現代政治同公共行政係點嘅一回事,英國人發明好多以規章制度形式嘅工具,擺喺政府度,好似限奶令(《進出口條例》,《儲備商品條例》)係一樣,而《警隊條例》成立警察福利基金,並且納入係警務處處長成立嘅法團,其實都係呢類工具.呢個工具,當初係防範共產黨透過成立警察工會,去削弱英國人嘅管治力量,因為喺《警察通例》列明嘅福利事項中,警務處處長及其團隊要孭好多工會嘅工作,呢樣嘢,真係得警隊至咁樣管法,而背景就係防止滲透.而今日警察福利基金仲有一個角色係防止以慈善以名嘅行賄,甚至打擊警隊威信嘅行為,而呢次 敬言仁基金 事件就係例子.《警察通例》有機制將啲錢彈出去,如果警務處長係醒嘅,就避免咗一次重大危機.
張曉明呢啲仆街,除咗自己濫用權力,就乜叉都唔識,如果佢繼續做香港太上皇,而北京唔阻止統監府繼續干政嘅話,香港人見管治得越嚟越柒,遲早人人變獨派,班友自己諗清楚好.


text:
2017年6月5日星期一
Drei-Seen-Tour三湖遊
就係坐呢隻船.票價25歐.
揀咗11:30出發
回望起點.
水仙花節我睇巡遊個位置.
私人泊船位.
湖嘅終點.
岸邊開始連屋都冇間.
但係有光豬.
快到喇.
終點嘅Gößl 村望向湖嘅景色.
再行去下一個湖.要喺烈日下行大約廿分鐘.呢日應該有28至30度.
到咗Toplitzsee湖.喺呢度會坐呢啲木船Plätten.
以為係預好晒時間,一到即開.我諗得太完美了,實際係要曝曬等開船.
Toplitzsee傳聞係納粹德軍藏寶嘅湖.
船夫簡單介紹個湖.
瀑布,係呢個湖嘅水源.
到步後有廿分鐘自由活動時間. 行去下一個湖要上上落落,但係五分鐘就到.
Kammersee好似好隱世.冇屋, 冇人.
當然廿分鐘自由活動時間係有多啦. 個個都返晒嚟,但係船夫都唔開船喎. 過咗廿分鐘,友人提佢時間已到,先死死地氣叫人上船.
陰謀論>懷疑佢唔想我哋趕到搭回程船(趕唔到就要等差唔多兩個鐘先有下一班),咁大家可能就被迫留喺呢處消費...
相中係Toplitzsee湖唯一一棟建築物/ 餐廳.
因為船遊所用時間比想像中長,呢日上Loser山頂嘅行程被迫取消.
btw碼頭附近泊車係一歐一個鐘.問過tourist information船遊大約三個鐘,但係四歐就可以泊一日. 好彩冇慳嗰一歐咋,如果唔係畀人抄牌都似.
20 則留言:
- 回覆
Last嗰個湖真係好探險feel.刪除
唔算太靚嘅山水.回覆刪除
王子睇完駛唔駛洗眼? 😁回覆刪除回覆
睇得唔太清楚,唔使洗.刪除
其實一架船都好似夠坐…回覆刪除
似乎好山卡拉?回覆
你指木船?佢係咁兩隻黐埋一齊㗎.刪除
後面嗰兩個真係幾山卡拉.
果幾件鬆肉絕對影響景觀回覆刪除回覆
正常唔zoom見唔到鬆肉嘅.刪除
算唔算係天體區?回覆刪除
hahahahaaaa, 光豬 @@回覆刪除
25歐三湖遊,平均8歐一湖,抵唔抵呢? :p回覆刪除
Toplitzsee傳聞係納粹德軍藏寶嘅湖 <-- 咁掘到啲咩寶藏?啲寶藏而家喺邊?
Kammersee好似好隱世.冇屋, 冇人 <-- 你敢唔敢自己一個周圍行?回覆
正常啦呢個價錢.入一入博物館都起碼十歐.刪除
冇人搵到呀.
其實個湖一眼睇晒,都唔使周圍行
嘩,咁多豬,小心你個blog 被人打格仔呀!回覆刪除
不過,D風景相,尤其係水中倒影相好靚呀!回覆
我已經自我審查咗.唔怕.刪除


text:
來自香港9歲嘅「小巨肺」譚芷昀(Celine)喺香港時間今日繼續喺《全美一叮》(America’s Got Talent)亮相,仲要同天敵「小雲妮」Angelica Hale同組,真係極富娛樂性.而今次結果亦會十分殘酷,因為喺11個參賽者當中,今次就只得5個可以晉身決賽.而當中亦不乏其他顯眼童星,就好似同樣都係以唱歌參賽嘅Christian Guardino,以跳舞做賣點嘅Merrick Hanna等亦都係今日一齊爭出線.
講返Celine,今次佢繼續賣童真,揀咗唱迪士尼動畫《魔海奇緣》(Moana)嘅主題曲《How Far I’ll Go》.一班評審Simon,Heidi,Howie都讚Celine表現好好,就連一向挑剔嘅Simon仲話佢表現好到難以置信,相信連佢個仔都會鍾意咁話.而Heidi就繼續話佢好Cute,Howie就話希望佢可以繼續晉級.
不過���外一名評判Mel B就指Celine雖然準備得好好,但係表現得太誇張,搞到好似唱歌劇咁.技巧雖然無得彈,又識升key時低音亦唱到,不過就覺得呢種唱法唔適合佢嘅年紀.(咦?點解咁似網民同Erick Kwok講嘢嘅?)
後來,主持Tyra問Celine最大嘅夢想係咩嘅時候,Celine就話自己好想贏到《全美一叮》同埋見到偶像Celine Dion.
喺比賽完結之後,Celine亦有喺Facebook呼籲大家記得投票俾佢,幫佢夢想成真.可唔可以成功出線就要等美國居民網上公投,香港觀眾只好喺網上幫佢打打氣啦!


text:
2016.06.03 うふふカフェ香港店
近排好有食神,禮拜一先食完Buffet,禮拜五又出去食過.
收到PR嘅邀請,上個禮拜五同旦那さん兩個去咗喺尖沙咀新開嘅Ufufu Cafe參加試食活動.
嚟自日本九州佐賀縣嘅Ufufu Cafe,繼2月喺澳門店開設首間海外店之後,今個月喺香港開設第2間嘅海外店.
當朋友知道我去咗Ufufu試食時,第一句問我嘅就係:「聽聞有百幾款揀喎,你揀咗邊款?」
(UFUFU招牌咖啡/うふふオリジナルコーヒー)
我呢個咖啡人第一時間就當然係㨂返杯咖啡飲先啦!
要試一個地方嘅咖啡我習慣叫熱嘅,凍嘅總覺得試唔真.
呢杯咖啡果酸少,質地較薄,中規中矩啦.
(抹茶忌廉拿鐵/抹茶クリームラテ)
當日成32℃咁熱,喺條間度曬完加蒸完一輪,真係諗都唔洗諗係會揀杯凍嘢嚟飲.
如果我唔係想試咖啡我都想揀凍飲去降吓溫.
旦那さん鍾意飲抹茶嘅飲品,揀咗呢杯Matcha Latte.
雖然知道Latte大概2/3杯都係鮮奶,但飲落始終嫌佢抹茶味唔夠,差咁啲.
(蜂蜜芝士薄餅/チーズ&ハニーピザ)
曾經睇日本Youtuber食pizza時加蜜糖,見到menu真係有個蜂蜜pizza喎,於是揀咗呢款.
蜜糖係有個細樽仔裝住,可以因個人口味作出加減.
唔試過都唔知,原來蜜糖加芝士真係幾好味.
芝士有啲似我哋平時用嚟整Cheese Toast嘅Raclette Cheese.
因為聞落有陣芝士除,不過唔算勁.
試過呢個pizza之後,即刻覺得平時喺屋企整芝士多士可以加埋蜜糖食,好邪惡!
(漢堡扒拼熟成牛腹扒 配UFUFU招牌汁/ハンバーグ&熟成ハラミステーキ withうふふオリジナルソース)
想試牛扒又想試漢堡扒,好在有得一個鐵板兩樣都要晒.
醬汁有Ufufu招牌醬汁同九州特色醬汁,我哋揀咗招牌醬汁.
食鐵板餐最怕淋汁時俾啲汁彈到落身同整污糟件衫.
日本人嘅細心,準備咗圍裙俾客人,咁就可以放心食啦.
鐵板可以揀跟SET,有沙律,飯呀,酥皮湯咁.
我哋另外叫咗個蛋包飯,所以無揀到跟SET.
多數出面餐廳食到嘅漢堡扒都較乾,呢個唔乾仲有啲肉汁.
(明太子忌廉汁蛋包飯/明太子クリームオムライス)
蛋包飯嘅汁大致可以分咗洋風同和風.
多數接觸到嘅都係洋風,好似白汁,茄汁同ハヤシソース(牛肉汁)咁,至於和風相對較少接觸.
今次見到有明太子嘅蛋包飯,於是就揀咗呢個試吓.
我鍾意蛋包飯嘅蛋係滑蛋而唔係蛋餅,飯係茄汁炒飯,不過個飯濕咗啲.
平時唔鍾意食大葉嘅我,今次呢個配搭我又覺得OK喎.
至於個明太子忌廉汁我同旦那さん都覺得咸咗,就算配埋蛋同飯食都覺咸.
(焦糖軟雪糕牛角包/キャラメルクロワッサンソフト)
近幾年我好鍾意焦糖味嘅嘢.
食Cornflakes要揀焦糖味;飲Caramel Macchiato要將個vanilla syrup轉埋做caramel syrup!
打開個dessert menu除咗有百幾款Parfait之外,最吸引我嘅就係呢個軟雪糕牛角包.
有我愛嘅牛角包配埋焦糖雪糕同焦糖醬,諗都唔洗諗,佢一定係今餐其中一個甜品.
牛角包係熱,軟雪糕係凍,影慢啲個雪糕都會開始融!
因為個軟而雪糕凍嘅關係,面頭嗰個焦糖醬變咗脆身,好正好好食.
初頭覺得個牛角包會俾雪糕整到腍咗,但又無喎,牛角包暖暖哋,仲食到鬆軟嘅.
我好少話會鍾意食啲又熱/暖又凍嘅甜品,因為我覺得係唔夾同怪,但今次呢個係例外,佢真係好味.
(士多啤梨酥餅軟雪糕芭菲/ソフトクリームストロベリーミルフィーユ)
除咗個牛角包又點少得佢哋主打嘅Parfait呢.
有成115款嘅Parfait,係真係會有選擇困難症.
Parfait大致分咗水果,乳酪,和風,焦糖,朱古力,粟蓉,咖啡,牛奶軟雪糕同埋MIX 9類.
分類都分咗咁多,再要細揀,真係心大心細有排揀.
我認為Parfait係要有士多啤梨嘅,唔想太複雜,所以喺menu上面揀個淨士多啤梨嘅.
雪糕係用3.6北海道牛乳軟雪糕,中間啲脆脆配埋個雪糕食幾得意,而最底就係生果.
除咗百幾款Parfait之外,仲有另外香港限定嘅4款Parfait.
每日每款限定20客,一見到限定,雙眼都會發光.
(日本蜜桃芭菲/ももパフェ)
我哋兩個都好鍾意食日本桃,加上每年5月到9月先有桃,可以話係限定中嘅限定,無理由唔揀呢個吖!
每杯都用一個整個桃去整,桃夠多汁同清甜,無咩渣.
我哋1人拎咗一舊桃肉之後發現,原來桃嘅入面係一個桃嘅sorbet.
呢個sorbet好味,食落好清新,用佢嚟做成餐嘅ending好啱.
整體嚟講凍飲同parfait唔夠凍,如果夠凍應該會好味好多.
食咗咁多樣我覺得焦糖軟雪糕牛角包係最好味,食完嗰刻我已經想再食.
うふふカフェ香港店
香港九龍尖沙咀金馬倫道5號太興廣場5樓


text:
今個月就生日二十六歲,無錢無樓無伴侶,亦無一份收入可觀嘅工,同好多人一樣,唔知自己做乜或者想/可以追求啲乜,日復日咁生活,希望四十歲就完結我嘅人生.
困左喺社會同父母嘅雀籠裡面,一直扮演平平無奇嘅角色,求學時期讀書中規中矩,無試過走堂無試過欠交功課無試過留班無試過記缺點無試過犯錯要見家長,更無試過食煙吸毒或者俾人搞大個肚,同時亦唔係成績彪炳,運動健將全校都識.整個讀書生涯,唔係最好果浸,亦唔係爛泥果班,而係可能有日你無返學,甚至失左蹤都無人知嘅果堆人,成績唔係好好又唔係最差,評語永遠都係乖巧,其實係最唔需要理嘅果啲學生或者女兒.我屌你,廿年喇,可唔可以唔好再叫我做乖孩子?
畢左業,大家繼續當你係乖孩子,一個永遠長唔大嘅乖孩子,以為你照舊唔需要理唔需要擔心.真係好唔好意思,你唔悶我都覺得攰,唔好再叫我唔好做乜做麥,廿幾歲人,正路係已經有足夠嘅分析能力,知道乜嘢值得做同對自己有無意義,講出黎純粹只係分享,唔係要俾任何人去批評我應唔應該去做,我好討厭呢種困左我十幾廿年嘅溝通方式.我樂意去聽晒又唔去反駁係我尊重嘅一種,但千萬唔好同我說教咁款,受夠.
如果我係想將兩個字刻喺我身上提醒自己係點樣喺呢幾年黎熬過嘅,我覺得不為過.我討厭我過去同我所經歷嘅嘢嘅同時,我多得佢地,令我成長好多好多,同時我好清楚知道,如果無果兩樣嘢,我一早已經誤入歧途,一早自甘墮落.每一日喺鏡見到嘅我,係過去磨練而成,而兩臂嘅字就會係提醒我自己過去係點樣行過,而且係點樣繼續活好將來嘅每一日.
大部分人都叫我三思,甚至叫我唔好咁做.其實點解啲人硬係要以關心,「為你好」之名控制人地做啲乜?因為你唔係「屬於」你,你係屬於呢個社會規範,你係屬於所有人.
「你諗清楚喎,成世架.」一個月後嘅今日落唔落雨,天文台用盡科學都唔能夠100%確定啦,你問我餘生肯唔肯定?唔好玩啦,但我至少肯定佢唔會變成我討厭嘅嘢囉.


text:
林家棟長情揸舊Benz
贊助商連結
林家棟勇奪今屆香港電影「金像獎」嘅最佳男主角,不過就慘慘豬畀人話佢係「最燶影帝」,皆因話佢冇樓,冇錢,又冇女,名副其實「三無」.
睇番資料,佢入咗行三十年,但手上連樓都冇一層,o依家仲係喺九龍塘廣播道租屋住,都咪話唔坎坷.如果佢肯穩穩陣陣喺無綫拍劇,相信佢會安定啲,偏偏佢對電影有抱負,當年寧願放棄喺電視台做一哥,入影壇由低捱過.
東姑嗰日巧遇出爐影帝,發現家棟竟然仲揸住嗰架車齡超過十六年嘅金色舊Benz,雖然佢其實仲擁有另一架七人車代步,但係長情又節儉嘅佢,始終唔放棄呢架「錢七」仲成日揸出揸入,真係難怪啲人覺得佢燶囉!
而嗰日,東姑仲見佢去咗西灣河一間餐廳,同一大班人似係開會傾公事,傾到極之忘我咁款.睇嚟,佢又密鑼緊鼓計劃緊新嘅電影大project,所以話佢對電影嘅熱誠,真係好值得人欽敬!
家棟對佢架車齡十六年嘅舊Benz不離不棄, 時至今日仲有揸住出入.
當年Benz新車落地,車價約五十萬,
喺影壇捱咗多年嘅林家棟,終於憑《樹大招風》勇奪今屆「金像獎」嘅影帝殊榮.
其實,家棟仲有架買咗三年嘅七人車,車價約六十萬,佢平日都係用呢架車出入居多.
家棟約咗一大班人喺西灣河一間餐廳,似係開會傾公事,可能遲啲又有電影大project.


text:
處女膜修補
-
·快30歲咗還做得處女膜修復咩
快30歲咗還做得處女膜修復咩 處女膜修復有冇年齡限制? 有一啲男性有處女情結,睇重有冇處女膜.所以,處女膜修復術對一啲女性嚟講就比較重要. 而對於處女膜修復嘅年齡有冇限制,從理論上嚟講,只要係發育成熟嘅女性都係可以進行處女膜修復嘅,就係係經已生育嘅女性也
-
·手術修補嘅處女膜嘅真實性有幾高
手術修補嘅處女膜嘅真實性有幾高 深圳婦科醫院專家介紹,多數女性都會認為處女膜修復本身系一件好私隱嘅事,唔想畀人知,但系如果修復後效果唔好,同真系差別好大點算?面對呢啲擔心,深圳婦科醫院專家為我哋做詳細解答. 而家婦科醫學科技進步咗,醫療技術不斷發展,婦
-
·處女膜修復
處女膜修補術就係通過整容外科手術嘅方法將已經畀破壞嘅處女膜重新原或者再造個新嘅處女膜.處女膜係指女性陰道口處嘅一個圓形粘膜皺襞,厚約一-2毫米.處女膜完整,新婚之夜見紅(處女膜出血)係處女,表現出女人嘅純潔與無瑕,如果性行為之後冇見紅,就唔
-
·做處女膜修復術會影響女性月經咩
做處女膜修復術會影響女性月經咩?依家,處女膜修復手術已成為咗女性哋所關注嘅一個焦點,係能夠讓破裂嘅處女膜重新修復完整,讓女性恢復純潔之身嘅最好途徑.咁,做處女膜修復術會影響女性月經咩? 做處女膜修復術會影響女性月經咩?據深圳婦科醫院專家介
-
·處女膜修復手術邊間婦科醫院可以做
處女膜修復手術邊間婦科醫院可以做 青少年性心理嘅成熟,使得佢哋對於異性產生性衝動,青少年多偷偷嘗試性愛. 調查顯示,中國男女青年首次性行為,喺14歲時,基本上100%嘅男性或女性都還保持處子之身.喺17歲之前,淨約7%嘅男性和4%嘅女性發生咗首次性行為.20歲開始,
-
·處女膜修復手術需要多長時間
處女膜修復手術需要多長時間?處女膜修復手術係一項能重新女性自信心嘅好方法,但做處女膜修復手術嘅時間也係女性朋友關心嘅問題,咁處女膜修復手術需要多長時間?
-
·處女膜修復睇得出嚟嗎
處女膜修復被睇出嚟點算?處女膜修復手術係每個女性受術者嘅隱私,一般唔肯制被別人獲知,所以選擇嘅醫院都係重視個人隱私保護嘅正規醫院.但係,每個做過手術嘅女性也都唔肯制被別人發現自己做過呢項手術.咁,處女膜修復被睇出嚟點算? 深圳最好嘅婦科
-
·處女膜修補成功率有多高
處女膜修補成功率有多高?雖然現代對於性嘅觀念唔斷轉變,使得唔少人喺婚前就經已發生咗性行為.但係唔得置疑嘅係,仍然有嘅男性或女性朋友對於新婚之夜落紅還係喺意嘅. 喺呢種情況下,女性朋友進行處女膜修補術,以至到滿足某啲生理和心理創傷嘅需求.但係
-
·幾時係唔做得處女膜手術
幾時係唔做得處女膜手術嘅?處女膜修復手術係一個好小嘅手術,對醫生嘅要求亦唔高,只要具有專業資格嘅婦科醫生都能進行手術,但係對於需要進行手術嘅女性而言還係有一啲小要求嘅.事關並唔係幾時都做得米術嘅,咁,幾時係唔做得處女膜手術嘅? 深圳婦科醫院
-
·處女膜修復手術前要覺眼乜嘢?
處女膜修復手術前要覺眼乜嘢? 1,女性朋友哋因乖喺處女膜修復術前嘅兩週停止吸煙,而且要停止服用阿司匹林和某啲抗炎藥物,從而避免造成出血量增加. 2,女性朋友哋喺處女膜修復術前要避開經期,而且比較好安排喺月經淨後三天至月經期前十天. 3,如果女性


text:
今日morning call比較早,因為今日嘅大部份時間都係搭長途車.食完早餐後,就要開始4個鐘嘅車程去美瑛/富良野.
架車行咗近兩個鐘,就喺個道之駅度落車休息,去洗手間.我哋就喺小食店買咗杯夕張蜜瓜雪糕試下.
北海道D雪糕果然好好味,試完蜜瓜味之後,忍唔住即刻買多杯雲呢拿雪糕試下,都好好食.
坐多兩個鐘車,終於到咗美瑛食晏.今日嘅午餐係自費,個團去咗個類似food court嘅地方.買嘢食可以自己到自動售票機買.我哋要咗一個㗎哩飯同—個豚丼試.結果係 …… 唔係好得 …..
反而外邊有檔小販賣白粟米,我哋即刻買嚟試.呢樣係我哋好想試嘅食物,原本擔心七月太早未有得食,宜家有得食,梗係高興啦.白粟最好食嘅食法係生食,一啖咬落去,好甜,好多汁,完全唔覺得佢係生嘅,味道好清新.
—條粟米賣四百円,導遊原本話下—個景點買會平D,提意我哋遲D先買.好彩我哋心急想食,無聽佢講,因為下兩個景點都要比佢貴,仲要係有價無貨,賣哂.之前買咗嘅團友認真好彩,因為如果今日食唔到,咁佢哋今個旅程都無機會食lu.
今日天氣唔錯,喺小販檔望出去,個天幾靚.
之後就去咗西北之展望台參觀,個景點無乜特別,不過聽講有幾套日劇同廣告都喺度取過景.
跟住,我哋就到展望台對面嘅小食店去"進行"任食夕張蜜瓜.睇到呢個行程時,我一直都懷疑個團係唔係真係有咁筍,俾你任食真正嘅夕張蜜瓜.到食完之後,我哋証實佢係貨真價實,真係好味到不得了.
憑我哋之後再食嘅經驗,夕張蜜瓜分三個等級,由低至高分為良,優同秀.今次任食嘅蜜瓜,都食得出有兩個唔同嘅品質,我覺得最低嗰隻都有優等.
—坐低,每人會分到四分之一個蜜瓜,食完之後可以再攞.未食夕張蜜瓜之前,—直喺度諗,點解佢咁出名,會有幾好食呀﹖一食落去發現佢果然同一般蜜瓜唔同.用匙羹筆落去,好淋,好多汁,食落去嘅口感,有D似牛奶布丁,但味道係清甜嘅蜜瓜味,好好食.最後我食咗五件,即大約一又四分之一個,可惜再食唔落.我老婆就食咗三件.
跟住,我哋就去四季彩之丘睇薰衣草.由於今年北海道天氣遲咗回暖,導遊話佢個幾星期前嚟嘅時候,連些少紫色都見唔到,話今日要睇下我哋好唔好彩.結果去到,D薰衣草真係仲未開,只係有好少紫色.嚟到富良野睇唔到薰衣草原,真係好失望.(當時心裏面唯有期望五日後我哋自助遊再返嚟嘅時候,D薰衣草會開多D,或者其他薰衣草原會早D開花.)
無薰衣草睇,唯有欣賞下其他七彩嘅花田,影下相.其實其他花都好靚,好壯觀.大部份團友都好快坐低休息,等上車.淨係得我哋兩個影足兩個鐘,最後至上車.
後來到我哋自助遊時先發現,原來其他農場/公園嘅薰衣草田都要比四季彩之丘早開,旅行社無理由唔知,真係唔明點解佢唔改去其他嘅農場,等D團友可以睇到薰衣草.七月嚟到富良野睇唔到薰衣草,真係有啲可惜.
跟住又再坐多三個鐘車,向小樽市進發,完結今日呢個漫長嘅旅遊巴之旅.


text:
雖然泛民係唔識做傲嬌黨,但隨住中聯辦嘅干預越嚟越離譜,教協,法律界,高教界,中醫界,都陸續宣布將提名倒俾曾俊華,以及胡國興.依家 梁國雄 ,仲係in the middle of nowhere,同啲左膠浪費時間同光陰,去打所謂特首戰.
如果我係 梁國雄 ,我寧願依家就盡量為DQ戰做眾籌,甚至將DQ戰眾籌涵蓋埋游蕙禎同梁頌恆,將呢個月輸嘅政治光環贏返番返嚟,保留番你作為長期民主鬥士嘅光榮.
梁國雄 你搞錯清主要敵人先
喺面對中共呢個敵人,一定要搞清楚邊個係主要敵人,邊個係次要敵人,如果連主要敵人同次要敵人都搞唔清楚,咁你 梁國雄都係收檔吧喇.依家喺中聯辦玩到連《成報》都恐嚇面對嘅現實係,中聯辦係依家嘅主要敵人,一個遠比曾俊華同胡國興都嚟得危險得多嘅主要敵人,既然係咁,何必將無謂嘅時間,資源浪費喺一個隨時係大家嘅盟友嘅次要敵人身上,好老實講,果個老點 梁國雄 去打呢場浪費子彈戰爭嘅茂利,根本就係喺唔同資本家之間收幾家茶禮嘅政治掮客,你信佢.呢場仗,搞到 梁國雄 折損咗好多光環,同埋政治尊敬,更隨時影響打DQ戰爭,但又唔會真係入到場打小圈子選舉嘅戰爭,而且依家泛民睇清形勢後,亦唔會阻止曾俊華入閘,咁你依家又何苦呢?
其實,我覺得呢件事係可以有下台階, 梁國雄 唔駛同大家證實,邊個茂利幕後支持佢打呢啲無意義嘅戰爭,佢幕後果個,遲早另外有人炮製佢,梁國雄同自決派,可以考慮呢一刻,一係認輸,根據眾籌結果同公民推薦結果,提名俾曾俊華,既然公民支持曾俊華,就應該願賭服輸,一係就以支持民主最大光譜,以及防止有人喺選舉期間玩嘢嘅大前提之下,宣布將 梁國雄 自己以及自決派手上嘅提名票,全部提名俾胡國興.胡國興作為選舉管理委員會長期前主席,喺阻止中聯辦搞選舉舞弊果度,可以扮演積極而有用嘅角色,呢個亦可以令佢地唔駛違背喺lesser evil論戰期間果啲講得太盡嘅說話,挽回番你地呢啲政界中人嘅面子.
我一向尊重長毛,亦因為咁,所以我連下台階都諗埋,毛哥,你真係認真度度佢.


text:
不過真相係,一段感情其實係無變好/變壞咗.
愛情只會以最適合你同對方既方式出現係你地面前,亦姐係話,由始至終只有一條路.
你睇到既分叉路,你都係行唔到既,得個睇字.好多人會覺得關係可以改變,只要你當初點點點做,只要你改變乜乜乜.可能係一個決定,可能係一個性格,可能係一個想法.
但其實柳臣係覺得無得改.
因為,我地都唔係由愛情來臨個刻先出世.我地都唔係由愛情到來個刻先成為「我」.
咁代表你係一個點既人,點既性格,對方又係一個點既人,點既性格,而呢種性格決定咗你點諗野,你點諗野又進一步決定咗你同佢既行為.
所以你地既結局可以話係開始之前就已經注定咗.反而如果你覺得你可以改變既話,你地可能根本唔會互相吸引對方,雙方早就錯過,連開始都唔會有.
-----等等!先停落黎click入柳臣 fb page俾個like支持下,再繼續睇落去啦-----
人係唔會「變」,唔單止係話人類就是要犯同樣的錯誤,而係你之所以會變,都係注定既變.
而你遇上佢,最後分開,呢個先係你變既動因.而呢個改變亦都係早係你開始既時候就決定咗.
條路早就生成好,一路無變過,你只係負責去行一次呢條路.
如果咁睇既話,感情根本就無變好定變唔好,變既只有你自己既心情.
當然人既心情係好重要,甚至係一段感情入面可以話最重要添.
但係當你已經可以理解到,唔係因為你或者佢既一個錯誤既決定而令到段感情出問題.
當然你會犯錯,你會諗,如果我無犯到呢個錯/如果我可以重新黎多次,你就可以行一條新既路,一條岩既路.
但就算真係俾你重新黎多次都好,個時既你咪一樣會犯錯.你而家既後悔,係因為你而家既決定,係為咗你未來要行既一條路.
犯錯唔係你當下既決定,而係你人生咁多年你經歷你養成既性格所造成,多數係因為你必然會犯錯.
而面對一定會犯既錯,就應該好似當自己有預知功能咁,你都已經見到一條仆梗街既路,你與其哂太多時間去改變佢,倒不如快啲仆過咗去,然後去放低再行一條新既路.


text:
有種廣告,就係無需自我河蟹 — 專訪李施德林何韻詩廣告幕後創作團隊廣告狂人
2016/5/31 — 13:47
有種代言人,你肯搵佢,佢真係會仆心仆命瞓身去為你代言.
就好似 HOCC ,李施德林搵佢做今年代言人宣揚「Bold大你膽量」,廣告片上星期五出街,佢喺自己facebook share 完之後,竟然肯自費落sponsor ad promote 個post.(參看附圖,留意係Sponsor Post)
「車,唔畀個客同佢傾咗叫佢落 ad 架?」
呢個質疑好正常,但正常客戶要喺代言人個post 度落ad,都會要求代言人直接upload 條片,賺盡share同reach,好少隔山打牛落ad 喺一個share post度;而且我上周五晚向廣告嘅幕後創作團隊(包括客戶同agency)求證,佢哋話落ad 呢個動作完全係hocc 自發兼自費,佢哋見到都好感動同喜出望外.
幾多代言人拍完廣告,拍下籮柚就走,廣告出街,只肯做合約上列明嘅工作,之前冇commit?當然唔會自動share片蝕畀你,呢種代言,其實好鬼形而上.而肯自費,代表hocc已經品牌上身人brand合一,hocc = Listerine,不分你我榮辱與共.呢種代言,先至真正入心入肺.
hocc可能係全港首個肯為自己代言嘅品牌貼錢落ad 嘅藝人都未定.
*** *** ***
有種客戶,因為肯放膽搵有種代言人,先至有可能發生以上美事.
「我哋同阿詩可以話係一拍即合.Listerine今年Global 係以『Bring Out the Bold』為主題,agency就提議搵何韻詩做代言人.可能因為個idea好match佢,由一開始阿詩已經好積極咁參與討論同畀意見.條片剪完出嚟,佢覺得script可以再好啲,已錄好嘅VO都可以放棄再錄,真係非常專業!」客戶代表說.
「我哋無講到明一定要阿詩出幾多個feed或reply幾多fans,但我哋見佢manage fb嘅作風,已經知佢一向好肯同fans傾偈,而當條片出左之後,佢逐個回覆fans 嘅comment,更加超乎我哋預期.」
咁係咪一開始就只係得何韻詩一個選擇呢?「係,其實我哋一嚟真係單天保至尊,淨係提議搵阿詩,因為覺得佢形象上最符合客戶個主題.」負責創作呢個Campaign 嘅Agency--Zoo嘅代表透露,「其實嗰時覺得客都係五十五十會Buy呢條橋,但既然客話要夠Bold,我哋就好Bold咁propose 咗阿詩,冇理由縮架嘛!」
點解五十五十?因為大家都知,hocc一向好有爭議性,佢come out宣揚大愛無疆,傘運之後變得更加敢言(仲考慮過要從政),而敢言喺香港,就等同倒自己米.幾多廣告客戶,宣揚突破創新,暗地裡偏偏追求穩陣,害怕得失任何人,搵hocc代言,會唔會太政治不正確?
「其實我哋都冇乜政治考慮,覺得hocc呢個人選啱就去馬.因為政治考慮而放棄一個好嘅idea ,我哋覺得冇乜必要.做Branding而家就係要夠 human,我哋唔會因為佢而家係一個獨立歌手,或者冇乜廣告商垂青而介意;可以將一個Global idea,轉化出同香港現況息息相關嘅insight,先至可以贏到顧客嘅心.」
係,香港人而家最需要嘅,就係放膽行前一步,引發無限可能;而一個品牌,可以回應到時代,自然可以引發巨大嘅迴響,甚至回報--睇返出片嘅post,就有fans 貼出購買李施德林嘅單據,以實際行動作出支持.證明揀啱人選,真係可以化推廣為銷售.
*** *** ***
有種廣告,就係無需自我河蟹;有種一拍即合,就係可以締造雙贏.
由前排白咖啡落廣告喺 PassionTimes 熱血時報,到今次Listerine搵何韻詩,都證明品牌採用敢言代言人,投放廣告喺敢言媒體,回報,可以高到你唔信.
為公司業績,亦都係為自己嘅Portfolio著想,係時候爭取做更多有種campaign啦!
Listerine #Bold大你膽量
Teaser Video:
李施德林 x 何韻詩(放膽食)Video:
李施德林 x 何韻詩(放膽愛)Video:
作者:雷文


text:
唔知你睇魔術表演時會唔會心入面想睇下個魔術師失手會發生咩事呢?若果你會嘅話就一定要睇嗱以下呢條片喇!
(事先聲明)慎入!!!
話說喺波蘭一間電視台嘅晨早節目請到一位「全波蘭一叮」(Poland’s Got Talent) 嘅準決賽參賽者 魔術師Marcin Poloniewicz 上去表演魔術. 其中一項就係表演俄羅斯輪盤式拍紙袋,台上有多個紙袋,而其中一個入面有一根尖釘,魔術師同助手會用力拍呢啲紙袋.
Poloniewicz 首先成功拍中其中一個吉紙袋,之後佢揸住節目女主持Marzena Rogalska嘅手,大大力咁拍落去佢面前嘅紙袋.但竟然拍中有釘嘅嗰個,尖釘立即插入Rogalska 嘅手掌,而Rogalska亦痛到大叫出嚟.Poloniewicz 就不慌不忙咁掹走支釘,再送Rogalska入醫院.幸好,Rogalska其後透過社交媒體向公眾報平安.
不過,有網民就認為成件事只係一場大龍鳳,旨在呃收視.佢哋指出支釘嘅長度應該貫穿Rogalska隻手掌而唔係就咁插入;另外一個疑問就係點解Rogalska隻手會無乜出血.真相係點?怕且都要佢哋先知嚕!
至於Poloniewicz,唔知呢件事會唔會影響到佢嘅比賽呢?


text:
是咁的,話說我路過一間便利店,忽然一位店員用9秒9速度跑出嚟,一支箭咁跑向前面,話咁快就追上咗一個目測有超過60歲嘅呀叔.
店員一手拉住呀叔嘅背囊,大喝一句:「喂!先生你未俾錢喎!」
呀叔:「我叫咗收錢無人應,都無人係到,我就梗係走㗎啦!」
我見到呀叔手上拎住嘅只係一份蘋果日報…我聽唔到店員之後嘅回應,唔知係俾錢了事定係報警.如果我係店員,一係報警,一係就屌到佢仆街再報警!
好多人都話香港係一個文明社會,但原來係香港,依然有人會厚顏無恥地講出呢種歪理,而且理直氣壯,學楊法官講,根本就係unhealthy wind! 有時都唔係好明呢種廢老個腦到底係點運作,如果好似佢咁講,只要無人係到,就可以拎任何嘢走,呢啲係偷竊罪,講一堆廢話其實都改變唔到呢個事實!
呢班所謂嘅上一代人,即係今日我口中嘅廢老,一邊就教廢青們要腳踏實地,另一邊就明刀明槍做呢種事,真係不知所謂.如果人人都用呢種思維,呢個社會又會變成點呢?
都無人係到,我就梗係強姦啦!
都無人係到,我就梗係打劫啦!
都無人係到,我就梗係搶嘢啦!
都無人係到,我就梗係非禮啦!
都無人係到,我就梗係偷嘢啦!
都無人係到,我就梗係貪污啦!
呢班所謂食鹽多過我哋食米嘅廢老,就係敗壞社會嘅源頭,講一套做一套,見到佢哋嘅咀臉,真係覺得好嘔心,聽到佢哋嘅說話,真係覺得難聽過粗口.廢老,係應該被送去劍橋護老院好好享受.


text:
「鉛水」
香港嘅鉛水事件都今日其實仲未解決,只不過而家無咁多傳媒日日跟進,所以好似淡化咗咁.但係好老實講,係唔係單單話水喉直駁位嘅焊接物含鉛就已經可以話搵到個源頭?件事係唔係咁簡單?定係仲有啲嘢隱瞞緊普羅大眾?而家嗰啲所謂嘅專責小組,係唔係有啲自己人查自己人?一句話就將啲問題推晒係啲承辦商同啲焊接位甚至話現時制度要改善係唔係已經足夠?
「屈辱」
如果香港市民因為政府嘅「認知不足,制度不足」而要廣大嘅市民係過去唔知幾多年,長期飲用一啲會危害健康嘅水,嚟個係一個勇於承擔問題嘅政府嗎?政務司司長林鄭月娥竟然話如果要官員飲一,兩啖鉛水就是「屈辱」,咁香港市民飲咗咁多年鉛水咁又點計呢?其實講真係唔係淨係得某啲地方嘅自來水有事?分分鐘個問題其實更加深遠,只不過大家仲係獎焦點放咗係公共屋邨.
「問題」
講真個問題已經好明顯係,連司長自己都講「認知不足,制度不足」嘅時候,咁鉛水問題點可能變得「政治化」,點可能誇大?係唔係官字兩個口所以就可以話「人到無求品自高」,「官到無求膽自大」?一個國際級嘅城市,竟然連人類最基本嘅食水都無管理好,而嚟啲問題就係「中國化」嘅問題.以前香港邊樹有咁多嚟啲問題,好多嘢樣樣都出現問題,原因咪就係中國質量嘅問題囉!


text:
是咁的,我以前做廣告嘅.
自從大學畢業出黎之後轉過四份工.人工萬二,返工時間朝九晚十一.你老闆.轉黎轉去咪又係咁上下.講真喎.
某一晚,好彩老細早走,我成功九點正放到工,跟住同班死黨買咗半打啤酒去附近嘅觀塘碼頭吹個水.一番討論之後,我哋得出咗個結論 — 大家都好厭倦自己嘅工作,記者有記者嘅壓迫,Marketing有Marketing嘅辛苦,就連banker都有banker嘅苦悶. 沈默咗一陣之後,我個Banker friend突然彈一句:「其實你哋返工係為咗啲咩㗎?」
記者friend:「挑,仲好意思講!二萬五咪係你人生嘅意義囉!」
我哋四個笑咗成晚,完全唔記得咗答佢呢條咁有啓發性嘅問題.但我之後成個禮拜都集中唔到精神做嘢,因為佢條問題喺我腦海裡面係咁盤旋.結果,我終於把心一橫向老細辭咗份工.因為我平時有影開相做開平面設計,加上有時啲friend搵唔到人都會搵我頂,反應都唔錯,所以我索性走咗去做全職freelance.
話長唔長,話短唔短,做咗Freelance接近兩年.由當初成隻綿羊咁咩都唔識係咁俾人搵笨,到宜家都算做得順利,所以想喺度同啲掙扎緊做唔做Freelance嘅人分享一下自己對呢個行業嘅睇法.
其實上一代人經常批評八九十後唔捱得,怕辛苦,其實我想講有時唔係話辛唔辛苦,工作量大唔大嘅問題,而係我哋要嘅係有效率嘅工作彈性.喺香港,有時返工最反智嘅係我朝早無論如何都要九點返,食完飯飯氣攻心想瞓返十五分鐘都唔得,最後又係奉旨OT.例如喺德國,人人都可以五點準時放工,之後去同三五知己飲啤酒食pretzel,幾逍遙呀.但係喺香港人工又少,樓價又貴,工時又長,其實做freelance嘅機會成本真係相對好低.自己接freelance最好嘅地方係客人只會俾個deadline你,中間你想點做任得你.自問我又細到大都係到夜晚十一點productivity先高嘅人,所以做freelance俾到我兩點瞓十點起身嘅自由.
因為每間公司都會有佢哋嘅客路,所以返工面對嘅客人類型都相差無幾.例如你做in-house 攝影師,可能影黎影去都只係幫公司影佢哋啲產品,最多俾埋佢哋啲活動你影.但漸漸你會覺得自己好似一個攝影機器,影影下都麻木咗,可能悶到連本身對攝影嘅興趣都冇埋.接freelance嘅好處係驚喜重重,今次可以係影慈善晚會,下次影下啲食物,悶咩又可以換下影家庭相 (咁當然啦你要有返一定程度嘅技術).
香港近兩年好興講一個term叫SLASH,泛指一啲同時有幾樣freelance技能嘅全職自僱人士.例如我自己咁,有做攝影,平面設計同翻譯.前排屋企發生咗啲事唔想出去同人social,所以keep住做平面設計多 .而近排就集中做攝影,因為三樣黎講攝影俾到我最大嘅成功感 ,仲要好pay啲添!好多朋友都會成日問我點接job,當中唔少得有傳統嘅referral啦,其實我通常一半嘅job都係朋友介紹.除此之外,宜家其實網上都有唔少渠道專俾做freelance嘅人接job嘅,不過選擇時候一定要小心謹慎.
本土啲黎講自己好鍾意嘅其中一個網就係freehunter.hk,最好嘅係就算我嗰排懶唔搵job,啲客都會自動上佢嗰網黎contact我.加上我有一次接過一單好好pay嘅job我就開始keep住用佢.
另外,如果對國際市場興趣嘅話我就會推薦freelancer.com,因為接到嘅都大部分係外國客人,可以有機會認識同學習唔同國家嘅設計風格.好彩自己英文溝通能力上都算唔錯,所以同外國人skype或phone chat都冇問題.
好多人都講到我哋呢啲做Freelance嘅人生活好正咁,因為又唔使早起身,想去旅行又可以隨時去.但佢嘅優點亦正正係佢嘅缺點,因為人嘅工作自由愈大,社交圈子就愈模糊.做freelance最大嘅敵人就係自己俾自己嘅孤獨感.記得以前返工有幾個同事總會晚晚一齊OT一齊傾下計,起碼會有個共同話題,例如喺背後講下啲好冇禮貌或者好無理嘅客啦,又或者講下某一位成日射波嘅同事啦,咁就一日.做freelance好多時唔係話會真係冇朋友,因為好多本身熟嘅夜晚都會約出黎,但工作上嘅夥伴就始終係少啲.如果有心喺呢行發展,我真係勸告大家要多啲出去識人 .
上meetup.com 或者 eventbrite.com 報啲相關嘅活動,例如有時會有啲Friday Drink,工作坊或者講座.嗱,我自己就有個獨門秘方嘅,唔好周圍同人講呀拿呢度講呢度散:通常我去呢啲活動嘅目的只有一個,就係搵到啲啱嘴形嘅人(最好係單丁或二至三人組),之後搵機會就同佢哋夾下啲project或者做完啲設計問下佢哋意見咁.最理想係問到一個可以間中出黎coffee shop一齊做嘢志同道合嘅戰友,感覺就好似中學一齊去自修室溫書咁,做嘢都有衝勁啲啦係咪.
去co-working space做嘢,香港有大大小小嘅總有一間會啱你.如果冇咁貴可以考慮一啲類似YOLO COWORK 咁嘅地方.之前有friend帶過我上去環境唔錯,乾淨企理,仲可以認識到各行各業嘅Freelancer添.
如果自己有信心,可以同三四個人合租個細細哋嘅studio.如果想平嘅建議喺觀塘/新蒲崗/葵青舊式工廈樓上,肯格下價嘅話(唔計算水電煤)每人每個月俾$1000有找都搞得掂喇.
做freelance收入嘅穩定性真係好睇天時地利人和,所以唔同人都有唔同嘅遭遇.例如臨近大時大節尤其聖誕節會零舍多job,仲要啲客嗰排唔知點解通常出啲價都高啲,自己嘅經驗係可以達全年平均月入嘅2.5至3倍.但我試過淡季一個月得兩單job接,連家用都差啲唔夠俾.所以如果你係個重視收入穩定性嘅人,就要勤力啲上網搵job同識多啲人,唔係一到淡季就會失曬預算㗎喇.最後,如果你認為自己嘅自律能力比較低都要再加考慮係咪要做Freelance.
做freelance其實仲有一個實際考慮,雖然你可以話比上述嘅問題較細,但其實你做freelance就會落入自僱人士嘅類別,變咗平時僱員提供嘅醫療津貼,員工福利等等全部都唔會有,因為根據香港法例,自僱人士呢方面要自己打點.當然你可以自己買保險,咁到咗小至傷風感冒大至手術住院都有多重保障啦.不過我今日唔係想sell保險嘅,所以大家想知道更多詳情都係問返大家身邊做嘅保險friend比較好.
近幾年好興講work-life balance,但你知唔知一個香港人平均人生中有12年嘅時間都係喺工作中度過,亦都係唔計瞓覺嘅四分一嘅時間.喺2016年,瑞士銀行做咗一項調查發現香港係全世界工時最長嘅城市,港人平均每星期工作50小時.好多人都話工作時間應該愈短愈好,因為自由時間愈多.但諗深一層,其實大家應該努力去搵一樣自己真正enjoy嘅工作,一樣令你唔使返工等放工嘅工作.當work同life融合埋一齊,work 同 life 都係life,使鬼balance咩.
如果你好猶豫做唔做freelance好,其實我有個建議俾大家.Freelance有好多種,外國有一個term叫moonlighter,意思係指啲喺空餘時間接job做嘅人.做moonlighter嘅好處係你唔使咁大賭注一定要辭咗份工先,而可以先邊返工邊接job試下究竟呢個要主動搵job嘅模式係咪啱自己.
講真大家都係為快樂同麵包啫.如果你對自己工作有熱誠嘅其實無論做長工定freelance都會攞到你要嘅成功感同滿足感.有人二十三四歲就話自己冇前途乜乜乜,大佬呀麵包發酵都要時間啦下話.
最後一句,記住千祈唔好為穩定而穩定,更唔好為自由而自由.


text:
[quote="竹葉青"]艷桃花靚女大班話佢今個禮拜生日,叫我同鳩fing去捧場.咁大件事當然要俾面 8) .話晒人地生日無理由兩手空空咁上去,所以一早就買定份小小既生日禮物,希望佢鍾意啦
第一回
11點幾到達佐敦,打俾大班,佢話好爆,無女
,叫我問下大波蓮果邊咩環境,去至尊坐住先.咁都得!
電話一接通~~~~
大波蓮:喂,我尋晚搵過你,不過搵你唔到.
竹葉青:
係咩?我尋晚好早瞓,一早就熄左電話. (心諗:無拿拿做乜call我,唔似你作風)
大波蓮:你老友,阿XXX呀(即係老陳兄)尋晚黎左,所以咪打俾你諗住叫埋你上黎囉.
竹葉青:
唔係吖嘛,佢開我名想坐我呀?
大波蓮:你地D野我唔知啦,不過佢今晚唔係度.
竹葉青:咁你果邊咩環境,我黎緊,好快到.
大波蓮:ok呀,你上黎啦.
禮拜四晚究竟發生過咩事搞到大波蓮要call我上去,我唔知,亦都無深究,老陳兄,你老老實實,果晚究竟搞乜,見字請即回覆,你唔好話我知你真係開我名想坐我
11點4上到至尊,望下大廳,真係只能用ok去形容
,坐低同大班吹下水先知佢竟然唔知今日有人生日
,真係離奇到不得了,唔通我俾靚女大班水左?
但係佢又唔似係D咁既人,唔知佢兩個搞乜,唔關我事都係唔好理咁多.
第一part~
黎左兩個幾似樣既囡囡,兩個都好似係新女,無撈味.坐我既叫Nicole,鳩fing果個開頭以為叫阿嬋,原來係叫阿倩
.問佢地係親生姊妹,佢地答係,問佢地係咪孖生,佢地又答係,最後俾大班踢爆佢地亂9up
.雖然兩個幾似樣,但係相頭都有D距離,Nicole有B,身材普通.阿倩相頭好少少,值B+
,成日媚媚咀笑
,笑果陣個樣好甜
,有D似巴士個roadshow妹Yannes,鳩fing話佢連對野都似足Yannes一樣咁大
阿倩開頭任搾唔嬲
,但係後來唔知點解(可能因為鳩fing搾得太搏命
),鳩fing一路搾,佢就一路縮
,但係因為對野夠大,所以縮黎縮去都仍然難逃鳩fing既魔掌
,鳩fing仲話目標大易擊中,越反抗就越過癮喎(死變態佬!
),囡囡俾佢搾到奶都出埋,可以欏去俾張柏芝餵仔
至於我~~~~因為呢排好忍煩
,本身都無乜心情玩,加上囡囡唔夠索
,呢part我好靜
第二part~
其實鳩fing係第一part已然扮腎虧出左去兩次"及"女(又可能佢真係虧都唔定
),不過睇佢表情都知出面應該唔夠貨
,估唔到連佢都想彈,其實我本身想坐佢果個架
大班11點11先黎問枱,佢話出面選擇唔多,岩我地既只係得一個,如果兩個都彈晒就唔夠女,最後鳩fing留返大波阿嬋,我換女.囡囡一入黎,嘩
~~好索呀
,平時大班帶完女入黎就9秒9走唔切,今次佢竟然企係門口笑足兩秒
,從佢既笑容睇得出佢對呢個囡囡好有信心.而囡囡的確係好索,俾個A-佢,正呀
.囡囡叫Eko,瘦瘦地,著住件大露背,仲有副大黑超袋住係身.囡囡話日頭有份正職,已經成個月無返NC,岩岩第一日返翻工.Eko都算幾活潑主動,又幾好傾
,我見鳩fing望住佢眼甘甘,又要顧住搾波,又要顧住"及"女,又要玩骰盅,一心多用,真係辛苦佢
1點3埋單,$13XX,走果陣見到大廳差唔多有10個囡囡坐係度,有D好似唔錯.
鳩fing流晒口水咁話下次如果有Eko之類既囡囡一定要俾佢,無所謂啦
,反正我......唔知點解個心好似成日都掛住另一個囡囡
第二回
唔知點解自從上次係艷桃花再坐老婆仔之後,間唔中都會諗起佢,唔通連我都沉船?
係就曲街啦
,係咪應該避一避先呢.但係大班生日應承左要捧佢場,禮物又買左,加上又真係有D掛住個囡囡
,所以一係至尊落樓就即刻轉戰艷桃花,大班話而家D女窄窄地,上去要等.我無所謂,反正我老細唔係香港,我都預左第二日費事返工,等幾耐都得 8) ,只係難為左鳩fing第二日返工要挨眼瞓
第一part~
話咁快就殺到上艷桃花,大廳一條女都無,仲好,有個break休息下
.壽星女大班今日著到好靚喎,同佢祝下壽,傾下計,飲返兩杯,再等一陣,黎左兩個囡囡,坐鳩fing既囡囡我曾經坐過,不過都係唔知佢叫咩名,囡囡好大對眼仲好大個口
.坐我果個就調返轉,嘴細細,連眼都細細,唔單止細,直情係濛
,原來囡囡有名你叫,就係叫阿濛
.呢個囡囡都幾黐身,不過成日濛起對眼望住你,咩情景就麻煩大家自己想像
,總之挨過左一part之後就澎澎聲彈晒兩個出去.我同大班講,不如俾返老婆仔我坐啦
,大班話佢做緊野,要等喎,等咪等囉.
第二part~
大班岩岩拆左份禮物,佢話好鐘意
,包得好靚
,跟住仲送左個飛吻俾我
,不過鳩fing無份
,抵死
.所以幾時都話人靠衣妝,禮靠包裝,食飯可以慳,搭車可以慳,門面野千祈唔好慳.不枉我花咁多心思去包份禮物 8) ,仲搞到同鳩fing鬧到面紅耳熱
,最後換黎靚女一個飛吻,真係咩都值返晒
出面仍然係無女,空檔時間繼續同大班吹下水,吹完之後黎左個維維女.唔係記錯,唔係打錯,的確係叫維維女,一個好奇怪既名
.囡囡相頭普通,俾佢B,不個係一個肥妹仔
,鳩fing話佢埃落黎果陣差D俾


text: 大家記住唔好搵水泉承仔裝修佢啲手工差都唔再講,仲要不負責任,徐左唔跟足我要求去做仲要凶我,問佢幾時交到樓比我佢夠膽死完全唔應我,我慢慢講,我5月17号搵佢裝修,當日係一個女人同一個何姓自稱判頭既男人去推銷我既,佢地當日同單上都寫明承諾我6月20交屋,當時我都有問過何姓男人同個女sale問佢20号咁快你地夠時間裝修架啦!我話我唔急架最重要同我整靚啲,整好啲,因為我有小朋友一齊住,我唔急最緊要係佢地整得好就得架啦,個何姓男人就馬上回應一定冇問題一定20号交到屋比你又話一定做得好手工比我,咁好啦!因為我唔識裝修啲野,我係一個女人仔咩都係自己攪掂,咁既然裝修師傅咁講我就當然信佢啦!咁我就立刻同我租住緊個個地方既包租公講我租埋六月就搬上樓啦!包租公就話咁啱我都有人問租,咁當時大家都好開心就係5月份我已經同我包租公攪好哂手續會6月20号後搬走,包租公亦同人簽定左約7月租比新租客.時間過得好,係裝修呢段時間我基本上總共上去都唔夠三次,途中即大約6月10日到我打過比何姓男人佢答我叫我上離比一半錢就會裝埋啲廚櫃,咁我就嗱嗱上去樓等比錢佢,上到去差啲嚇死我,個兩度新間既{長}身基本上都有裂痕更過份既係啲油油到一撻撻仲要唔係我要求既顏色,啲{長}邊幾條崩哂啲野全部望落去唔知以為我個得唔歲既小朋友整既同埋油既,啲電制邊全部冇整好有一大條黑色既隙,我已經好嬲,到有承仔啲人上離收錢點知又唔係個位何姓男人,係一位自稱大判既陳姓男人,我當然即刻問跟開個位何去左邊呢,陳男就話就上離不過你有咩其實同我講就得,咁我就講你地叫我上離比一半錢話已經裝修好個廳,只爭我比錢上埋廚櫃就得既,點解會攪成我個廳咁呢?更住呢位陳男就答我未得架仲要執,我話下,點解你地同我講又話整好要比一半,佢就答我放心仲會執你比左錢先啦!咁我真係一個女人又唔識裝修啲野又冇時間要去接小朋友,咁就為有信佢,比左一半錢佢,到6月20号個日成日都冇承仔電話打離咁我唸住人地可能未執好垃圾第二日先交得樓呢仲幫佢地唸埋,直到21号我打比何男佢竟然話未得咁我見我租約仲未完仲有成個星期反正我都執好哂野唸住抹屋一日第二日就可以入去住咁就比多小小時間佢啦,去到27号我打比佢,佢話交得啦!我就已經約定部份裝電器師傅30号上去裝,點知我當日上到去更火滾既事發生,就係我原先講個廳有問題個啲佢完全冇執,廚房櫃既顏色亦唔係我擇既灰色,變左黑色,個啲裂既牆身依然裂,講到呢到,各位我放啲相比你地睇左先証明呢件事既事實同埋承辦商既不合理不知所謂既小朋友手工再加亂整比我既櫃門顏色先,首先係手工極差而且唔係我要求顏色既吊櫃繼而係個啲牆身.各位請問張裝修收據同埋何姓男人樣貌及承辦商名同相可唔可以放上離?麻煩各位,大家未整既真係要記住唔好再中計,我只係唔想再有人好似我咁比呢啲冇良既承商攪到有屋冇得住,有啲相片放唔到我會放到放得到為止,希望唔好再有人中招.


text:
近排香港出咗個神童,譚芷昀(Celine)得9歲人仔就殺入美國才藝節目《America's Got Talent》(全美一叮),獻唱國際天后Celine Dion嘅首本名曲《My Heart Will Go On》,睇到成班外籍觀眾同評判O晒嘴,𠵱嘩鬼叫,個個起晒身拍晒手連個heart都跟住佢go on,我Nuts哥覺得感動位唔係Celine唱功有幾勁,而係咁細個就可以實現到夢想!大佬!夢想呀!唔好話9歲,有好多做咗大半世人都唔知何謂「目標」! Celine唱完仲要補多句:「This is the best day of my life!」即係話:「今日係我人生中最正嘅一日!」可想而知呢個小妹妹完全知道自己要啲乜,犀飛利!
捱眼瞓睇卡通片
Celine今鋪咁威水,揚威國際為港爭光,連天后Celine Dion都忍唔住喺社交網站大讚佢可愛,呢啲冇得做媒啩?雖然贏得成千上萬嘅網民畀Like叫加油,但亦有人葡萄話佢唱得冇感情,應該讀好書先,Celine老竇譚順生仲大鑊,被爆撬薛家燕啲學生,當個女係搖錢樹,質疑埋佢個人資歷,負評一大籮,我Nuts哥都係嗰句「關我家事」咩?最重要係究竟Celine係咪鍾意唱歌先?你真係肯定佢唱歌係被迫?一定受盡地獄式訓練?睇佢喺台上用流利英語盡力要話畀大家知,有幾享受同熱愛唱歌,絕對真情流露,逼都逼唔嚟喇!Celine鍾意唱歌嘅程度係等於呼吸一樣重要,一瞓醒就唱唔停,食飯搭車沖涼冇停口,連佢父母撳都撳唔住!咁細個就成日搭長途機去比賽好可憐?呢個反而係佢鍾意比賽嘅原動力!
除咗唱歌,睇電視睇卡通片都係Celine命根之一,佢話搭長途機唔會攰,因為平時好少機會有時間睇電視,搭飛機可以任睇唔嬲,捱眼瞓都要睇餐飽.咁你又咪以為佢唱歌只係為咗有電視睇,佢話仲可以感受到愛!原來佢平時都會去老人院唱歌畀公公婆婆聽,佢話:「我真係好鍾意唱,因為感覺到有愛!」咁細個已經識得以歌聲安撫心靈,唔係親身感受嘅話,點會講得出!有老友話最記得有次落住雨Celine都堅持要出場兼話:「唱歌係要尊重觀眾同舞台,觀眾係想欣賞表演.」佢老竇聽到都嚇咗一跳!
最想阿妹一齊唱
估唔到香港出咗個神童,竟然爭議聲蓋過掌聲,點解唔諗吓有天分都需要後天培養,當年天后Celine Dion都係12歲被人發掘入行為咗培養個女,Celine父母情願捱貴租搬去山頂住方便讀國際學校,爭取時間讀書同練歌,乜騷有錢冇錢都唱.話Celine老竇係怪獸家長?支持個女發展天分同興趣有咩錯?係咪跟大隊朝六晚十默書測驗操TSA無間做,呢啲就係快樂童年?Celine話每日練歌最享受係同爸爸jam歌,有時媽媽都會唱埋一份,齋諗個畫面都已經夠溫情!其實Celine另一個願望,係希望同月同日生日嘅妹妹Dion 快高長大,因為佢想同最愛嘅妹妹上台唱歌,名副其實係Celine Dion!一個小朋友可以有機會盡展所長,搵到自信同快樂,其實大家畀多啲鼓勵,係咪世界更美妙呢?
2017年6月30日 星期五
盞鬼原動力!9歲Celine睇電視做空中飛人 __,Celine,
近排香港出咗個神童,譚芷昀(Celine)得9歲人仔就殺入美國才藝節目《America's Got Talent》(全美一叮),獻唱國際天后Celine Dion嘅首本名曲《My Heart Will Go On》,睇到成班外籍觀眾同評判O晒嘴,𠵱嘩鬼叫,個個起晒身拍晒手連個heart都跟住佢go on,我Nuts哥覺得感動位唔係Celine唱功有幾勁,而係咁細個就可以實現到夢想!大佬!夢想呀!唔好話9歲,有好多做咗大半世人都唔知何謂「目標」! Celine唱完仲要補多句:「This is the best day of my life!」即係話:「今日係我人生中最正嘅一日!」可想而知呢個小妹妹完全知道自己要啲乜,犀飛利!


text:
紐迷週記:一年一悼 | The Outsider
星期日紐卡素作客列斯聯,憑著前鋒基爾梅開二度之下,輕取對手2:0,聯賽榜領先白禮頓5分,亦將列斯聯鎖住喺第7位,聯賽榜形勢無變.
比賽過程其實一路捱打,但係列斯前鋒基斯活特多次門前失機之下飲恨.紐記第一個入球相當幸運.中場大腳吊入禁區,眼見門將唔將個波托走而係意圖擒落嚟,中堅又居然無意識護龍之下,一個箭步標前,門將果然甩手之下被基爾快腳篤入.介紹返,列斯門將係前國門羅拔格連.
第二球喺下半場出現,比較有心思,由右路慢慢做傳左三次,安尼達先劏入禁區,基爾喺最適當位置出現鏟成2:0.呢球睇到紐記意圖做多啲進攻嘅鋪排,唔係盲目咁吊上前場,或者任由舒維爾發板.而呢場「佛地魔」都唔算搶眼,水準飄忽始終都難當大任.右後防不論用耶連定安尼達,攻防有序之下唔見失禮,反之左邊都仲係感覺差少少……一對中堅今場發揮平平,龍門戴奴仲係自己表現好,對後防嘅協調仍然乏力,可能性格使然,繼續努力喇!
輪換嘅陣容基本上已經定左,一月唔排除有新球員加盟,但係2016年嘅人腳係咁上下,排唔到入陣容嘅球員,睇嚟應該都係時候借出就借賣得就賣.中場其實人腳係有,兩邊中場/翼位都有正選有後備,真係唔多使再入貨;中場中高碧克每況愈下,大部份球員都係工兵之下,佢都有啲危.迪奧堤上次撻Q定撻訂無法考證,但係一月都應該走唔甩.清走佢哋會唔會係為謝拉特,林柏特留位置?我就覺得未必會,反而借用啲邊緣球員,好似卡巴耶,查理阿當仲靠譜.左後衛有人係有人,但係都仲係差一皮,但係同中堅一樣,咁多人仲買?上返英超先算喇.
最後又到左一年一悼嘅時間.今次作客列斯,令大家悼念逝世名宿加里史必有雙重意義,因為史必生前為呢兩間球會貢獻佢職業生涯最光輝嘅時光,所以比賽嘅第11分鐘係屬於史必嘅(生前嘅球衣號碼).
其實球員患上抑鬱症嘅分享,筆者都寫左好幾次,但係仍然有好多人球員患上抑鬱症表示不解.球員都係人,只要係人,心理狀態失去平衡,唔健康,就會有唔同嘅心理疾病.好似柏金怕搭飛機,因為怕有飛行意外,無得解㗎,就係驚,你叫佢睇開啲?叫佢做啲嘢,勇敢啲?驚恐症唔係不治之症,但係唔一定醫得好,而且心理病唔係傷風感冒或者斷腳,你做手術喇,食藥喇就會好.有好多人一生都受親人自殺而不能自拔,陷喺自責同創傷症候群之中.
所以每年到左呢段時間,大家都會提起史必,都會點解佢要咁樣離開我哋,其實……真係無其實,大家關心身邊嘅朋友喇.切忌叫有需要嘅朋友睇開啲,唔好叫佢哋努力,陪下佢哋,聽佢哋講乜,已經係最大嘅支持.


text:
大家請由2:40睇起,特別李光耀幾段歷史演辭.
其實新馬分家,已經遠超華人同馬來人嘅裂痕,因為新加坡嘅馬來人都跟李光耀一齊走.由4:29開始演辭,就將問題一針見血講出嚟,你想建立點嘅新國家至得架?
新加坡同馬來西亞因共同對付中共支持嘅馬共,勉強合埋一齊,因為無傾清楚係share the burden and reward,定馬拉佬攞話晒事,華人分餅碎,都搞到一鑊泡,民生,政制,經濟一大堆問題搞唔掂,搞咗廿個月,頂唔順,分開算數,宣布唔玩.
依家英國佬未經公投塞香港俾中國,意識形態分歧本來就好大,香港人用幻想嘅「中國意識」頂住,經過整整十五年,最後一個雙非問題,始終要爆煲.如果二十個月至浮上水嘅問題都搞到新馬咁,一個香港人FF足十五年嘅問題,你認為可以一味叫香港人, 特別受十月懷胎之苦嘅大肚婆去唔鬧爆,簡直係奇想.原來一路幻想落去,就可以令問題消失,我唔識呢挺神乎其技.就算末期癌症病人,打得多芬太尼都失效,更何況用「國族想像」呢樣嘢,點克服十月懷胎前後嘅痛苦呀?
我未生過仔,但我絕對明白啲大肚婆點解咁慶,由大緊肚,到喺醫院,到生咗之後唔係就咁算,又要帶母嬰健康院,打疫苗,撲奶粉,同BB餵奶掃風,換尿片,瞓又瞓唔好,好多左膠無生過仔,無親歷大肚婆嘅痛苦,就一路講風涼話,呢樣嘢亦係我決定開炮開得咁恆嘅原因.乜了解自已人嘅痛苦,咁難咩?
好勝,同堅持統一如李光耀都搞唔掂嘅問題,我唔明香港啲統派,點解可以拍心口話搞掂.更加唔好講,曾志豪呢啲手指拗出唔拗入嘅港賊.仲要依家呢個政府,係唔會成日上北京,代表香港人幫中港收窄分歧.香港人唔係狗,但特區政府班高層就肯定係.


text:
人生得靚係有著數,但如果一個女人生得太靚就未必係件好事.
或者大家嘅圈子當中都會有一個特別出眾嘅女性,不論身型外貌氣質都遠遠拋離其他人,只要佢出現就一定會成為全場朝點.或者有好多人鐘意佢,但可能追佢嘅人就一個都冇:一係覺得「佢咁靚一定有男朋友」,一係就覺得自己冇機會,未打先輸.係啊,有啲人好有自知之明,當自己同個女仔嘅差距太大就會自動收手,無謂打一場「冇機會贏嘅仗」.結果點解有時女神會配大家口中嘅「醜男」?可能因為個醜男真係好風趣搞笑,但最重要嘅可能因為得佢敢去追個女仔.
如果唔係冇人敢追,一個靚得誇張嘅女人性格閪嘅可能性都高好多.如果佢身邊嘅男人都唔怕衰,個個都為咗追佢而討好佢歡心,一個要乜有乜嘅人性格好極有限.就好似教細路嘅原理一樣,當你試圖無止境去滿足一個人,你只會擴大根本係無限慾望,然後就返唔到轉頭.如果一個女仔一直過住有唔同男人送早餐代拎嘢車出車入禮物收到手軟嘅生活,你想佢對男朋友嘅要求低得去邊?係啊,你可以話佢港女話佢公主癌,但會變成咁都係多得一班厹:調轉諗如果日日有十個八個女神任你擺佈,你會唔會睇得上凡人,會唔會容許女朋友有半點唔合你意嘅可能?
除咗異性嘅煩惱,靚女喺同性眼中都係一個威脅.讀書時可能還好,但一出嚟做嘢就好易比同事認為你係「靠個樣搵到工」同「靠個樣上到位」,無論你做咩都好都只係「因為個樣」先會成功,好容易就成為咗公司入面同性同事排斥嘅對像,當你同某個男同事距離近小小就係溝仔,當你唔舒服戴口罩就係「扮病搏同情」,總之你做咩都係你錯.
身為男人緊係鐘意靚女啦.但身為一個靚女,特別係好撚靚嗰種,有時真係有苦自己知.


text:
唔好講笑, 哩個disney一定要參觀, 比起其他disney比, 哩個可以話係總基地呀 (話明係world, 當然唔少野啦), 入面有自己公路, 救護隊, 管理人員, 就好似梵諦岡咁, 又自己一套管理既地方, 真係好大, 4個主題公園: magic kindom, animal kindom, epcot, mgm每個都可以行足一日, 仲有呀, 每個主題相隔都好遠, 楂車都要楂好耐呀
圖1: disney world 地圖
除左4個主題公園, 仲有水上樂園呀, 機動遊戲中心呀 (我太太話d game係超好玩呀), 真係要玩晒成個disney, 無6-7日真係唔得呀
有d 主題公園會有酒店, 你有錢的話, 可以住係佢地d resort, 可以打開窗摸下長頸鹿呀, 真係唔講得笑呀
每日, 每個主題公園都有大大小小既巡遊表現, 夜晚仲有煙花, 記得入場前拿定當日時間表呀, 好好編排一下先
好喇, 講著今多先, 比你睇下相先啦, 由於太大, 我會分開出, 今次先講animal kindom先, 下次再講多野比大家聽, 去片:
圖2: 哩棵樹係animal kindom 中心位置, 可以話係地標呀, 因為真係好特別呀, 去到真係記得要影相, 不過唔好行得咁近呀, 因為好大棵呀, 太近影唔到呀
圖3: "你好", 佢係唔係好靚仔呢, 係呀, 佢等陣會去表演呀, 佢隻爪好利呀, 所以工作人員都要帶手套, 不過佢真係型同埋好乖呀
圖4: 大野豬, 認唔認得佢呀, 佢係獅子王入面其中一個角色呀, 我o地剛睇完獅子王歌舞劇, 幾好睇呀
圖5: 嘩, 巡遊開始啦, 第一位佳麗: minnies
圖6: goofy呀
圖7: 當然唔少得mickey啦
圖8: 仲有我最喜歡既: 唐老鴨 donald


text:
去街市買菜好多時都會搭多兩棵蔥,同菜檔熟嘅話仲可能會搭一大束添!蔥,一向都係啲平價,唔起眼,甚至冇乜人會特別去畀錢買嘅嘢.但響宜蘭嘅三星蔥就十分出名,好多人慕名而來就係為咗一嘗蔥之中嘅極品.
一向喜愛食蔥嘅我哋又點會錯過呀?為尋求三星蔥何以特別正嘅真相,一於去農場實地考察一下囉!宜蘭真係到處都係田,但我哋多數見到嘅係稻米田,而蔥田都係第一次見咋!一樣都排列得整整齊齊,仲長得好高添!
嚟到農場梗係唔只參觀咁簡單啦!洗乾淨對手,預備進行我哋嘅第一個活動,就係DIY蔥油餅喇!又有口福囉!
農場職員正在示範點樣整蔥油餅,仲醒咗啲技巧同秘訣畀我哋添!
DIY嘅地方設備齊全,仲有幅咁靚嘅壁畫.睇完晒整個製作過程之後,就到我哋動手做喇!
首先加少少油響枱面,然後碌平個預先整好咗嘅麵糰,最好碌薄少少.
跟住就可以落蔥喇!蔥田大把蔥,想落幾多就幾多囉!
umm…新鮮嘅青蔥特別香!
已經捲好咗第一個,加油呀!有冇好味蔥油餅食就靠你哋喇!
四個都捲好晒喇!不過仲未搞掂㗎!
下一個步驟係將佢哋壓平,晴朗爸爸壓一兩下就搞掂!
晴朗手仔細細,當然要壓多幾下啦!不過都好快完成喇!
整好之後,就可以攞去煎,即整即煎,一定好好味!超期待呀!
唔好睇佢煎果陣油淋淋,但煎起咗好乾身㗎!
晴朗爸爸鍾意加啲胡椒鹽,宜蘭人好興加呢種調味料.我哋去夜巿都食過喇!
除咗胡椒鹽,仲有辣豆瓣醬.我怕落辣會搶咗蔥油餅嘅味道,所以只係落咗少量胡椒鹽.
一人拎住一件蔥油餅,行上去呢個地方慢慢嘆.風景好靚呀!去夜市食過蔥油餅已經覺得好好味,但係點及得上自己親手整嘅呢?新鮮熱辣脆卜卜,仲要用農場特級新鮮嘅蔥,未食過咁好味嘅蔥油餅㗎!
望住咁大片蔥田嘆蔥油餅,絕對係一種享受.難得有咁好嘅天氣,真係天公造美!由左至右,180度視野全是蔥田,簡直係大開眼界呀!
嘆完風景同蔥油餅之後,接住要進行第二個活動,就係摘蔥體驗喇!職員教梗我哋摘蔥嘅技巧,大家都好留心聽呀!
呢塊就係蔥田喇!啲蔥長得好高好粗壯,果然係蔥之極品!落田喇!落田喇!準備好未呀?
嘩!搖身一變!晴晴已經戴上斗笠,穿上水靴,變身成為小農夫喇!哈哈!
計我話摘蔥之前,首先要學識在田上行,原來踩落泥漿果陣,對腳會畀啲泥啜住㗎!朗朗覺得好神奇,不停笑,而且仲好鍾意搵啲泥路嚟行添!
另一邊廂,晴晴已經開始學習摘蔥,原來摘蔥都好有技巧.用慣用果隻手反手(虎口向下),一手揸住蔥白部份,然後左右搖鬆佢,再垂直將蔥摘出嚟!真係要體驗過先知咁講究.咦!晴晴冇反手嘅?再重覆練習啦!
晴朗都摘咗好多!大豐收!好滿足呀!
摘好啲蔥番嚟!要攞去洗蔥池度洗.而洗蔥池啲水係流動而且乾淨嘅活水,除咗用嚟清洗蔥之外,仲可以降低蔥嘅體溫,有保持蔥嘅翠綠之用㗎!
由於三星地區成日落雨,而且日夜溫差大,令蔥生長速度慢,所以三星蔥除咗蔥白比較長之外,更重要嘅就係葉肉厚,纖維少,口感細,所以咪特別好味囉!
臨走去洗手間嘅時候見到呢幅畫,好可愛,農場都花咗唔少心思響裝修方面喎!
從前只係識食嘅之嘛!DIY蔥油餅原來唔難整,簡單得嚟又好味,真係想食多幾件呀!超好味嘅原因背後,當然係三星蔥嘅功勞啦!三星蔥主要靠太平山嘅山泉水同埋早晨嘅露水滋養種植而成,我講梗嘅唔係香港果個太平山喎!係宜蘭果個.在天時地利互相配合嘅環境下生長,絕對係冇得輸!初時仲以為落田會身水身汗,但原來冇想像中咁辛苦.不過畀啲泥啜住對腳真係好難行㗎!摘蔥,洗蔥,DIY三星蔥油餅,好充實豐富嘅體驗!大家如果去宜蘭玩,一定要去感受下三星農村嘅農夫生活呀!
葱仔寮體驗農場
地址:宜蘭縣三星鄉天福村東興路13號之2
電話:0937-995104
網址:http://0937995104.tranews.com
facebook: www.facebook.com/蔥仔寮體驗農場-227085000689804


text:
羅冠聰 喺facebook,長篇大論講點解佢堅持要投白票,結果被人插到唔只開花咁簡單,七孔流血就差唔多. 羅冠聰 同自決派,應該仲未明點解,支持泛民嘅人,會咁樣鬧到佢地飛起.
羅冠聰 完全唔明白群眾諗乜
呢次支持曾俊華嘅光譜其實好廣,唔計主流泛民,相對激進嘅,都有唔少支持曾俊華.原因唔係曾俊華靚仔,或者曾俊華係民主鬥士.對我呢啲戰略人嚟講,支持曾俊華都係戰略因素. 羅冠聰 呢班友唔明係,依家呢場選舉,公眾實際關注係一場點嘅戰爭.
其實群眾係好心水清,立法會權力有限,比例代表制下放土共入去,亦未必會造成大災難(雖然都搞到關公好忙),但特首係另一回事,依家嘅憲制下,特首權力極大,所以特首選舉唔係俾你班自決派顯示自己有幾清高嘅場合,特首選舉嘅邏輯一定係要lesser evil,因為你戰略上失誤俾個最evil嘅入去,就真係全民hihi,而且香港市民累積嘅龐大財政儲備,就會變成一眾仆街自肥嘅金庫,甚至係攞嚟對付人民,群眾並唔係傻嘅.
羅冠聰 或自決派或者覺得,我係立法會議員,可以阻止到特首亂嚟,你肯定你有呢個能力,以依家憲制情況下,最慳水慳力嘅做法,就係換屆選舉選個lesser evil,甚至票源好大程度上嚟自泛民同溫和商界嘅人做特首,日後泛民好多嘢容易同政府討價還價,畢竟呢位特首上台唔係全靠北京,而係有泛民嘅實質支持,呢啲政治債係要還嘅.呢個咁簡單嘅戰略原理, 羅冠聰 同你班自決派諗唔明.劉小麗同梁國雄點解搞成咁,我知點解,我亦無意說服他們,有啲人明捧曾暗捧林,有人識睇嘅.但 羅冠聰 你唔係呢類有機心嘅人,如果咁都睇唔清個戰略形勢,呢個係蠢到加零一.對群眾嚟講,固然容忍唔到自私自利嘅政客,但愚蠢政客一樣係群眾難以容忍.點解大家識玩雷動計劃,無錯泛民政客係蠢,但泛民支持者一啲都唔蠢,只不過大家都唔想犧牲時間參與政治,因為喺議會燒時間真係浪費人生浪費光陰.
羅冠聰 仲年輕,我希望佢少喺啲術語迷陣裡面迷失,認真睇清楚依家嘅戰略形勢同群眾諗法,再作決定.


text:
如果要喺48歲嘅伍詠薇(伍姑娘)同36歲嘅黃宗澤(Bosco)之間加上一個關係,可以加啲咩?朋友,同事嗰啲正路嘢啦!姊弟,OK嘅;姊弟戀,都有可能嘅;如果係母子又點睇?係呀,大家冇睇錯,佢哋被安排做母子呀!換算番,即係伍姑娘11,12歲就生Bosco喇!奇就少少啦,又冇話唔得嘅……據知伍姑娘喺新劇《飛虎極戰》中,劇情係話佢17歲就生咗Bosco,日前佢哋喺深水埗夜班趕拍《飛》劇街景.現場所見,佢哋喺鏡頭前後都有講有笑,又挨住欄桿不停吹水,Bosco仲買咗碗魚蛋,同「媽打」伍姑娘兩份篤嚟食,Bosco食污糟嘴邊,伍姑娘好自然拎咗紙巾幫佢揩抹,跟住佢將紙巾塞番入袋,呢個「媽打」細心到爆燈!拍攝期間,吸引好多途人圍觀,大家都拎手機搶拍,攝製隊工作人員係咁高舉發泡膠板遮擋.連日高溫,即使入咗夜,街頭都冇風又翳焗,唔加上拍攝打燈,份外悶熱,所以唔使埋位時,Bosco手執迷你風扇係咁吹住降溫,而伍姑娘就有女助手拎迷你風扇同礦泉水貼身服待.佢哋拍拍吓,因為越嚟越多人圍埋睇,有警察行過嚟,了解完一輪就走咗.據知,伍姑娘同Bosco係失散母子,關係複雜,Bosco老竇係吳岱融,阿爸早年入黑幫做臥底,搞大咗江湖大佬未成年囡囡個肚,少女珠胎暗結生BB出嚟,被家人送走,劇情就交代Bosco由嫲嫲湊大,佢長大後仲做咗警察,兩母子機緣巧合下得以重逢.雖然只係拍戲,但難得「索中女」伍姑娘肯升呢做阿媽,仲要係Bosco咁大個仔,伍姑娘噚日接受《蘋果》電話訪問時話:「或者好多女演員覺得扮阿媽角色係包袱,但我唔介意,演員應該嘗試唔同角色,希望觀眾代入呢個角色去睇,唔好當我係現實伍詠薇.最初接《飛虎》,我知佢係男人戲,我一直想同三哥(苗僑偉)合作,我聽咗個古仔,我演反派,好大挑戰,仲話我有個仔.其實我出道已做過幾歲仔嘅媽咪.但突然知道係Bosco,我都係大佢12年,我接咗就諗點處理呢個角色同呢段母子關係,加上套劇有王敏德,張兆輝等卡士唔可以錯過.」伍姑娘話唔介意做人阿媽:「我乜都唔驚,做演員,唔好只係諗住好靚,肥醜都冇問題,演員係要投入角色,忠於角色,呢次拍得好好玩,好開心,好順利.」問到佢有Bosco做自己個仔係咪好開心?伍姑娘直言:「角色對手唔到我揀,由樂小姐(樂易玲)同監製佢哋揀,我覺得人哋抽畀你,你同佢合作先過癮.呢次係我瘦咗19磅拍劇,好開心.」
2017年08月13日


text:
叫男人陪行街,慘過叫佢返工.
「我真係唔明你啲女人,叫你跑步就話咁快無氣,行街行幾個鐘都若無其事.」銅牌斌仔好想返屋企打機,因為佢女朋友,姐係本小姐小銀花叫佢由將軍澳出黎朗豪坊行陣街都牙痛咁聲,我知佢想返屋企打League of Legend,想爬分,想做一個有用既人,唔想做銅牌仔.
「你打機打極都唔勁架啦!拎啲時間陪下我咪重好.」一講到打機唔勁佢又口黑面黑,我知剌中佢死穴──雖然我唔知點解打機唔勁都可以成為死穴.雖然本小姐溫柔婉約,無啦啦比人話「你啲女人」都係會嬲嘅.
眾所周知,女人成日做好多唔理智嘅事,例如特登激嬲男朋友,或者做特首.
行街買衫,當然少不免會入舖頭揀下,喺衣架前面揭下睇下有咩款啦,難得睇中一兩件,擰轉頭想問斌仔意見,喺我無望住佢嘅時候,佢已經行左出舖頭,拎住佢部死人電話按按按,又係打機.久而久之我都無癮,下下要叫佢返過黎,不如比個頸箍綁條繩等佢乖乖陪我買野啦──呢啲諗法講出黎又怕大男人發脾氣,女人真係好難做呀.
「不如呢!搵個頸箍箍住我,綁條繩,然後你帶我行街丫!等你無手打機呀!」作為一個女朋友,我咁講已經係醒目中既醒目,再蠢既人都應該知我投訴緊掛!點知蠢呢樣野真係無下限架喎,佢開口就話:「哎呀,出街之前可唔可以諗定買咩先再行呀,咁樣漫無目的行街都唔係一次兩次,行到身水身汗又買唔到野,好嘥時間姐.」
姊妹們,你話你嬲唔嬲?
我心諗,行街就梗係行下睇下靚野格下價架啦,如果我次次出街都一定要買到野先返屋企,而我又係要男朋友比錢嗰啲女仔,斌仔肯定又話我港女,又話洗錢洗得多.啲男人真係好煩,平時食飯我又唔係事必要你請,你又次次堅持,搞到我又要時不時扮下細心體貼請返轉頭.
其實我餐餐AA都OK架,作為一個女朋友,我都無乜要求架啦!男朋友得閒比啲時間出黎陪我睇下衫比下意見,window shopping都開心架啦!你又死都要打機,行個街都目標為本!咁不如連人生規劃都一齊目標為本啦!結婚擺酒簽字買樓……唉唔提啦你又話我港女.
喺香港生活真係好難,女仔人家已經唔諗生活上要男朋友Carry,去左男人份重擔,依家要佢地細心少少,有耐性少少姐.講錢又嫌市僧,唔講錢又話啲野做黎無意義,行街渣嘛!咩漫無目的姐!
行下就係個目的啦!我陪你通宵睇波嗰時,我都無話電視機入面廿二個麻甩佬追住個波追足九十分鐘漫無目的啦!男人有時講野真係唔知自己Hurt到人既!
哼!